
BLAARÆVEN 


I Modsætning  til  sin  reserverede  og  storsnudede  Fætter 
fra  venligere  Breddegrader  var  Blaaræven  ikke  nogen 
Ynder  af  Ensomhed,  og  i  Betragtning  af,  at  den  Ensom- 
hed han  kendte,  var  de  arktiske  Sletters  umaadelige  Øde, 
er  dette  ikke  saa  mærkeligt.  De  uendelige  udstrakte  Slet- 
ters Ensomhed,  som  de  laa  der  flade  under  den  lavthæn- 
gende Himmel  ud  mod  den  hviddisede  Horisont,  vilde 
have  gjort  selv  hans  uforfærdede  Sind  modløst,  dersom 
han  ikke  havde  været  forsynlig  nok  til  at  værge  sig  imod 
den.  Og  det  gjorde  han  klogeligt  ved  at  søge  Omgang  med 
sine  Stammefæller.  Hans  lune  Grav  under  Sletternes  for- 
krøblede Buskvækster  laa  i  Selskab  med  henved  en  Snes 
andre  af  samme  Slags. 

I  den  korte,  men  straalende  arktiske  Sommer,  der  lyste 
over  de  ensomme  Ødemarker  med  en  Glød,  som  om  den 
vilde  yde  Vederlag  for  den  Tid,  den  var  borte,  var  Livet 
ikke  vanskeligt  for  Blaarævene.  Men  i  de  lange,  solløse 
Vintre  med  deres  vilde  Snestorme,  deres  hylende  Orka- 
ner, deres  uendelige  Nat  og  deres  pludselige  Indfald  med 
stille,  knugende  Frost,  der  var  saa  bitter,  som  om  al 
Verdensrummets  umaadelige  Kulde  trængte  ind  paa  den- 
ne forsvarsløse  Udpost  paa  Kloden,  vilde  Blaaræven  og 
hans  Kammerater  have  haft  en  sørgelig  Tilværelse,  saa- 
fremt  de  ikke  havde  kunnet  muntre  sig  i  deres  lune  Grave 
dybt  under  Snedækket  og  med  klog  Forudseenhed  havde 
samlet  Forraad  i  den  Tid,  da  der  var  rigeligt  med  Mad. 

Naar  derfor  de  gamle  Bjørne,  som  var  blevet  for  rast- 
løse og  vilde  til  at  gaa  i  Hi,  ofte  maatte  strejfe  sultne  om 
i  Mørket,  og  Ulveflokkene  maatte  fare  over  de  frosne 
Sletter  for  blot  at  finde  Bytte  nok  til  at  holde  deres  skind- 
magre Flanker  fra  helt  at  falde  ind,  havde  de  forsynlige 
Ræve  lidet  at  frygte,  hverken  af  Kulden  eller  Sulten. 

Blaarævens  Grav  laa  i  en  Strækning  af  tør,  sandet  Jord, 
der  dannede  en  Slags  0  paa  henved  seks  Hektarers 
Bredde  gennem  den  uhyre,  sumpede  Tundra.  Øen  var  ikke 
høj  eller  fremtrædende  nok  til  at  kunne  kaldes  en  Bakke; 
for  Øjet  synede  den  ikke  mere  end  som  en  næsten  umær- 
kelig Hævning  i  Sletternes  uendelige  Monotoni.  Men  Høj- 
den var  dog  tilstrækkelig  til  at  sikre  den  godt  Afløb  og 
en  Bevoksning  af  Urter  og  Buske,  som  var  forskellig  fra 
den  mosklædte  Tundra.  Hist  og  her  fandtes  ogsaa  en  lille 
aaben  Plads  med  Grønsvær  og  rigtigt  Græs,  der  gav  Be- 
boerne Lejlighed  til  at  baske  sig  velbehageligt  i  den  korte 
Sommers  Varme. 

Hvor  hed  og  smeltende  den  arktiske  Sommer  end  var, 
kunde  dens  Varme  dog  aldrig  naa  ned  til  den  evige  Frosts 
Fundamenter,  der  i  godt  en  Meters  Dybde  laa  under  hele 
Landet.  Blaaræven  gravede  derfor  ikke  sin  Grav  videre 
dybt,  men  i  en  svag  Skraaning,  og  dannede  Hulen  i  en 
Dybde  af  henved  trekvart  Meter  under  Buskenes  Rødder. 
Den  var  rigeligt  foret  med  fint,  tørt  Græs,  som  han  og 
Familjen  holdt  omhyggelig  rent,  og  var  altid  varm,  tør  og 
hyggelig. 

Det  var  en  Eftermiddag  i  Begyndelsen  af  Sommeren, 
en  af  disse  lange,  solhede  arktiske  Eftermiddage,  hvor 
Urternes  og  Buskenes  unge  Skud  vokser  saa  stærkt,  at 
man  næsten  kan  se  det,  og  Blomsterknopperne  aabner 
sig  heftigt,  som  om  de  hastede  efter  de  ivrige  Mygs  og 
Fluers  Kærtegn.  Ødemarkens  Sletter  var  ikke  ensomme 


8 


BL AARÆVEN 


Blaaræven  begyndte  at  samle  sine 
Staalmuskler  for  at  være  parat  til  at 
springe  i  Struben  paa  den,  dersom  den 
skulde  komme  nær  nok.         {Pag.  11.) 


BL A ARÆ VEN 


nu.  De  rugende  Snespurve  kvidrede  muntert  mellem  Krat- 
tets Grene.  De  parrende  Ænder  skræppede  op  langs  de 
klare  Snoninger  af  den  langsomme  Aa,  der  bugtede  sig 
gennem  Sumpene.  Paa  en  0  i  Midten  af  en  sivbevokset 
Dam  en  Kilometer  mod  Øst  havde  et  Par  store  hvide 
Sangsvaner  bygget  deres  Rede  uden  at  bryde  sig  om  at 
skjule  den.  Et  Par  Mil  mod  Vest  græssede  en  Hjord 
Caribouhjorte,  paa  Vej  nordefter,  af  Tundrabevoksningens 
unge  grønne  Skud.  Den  stille  Luft  dirrede  af  en  svag  mu- 
sikalsk Summen  af  Insekter,  og  af  og  til  hørtes  Skrig  og 
Jag  af  usynlige  Lemæner  i  deres  hemmelige  Stier  under 
det  tætte  Tørvemos.  Blaaræven  sad  ikke  langt  fra  Ind- 
gangen til  sin  Tunnel  og  blinkede  dovent  i  Varmen,  me- 
dens han  betragtede  sin  unge,  slanke,  blaagraa  Mage  og 
sine  uldhaarede  Ungers  Leg  ind  og  ud  af  Hulen.  Spredt 
over  deres  nøgne  lille  Domæne  saa  han  andre  Familjer  af 
Slægten  ligesaa  sorgløse  og  tilfredse  med  Tilværelsen. 

Men  sorgløs  som  han  var,  glemte  Blaaræven  aldrig,  at 
Prisen  derfor  var  evig  Aarvaagenhed.  Mod  den  blege 
Horisont  opdagede  han  en  storvinget  Fugl,  der  svang  sig 
lavt  hen  over  Sumpene.  Han  vidste  straks,  hvad  det  var, 
der  kom  der  med  langsomme  Vingeslag  og  alligevel  vandt 
hurtigt  frem.  Det  var  ingen  Gaas  eller  Bramgaas,  saalidt 
som  nogen  Skallesluger  eller  Svartbag  der  fløj  paa  den 
Maade.  Hans  skarpe  Advar selsgøen  besvaredes  straks 
over  hele  Kolonien,  og  alle  de  legende  Hvalpe  smuttede 
ned  i  Gravene  eller  trykkede  sig  mod  Mødrene,  hvorfra 
de  sad  og  stirrede  med  klare  mistænksomme  Øjne  efter 
den  storvingede  Flyver. 

Blaaræven  selv  og  alle  hans  fuldvoksne  Kammerater 
rørte  sig  ikke.  Men  hans  Øjne  fulgte  ufravigeligt  den  ilde- 
varslende Fugl.  Det  var  en  stor  arktisk  Fjeldugle,  hvid 
med  chokoladebrune  Pletter.  Den  lod  til  at  jage  temmelig 

mageligt,  som  om  den  allerede  var  mæt  og  mere  søgte 
Underholdning  end  Mad.  Den  styrede  lige  imod  Ræve- 
kolonien, lavere  og  lavere,  og  Blaaræven  begyndte  at 
samle  sine  Staalmuskler  for  at  være  parat  til  at  springe  i 
Struben  paa  den,  dersom  den  skulde  komme  nær  nok. 
Den  passerede  lige  hen  over  Hovedet  paa  ham  med  det 
frygtelige  Krognæb  halvt  aabent,  og  dens  store  grusomme 
Øjne  stirrede  klare  som  Juveler  truende  ned  imod  ham. 
Men  med  alt  sit  Mod  turde  den  ikke  angribe  nogen  af 
de  rolige,  vagtsomme  Ræve.  Den  gjorde  en  svajende  Halv- 
cirkel hen  over  Kolonien  og  sejlede  saa  videre  over  mod 
de  hvide  Svaners  Dam.  Lige  ved  Kanten  af  Dammen  slog 
den  pludselig  ned  i  en  Klynge  Rør,  og  et  Sekund  efter  var 
den  atter  paa  Vingerne  med  en  leddeløs  Krop  mellem 
Kløerne,  en  uheldig  Andemoder,  som  var  blevet  over- 
rasket under  Rugningen.  Et  Hurlumhej  af  forskrækkede 
og  skrigende  Vandfugle  forfulgte  Røveren,  men  saavel 
Svanerne  fra  Øen  som  Rævene  i  Kolonien  saa  til  i  tavs 
Ligegyldighed. 

Blaaræven,  der  laa  og  baskede  i  Solen,  blev  lidt  efter 
lidt  grebet  af  en  Uro,  en  Følelse  af  en  Pligt  som  var  for- 
sømt. Han  var  ikke  sulten,  thi  Ødemarken  var  for  Øje- 
blikket saa  overfyldt  af  rugende  Fugle  og  sværmende  Le- 
mæner  og  Lemænmus,  at  Jagten  var  let  at  overkomme. 
Han  behøvede  ikke  engang  at  hjælpe  sin  Mage,  som,  om- 
end  i  al  Magelighed,  var  optaget  af  Omsorgen  for  Un- 
gerne. Men  han  kom  i  Tanker  om  den  lange,  bitre,  ark- 
tiske Nat,  da  Verden  vilde  ligge  død  under  Kuldens  Favn- 
tag og  der  ikke  var  andre  Fugle  end  nogle  faa  Ryper  un- 
der Sneen,  medens  de  fede  Lemminger  vilde  være  i  Sik- 
kerhed under  Tunnelernes  frosne  Tag  og  selv  hans  kløg- 
tigste Jagt  ikke  kunde  stille  Hungeren.  Under  Foraarets 
første  søde  Dovenskab  havde  han  glemt  Sultens  Aarstid. 

Men  nu  kom  han  i  Tanker  om,  at  han  maatte  tage  For- 
holdsregler imod  den.  Saa  rystede  han  Ligegyldigheden 
af  sig,  rejste  sig  op,  strakte  sig  ordentlig  og  travede  mun- 
tert ind  i  Tundraen. 

Han  trippede  forsigtigt  ind  over  de  udstrakte,  vaade 
Mosesenge,  lydløst  som  paa  Dunfødder.  I  nogen  Afstand 
fra  Kolonien  genlød  Mosset  af  farende  og  skrigende  Lyde. 
Straks  efter  krøb  han  sammen  og  sneg  sig  frem  som  en 
Kat.  I  næste  Øjeblik  sprang  han  med  ubeskrivelig  Hur- 
tighed og  Lethed  frem  og  borede  Hoved  og  Forpoter  ned 
i  Mosset.  Han  var  trængt  ind  i  en  af  de  skjulte  Løbegange,  i 
hvor  Mosefolket  holdt  til.  Da  han  løftede  Hovedet,  ding-  " 
lede  en  lille  fed  Lemming  mellem  hans  fine  Kæber.  Med 
Tilfredshed  lagde  han  Byttet  fra  sig  og  betragtede  det  — 
en  lille  rund  Krop  henved  femten  Centimeter  lang.  Pelsen 
graa  med  rustrøde  Pletter,  en  lillebitte  Hale  og  med  For- 
poternes Tæer  udviklede  til  Arbejdet  med  at  grave  Tun- 
neler under  Mosset.  Blaaræven  pirkede  legende  til  Byt- 
tet, akkurat  som  en  af  hans  egne  Unger  vilde  have  gjort, 
men  han  kom  saa  i  Tanker  om  det  alvorlige  Arbejde,  han 
havde  for,  og  travede  afsted  til  en  tør  Plet,  som  han 
kendte  i  Udkanten  af  Øen. 

En  Ting  var  Blaaræven  ganske  klar  over,  den  havde 
han  lært  af  Erfaring,  nemlig,  at  et  Bytte,  der  ikke  straks 
blev  fortæret,  snart  vilde  blive  ødelagt  i  dette  Vejr.  Men 
han  vidste  ogsaa  noget  andet,  som  han  kun  kunde  have 
sluttet  sig  til  ved  at  lægge  to  og  to  sammen,  —  han  for- 
stod Virkningen  af  et  Fryserum. 

Ved  at  grave  ned  gennem  den  lette  Jord,  fik  han  lavet 
en  lille  Kælder,  hvis  Gulv  dannedes  af  den  evige  Frosts 
Jordlag.  I  denne  præserverende  Temperatur  lagde  han 
den  fede  lille  Lemming  og  dækkede  Stedet  ved  at  trække 
Urter  og  Kviste  sammen  over  det.  Da  Jagten  var  let  og 

han  netop  var  i  Humør  til  den,  bragte  han  endnu  samme 
Dag  yderligere  tre  Lemæner  til  Forraadskammeret.  De  to 
følgende  Dage  fejede  en  arktisk  Storm  hen  over  Sletten, 
en  iskold  Regn  drev  skraat  ned  i  piskende  Byger,  den  lave 
Himmel  var  fyldt  med  hastende,  iturevne  sorte  Taage- 
masser,  og  de  kloge  Ræve  holdt  sig  i  Hulerne.  Saa  kom 
Solen  atter  tilbage  til  Ødemarkerne,  og  Blaaræven  gen- 
optog sin  Jagt. 

Uden  paa  nogen  Maade  at  skynde  sig,  uden  at  ind- 
skrænke sine  Hvilestunder  eller  afknappe  de  Timer,  hvor 
han  legede  eller  drev,  lykkedes  det  Blaaræven  i  Løbet  af 
et  Par  Uger  at  forøge  sit  Forraad  til  henved  et  Par  Snese 
af  de  smaa  fede  Lemming-  og  Musekroppe  dernede  i  Køle- 
kælderen. Saa  fyldte  han  Hullet  op  med  Græsrødder, 
Tørv  og  andet  tørt  Materiale,  der  ikke  kunde  fryse  sam- 
men, dækkede  det  hele  over  med  let  Jord  og  Kviste  og  lod 
det  ligge  til  Nødens  Time. 

I  Løbet  af  Sommeren  lavede  Blaaræven  ligesom  alle 
sine  Kammerater  en  Mængde  af  disse  Lemæn-Skjuleste- 
der.  Da  Trækfuglene  drog  mod  Syd  og  meldte,  at  Somme- 
ren var  forbi,  kunde  Forraadsspørgsmaalet  ikke  længere 
berede  ham  nogen  Ængstelse.  Da  Dagene  var  svundet  ind 
til  et  Par  Timers  Solskin,  og  Tundraen  var  haardfrossen, 
medens  Stormen  drev  den  fine  Sne  foran  sig  i  blændende 
Driver,  tænkte  Blaaræven  ikke  mere  paa  sine  Oplag  og 
ofrede  sig  muntert  for  Jagten  efter  de  daglige  Rationer. 
Sneharer  var  der  endnu  nok  af,  og  de  var  endnu  ikke 
altfor  forskræmte  af  stadig  Efterstræbelse.  Og  skønt  Jag- 
ten paa  disse  langbenede,  behændige  Springere  ikke  var 
nogen  let  Affære,  var  den  slet  ikke  for  besværlig  for  en 
foretagsom  og  handledygtig  Jæger  som  han. 

I  Mellemtiden  var  Blaarævens  Husstand  ligesom  alle 
hans  Kammeraters  blevet  betydeligt  reduceret  i  Antal. 

Alle  Ungerne,  som  paa  den  Tid  var  næsten  fuldvoksne, 
havde  emigreret.  Der  var  hverken  Mad  eller  Plads  nok  til 
dem  i  Hjemmegravene,  og  de  havde  endnu  ikke  erhvervet 
den  Ansvarsfølelse  og  Forudseenhed,  der  kunde  tilskynde 
dem  til  at  grave  Huler  til  sig  selv.  Blidt,  men  overordent- 
lig bestemt,  var  alle  Ungerne  blevet  kastet  paa  Døren. 
Der  var  da  kun  et  at  gøre  for  dem,  nemlig  at  følge  Vild- 
tets Vandring  mod  Syd,  og  det  havde  de  gjort  med  et  let 
Hjerte.  De  havde  en  haard  Vinter  for  sig,  men  med  god 
Jagt  og  noget  Held  til  at  undgaa  Fælderne  og  andre  Farer, 
som  rimeligvis  vilde  møde  dem,  vilde  de  vende  tilbage  næ- 
ste Foraar,  rige  paa  Erfaring  og  Oplevelser,  grave  sig  egne 
Huler  og  berede  sig  paa  et  arktisk  Familjelivs  Ansvar. 

Blaaræven,  som  sov  lunt  i  sin  tørre  Grav,  naar  han  lystede 
og  iøvrigt  følte  sig  sikker  i  Bevidstheden  om  sine  nedgra- 
vede Forraad,  havde  ikke  Grund  til  at  nære  nogen  Frygt 
for  den  truende  Kulde.  Da  Solen  var  fuldstændig  forsvun- 
den, og  den  ofte  straalende  men  altid  frygtelige  og  mystiske 
arktiske  Nat  havde  sænket  sig  over  Ødemarken,  var  Vild- 
tet blevet  saa  sparsomt  og  sky,  at  selv  en  saa  snu  Jæger 
som  Blaaræven  ofte  maatte  jage  en  hel  Dag  uden  Held  til 
at  fange  en  Rype  eller  Hare.  Saavel  Haren  som  Rypen 
var  paa  denne  Aarstid  snehvide,  og  Blaaræven  vilde  have 
haft  ringe  Held  med  sig,  dersom  han  selv  var  forblevet  i 
Sommerdragten.  Men  da  Sneen  begyndte  at  falde,  havde 
han  hurtigt  skiftet  Dragt  til  en  lignende  Kulør,  og  med  sin 
Forsigtighed,  sin  fintmærkende  Næse  og  sin  vidunderlig 
lydløse  Gang  havde  han  undertiden  Held  til  at  overraske 
en  sovende  Hare.  Paa  samme  Maade  kunde  han  ofte  fange 
en  Rype  ved  at  springe  paa  den  overraskede  Fugl,  netop 
som  den  var  ved  at  sprede  Vingerne  til  Flugt.  Dersom  det 
helt  mislykkedes  for  ham,  hvilket  ikke  hændte  saa  sjæl- 
dent, blev  han  aldeles  ikke  nedslaaet  af  den  Grund.  Han 

havde  jo  nydt  Jagtens  Spænding  og  Tilfredsstillelsen  ved 
at  strække  sine  stærke,  smidige  Muskler  i  Kapløbet  over 
den  haarde  Sne.  Og  naar  Uvejrsskyerne  begyndte  at  sæn- 
ke sig  og  hele  Verden  blev  mørk,  naar  de  store  Polstorme, 
bitrere  end  Døden,  hvinede  sydefter  med  deres  Spøgelse- 
byger af  Drivsne,  laa  Blaaræven  og  hans  Kone  lunt  i  Dy- 
bet af  Graven  med  gode  Forraad  tæt  ved  Haanden. 

Men  tiltrods  for  al  sin  Lykke  var  Blaaræven  dog  ikke 
uden  Bekymringer.  Han  havde  to  Fjender,  saa  stærke  og 
listige  at  han  aldrig  glemte  Faren  fra  deres  Kant.  Ulven, 
som  var  hans  Overmand  i  Styrke  omend  ikke  i  Kløgt,  var 
altid  parat  til  at  jage  ham  med  en  bitter  Blanding  af  Sult 
og  Had.  Og  Jærven,  der  var  mere  snu  end  alle  de  andre 
Dyr  i  Naturen  og  besad  en  skummel  Glubskhed,  som  faa 
havde  Lyst  til  at  give  sig  i  Kast  med,  var  evindelig  paa 
Eftersøgelse  efter  Rævenes  Forraadskamre. 

Den  ensomme  og  gnavne  Jærv  var  med  sine  langsomme 
Bevægelser  ikke  bange  selv  for  Polstormene  og  jagede  i 
alt  Slags  Vejr.  Tilfældet  førte  den  en  Dag  til  Blaarævens 
Forraadskamre.  Sneen  var  for  nylig  raget  tilside,  saa  Jær- 
ven var  ikke  sen  til  at  forstaa  Vinket  og  begyndte  at  grave. 
Arbejdet  gik  forbavsende  let.  Dens  korte,  kraftige  Forlab- 
ber kastede  det  tørre  Græs  og  den  lette  Jord  op  i  Luften, 
og  den  naaede  snart  et  af  Forraadskamrene  med  de  frosne 
Lemæner.  Men  før  den  helt  havde  faaet  stillet  sin  Appe- 
tit, blev  den  afbrudt. 

Skønt  Stormen  rasede  udenfor,  havde  Blaaræven  i  sin 
Grav  faaet  onde  Anelser  og  var  smuttet  ud  for  at  inspicere 
sine  Forraad.  Der  fandt  han  Jærven  med  Hovedet  begra- 
vet i  den  bedste  af  hans  Kældere. 

Saa  rasende  han  var,  glemte  han  ikke  sin  Forsigtighed. 
Denne  Fare  maatte  behandles  paa  drastisk  Maade.  Der- 
som Røveren  bare  blev  drevet  bort,  vilde  den  nemlig  vende 

•tilbage  og  eftersøge  alle  Koloniens  Forraadskamre,  saa 
der  tilsidst  ikke  vilde  være  Mad  i  hele  Naboskabet. 

Blaaræven  sneg  sig  tilbage  og  vækkede  Beboerne  i  de 
nærmeste  Grave.  To  Minutter  efter  var  en  halv  Snes 
rasende  Ræve  paa  Vej  ud  gennem  Stormen.  I  hævngerrig 
Tavshed  kastede  de  sig  over  Tyven  medens  den  allermest 
sorgløst  festede,  og  tiltrods  for  dens  vilde  Kamp  blev  den 
flænget  i  Stumper  og  Stykker. 

Faren  fra  Ulvene  var  frygteligere  og  mere  ængstende. 
I  den  første  Halvdel  af  Vinteren  var  der  ikke  set  Tegn  til 
Ulv  i  Omegnen.  De  vandrende  Caribouhjorde  havde  lok- 
ket dem  med  sig  langt  mod  Øst.  Men  saa  hændte  det  en 
Dag,  da  Blaaræven  jagede  en  Hare  over  Sneen  under 
Nordlysets  grønne,  røde  og  violette  dansende  Flammer,  at 
et  spinkelt,  skælvende  Hyl  naaede  hans  Øre.  Han  stand- 
sede øjeblikkelig  og  havde  tabt  al  Interesse  for  Haren. 
Bagude  fik  han  Øje  paa  en  graa  Stribe,  der  bevægede  sig 
hurtigt  under  de  dirrende  Lys.  Denne  Dødens  Stribe  var 
paa  hans  Spor,  og  han  lagde  sig  langs  Jorden  i  strakt  Ga- 
lop mod  Gravene.  Og  de  dansende  Lys,  der  skiftede  i 
Farverne  medens  de  samlede  sig  eller  sprang  fra  hinanden 
over  Himmelbuen,  syntes  ligesom  at  standse  i  kold  Lat- 
ter over  hans  ensomme  fortvivlede  Flugt. 

Blaaræven  kunde  løbe  hurtigt,  men  hans  største  Hur- 
iighed  var  langsom  i  Sammenligning  med  hans  magre, 
langbenede  Fjendes.  Dersom  Kapløbet  havde  været  langt, 
vidste  han,  at  han  maatte  tabe.  Ved  et  Blik  tilbage  under 
Løbet  saa  han,  at  de  graa  Skikkelser  vandt  ind  paa  ham, 
og  i  Bevidstheden  om,  at  Vejen  til  hans  Grav  ikke  var 
lang,  følte  han,  at  han  havde  en  lille  Chance.  Og  det  var 
mere  end  nok  for  hans  modige  Karakter.  Han  løb  saa 
Lungerne  var  nær  ved  at  sprænges  paa  ham.  Men  han 
samlede  alligevel  sit  Vejr  til  en  skarp  Advarselsgøen,  der 

genlød  langt  bort  i  Stilheden  og  signalerede  til  hans  Kam- 
merater om  den  Fare,  der  nærmede  sig. 

Efterhaanden  som  Ulvene  nærmede  sig,  kunde  Flygt- 
ningen høre  den  stærke,  utrættelige  Klappen  af  deres  Po- 
ter og  et  halvt  Minut  senere  den  regelmæssige  Hvæsen 
af  deres  Aandepust  og  et  lejlighedsvis  Snap  af  deres  Kæ- 
ber. Men  han  saa  sig  ikke  længere  om.  Ørene  gav  ham  al 
den  Underretning,  han  behøvede,  og  han  kunde  ikke  risi- 
kere at  tabe  det  mindste  Sekund.  Da  han  naaede  den  nær- 
meste Grav,  som  ikke  var  hans  egen,  var  det  som  om  de 
frygtelige  Lyde  allerede  overvældede  ham.  Han  jog  ind  i 
Graven,  og  Staalkæberne  slog  sammen  bag  hans  Hale 
idet  han  forsvandt. 

I  et  snerrende  Kor  bremsede  den  skuffede  Flok  og  ku- 
rede paa  Bagen  hen  ad  Sneen.  Føreren  begyndte  at  rode 
ved  Graven,  medens  de  andre  spredte  sig  for  at  forsøge 
det  samme  Eksperiment  overfor  andre  af  Gravene.  Men 
Blaaræven  viste  triumferende  og  forpustet  sine  spottende 
Tænder.  Han  vidste,  at  ingen  Ulvekløer  kunde  rokke  den 
haardfrosne  Jord,  der  omgav  Koloniens  Indgange.  Ulvene 
opdagede  ved  et  Tilfælde  en  af  Forraadskældrene  og  slo- 
ges et  Øjeblik  over  de  Smuler,  den  indeholdt.  Og  efter  at 
have  indset  det  unyttige  i  at  vente  paa,  at  nogen  Ræv 
skulde  komme  ud  for  at  lade  sig  æde,  bragte  den  kloge 
Fører  Rækkerne  i  Orden  og  fik  dem  afsted  efter  andet 
Bytte.  Da  deres  lange  Trav  var  døet  hen,  kom  alle  Ræ- 
vene ud  og  sad  under  de  dansende  Nordlys  og  stirrede 
med  rolig  og  overmodig  Foragt  efter  de  svindende  Skik- 
kelser. 


Det  store  Revier 

UBEVÆGELIG  paa  sin  knivskarpe  Fjeldspids  stod  den 
store,  brune  Vædder  med  sin  graa  Mule  mod  Sol- 
opgangen som  vilde  den  indsnuse  selve  den  rosenrøde 
Pragt,  der  flammede  over  Horisontens  forrevne  Istinder. 
Hornenes  vældige  riflede  Spiraler  laa  tilbage  over  dens 
Hals  og  Skuldre  som  den  stod  der  med  løftet  Hovede,  og 
dens  hovmodige,  sortgyldne  Øjne  var  ligesom  halvt  luk- 
kede medens  de  undersøgende  for  hen  over  den  forvir- 
rede Masse  af  Tinder  og  Kløfter  og  søspættede  Dale,  der 
bredte  sig  ud  under  den.  Stilheden  var  fuldstændig  naar 
undtages  Tordensukket  fra  et  Vandfald,  der  sprang  ud  i 
Dagslyset  nogle  Hundrede  Meter  længere  nede  og  kun 
kunde  høres,  naar  et  eller  andet  forvildet  Luftpust  pul- 
serede op  fra  Dybderne.  Ingen  Fjende  var  at  øjne,  hver- 
ken i  de  endnu  beskyggede  Dale  eller  paa  de  lysnende 
Skraaninger  og  Fjeldsider;  men  den  statelige  Skildvagt 
beholdt  sin  Plads,  ubevægeligt  stirrende  som  var  den 
hypnotiseret  af  Uendeligheden  af  det  Syn,  der  fyldte  dens 
Blik.  Omsider  blev  Tavsheden  brudt  af  en  hvidhovedet 
Ørn,  der  passerede  lavt  hen  over  den  med  et  udfordren- 
de Skrig.  Vædderen  brød  sig  ikke  om  Udfordringen,  men 
det  hæse  Skrig  lod  til  at  udløse  dens  Trance.  Den  sæn- 
kede Hovedet  og  saa  ned  paa  den  smalle,  bordformede 
Klippekant  lige  nedenfor,  hvor  en  anden  mindre  Buk 
sammen  med  seks  spydhornede  Faar  afgnavede  det  korte, 
søde  Græs,  der  groede  i  Klippekløfterne. 

Langt  nede  i  Skyggen  under  Fjeldtoppen  glimtede  et 
hvidt  Telt  ved  Siden  af  en  Bæks  taagede  Snoninger.  Det 
var  altfor  langt  borte  til  at  bekymre  Vædderen.  Selv  dens 
skarpe,  gennemtrængende  Syn  kunde  næppe  skimte,  at 
en  Mand  var  traadt  frem  fra  Teltdøren  og  nu  stod  ube- 
vægelig ved  Siden  af  det.  Vædderens  Selvsikkerhed  vilde 
være  brudt  sammen  i  uforstaaende  Frygt,  dersom  den  hav- 
de vidst,  at  Manden  med  en  kraftig  Kikkert  for  Øjnene 
studerede  den  indgaaende  og  kunde  se  den  lige  saa  klart 
som  om  den  blot  var  et  Par  Hundrede  Meter  borte. 

Pete  Allen  var  Guldsøger.  Ramt  af  Vandrelysten  havde 
han  rejst  tværs  over  Kontinentet  fra  Fyrreskovene  og  de 
rige  Flodenge  i  New  Brunswick  til  Rocky  Mountains  væl- 
dige Klippekaos  i  Britisk  Columbia.  I  New  Brunswick 
havde  han  været  Jæger  og  Fører.  Nu  havde  han  sluppet 
Elgens,  Bjørnens  og  Caribouens  Spor  for  at  søge  den  end- 
nu flygtigere  „Kulør"  i  Bjergstrømmenes  Sand  eller  de 
lidet  iøjnefaldende  guldførende  Kvartsaarer  i  Klipperne. 
Men  de  gamle  Instinkter  levede  endnu  i  ham.  Det  herlige 
og  ukendte  Bytte  lokkede  ham.  Han  eftertragtede  det 
prægtige  Hoved  paa  den  rolige  Vogter  deroppe  paa  Tin- 
den. Han  havde  hørt,  at  Rocky  Mountains  vilde  Bjerg- 
faar  var  et  særligt  vanskeligt  Jagtbytte,  og  han  glødede 
efter  at  prøve  sin  Jægerkløgt  paa  denne  nye  Jagt  og  uden 
Hjælp  vinde  Prisen.  De  to  Indianere,  han  havde  med  sig 
som  Bærere,  skulde  ikke  have  nogen  Del  i  hans  Jagt.  Ef- 
ter at  han  omhyggelig  gennem  Kikkerten  havde  studeret 
Klippeafsatserne  og  Kløfterne  rundt  om  den  Tinde,  hvor 
Bukken  stod,  gik  han  ind  i  Teltet  efter  sin  Riffel.  Noget 
koldt  Kød  og  haarde  Beskøjter  stoppede  han  i  Lommerne 
og  meddelte  Indianerne,  at  de  ikke  skulde  vente  ham  til- 
bage før  Natten.  Saa  tog  han  Vejen  op  langs  en  lille  Bæk, 
der  lod  til  at  have  sit  Udspring  paa  Bjergsiden.  Saa  snart 

han  kom  ind  i  Tykningen,  tabte  han  Vædderen  af  Syne, 
men  han  havde  lagt  sin  Kurs  og  travede  trøstigt  frem  idet 
han  arbejdede  sig  rundt  omkring  Fjeldet,  saa  at  han  kunde 
komme  over  Byttet  med  Solen  i  Ryggen.  Da  han  efter  en 
Times  haardt  Arbejde,  hvor  han  maatte  trænge  gennem 
indfiltrede  Tykninger  og  krydse  oprevne  Kløfter,  endelig 
kom  ud  paa  en  Fjeldknude,  hvorfra  han  kunde  overse 
Tinden,  var  Vædderen  forsvunden.  Det  foruroligede  ham 
dog  ikke;  han  var  overbevist  om,  at  han  nok  skulde  træffe 
paa  Sporet  før  eller  senere. 

Oppe  paa  den  høje  Afsats  under  Tinden  var  Foraars- 
græsset  sødt,  men  der  var  ikke  ret  meget  af  det.  Bjerg- 
faarene  havde  med  deres  korte,  ivrige  Bid  snart  udtømt 
denne  højtliggende  Græsgang.  Utilfredse  hævede  de  Ho- 
vederne, og  den  gamle  Vædder,  hvis  hovmodige  Øjne 
alligevel  ikke  oversaa  noget  der  angik  ham,  satte  ele- 
gant ned  fra  sin  Standplads.  Mellem  den  skarpe  Top  og 
Afsatsen,  hvor  Flokken  græssede,  faldt  den  glatte  Klippe 
næsten  lodret  ned.  Men  saa  glat  den  end  var,  kunde  Væd- 
derens fine  og  følsomme  Klove  dog  finde  en  Ujævnhed. 
Den  hoppede  ned  i  to  elegante  Spring  og  landede  mellem 
sin  Familje  med  en  Rysten  paa  de  skønne  Horn.  Saa 
førte  den  dem  ned  ad  de  glatte  Skraaninger,  der  nu  over- 
flommedes  af  Morgensolen,  ned  imod  nye  Græsgange 
langs  med  Skovbæltets  øverste  Kant.  Den  gjorde  sig  ingen 
Umage  for  at  vælge  nemme  Stier.  Langs  svimlende  Afsat- 
ser, der  ikke  saa  ud  til  at  være  bredere  end  at  netop  en 
Svale  kunde  klynge  sig  til  dem,  førte  den  uden  Stands 
eller  Tøven  Flokken  paa  Linje  bagefter  sig.  Fra  Af- 
sats til  Afsats  sprang  den  over  haarrejsende  Dybder  af 
gennemsigtig  Luft  med  en  Præcision  og  Lethed  som  om 
dens  svære  Krop  var  lige  saa  let  som  selve  Luften.  Den 
pløjede  ned  langs  bratte  Stenskred  og  Skraaninger,  sprang 

skødesløst  over  Afgrunde  hvis  dybe  Bund  laa  begravet  i 
Mørke,  indtil  den  naaede  ned  i  Nærheden  af  de  mørke, 
spidse  Fyrretræer  og  de  nyløvede  Birke,  der  laa  omrin- 
get af  stejle  Skraaninger  og  krydsedes  af  snævre  Dale  med 
frisk  Grønsvær. 

Paa  dette  Sted  begyndte  den  kloge  gamle  Vædder  at 
gaa  forsigtigt  frem.  I  det  afsides  Hjørne  af  Rocky-Moun- 
tains  var  Jægerens  Riffel  endnu  praktisk  talt  ukendt,  og 
paa  de  store  Højder,  hvor  kun  Ørnene  og  Falkene  kunde 
følge  Flokken,  behøvede  den  ikke  at  være  paa  Vagt  over- 
for Fjender.  Ørnene  gav  den  ikke  Agt  paa  undtagen  netop 
i  Yngletiden,  og  selv  da  var  Moderfaarene  med  deres  kor- 
te Spydhorn  og  behændige,  knivskarpe  Klove  istand  til 
selv  at  beskytte  deres  Lam.  Men  hernede  langs  Skov- 
grænsen fandtes  de  frygtede  Fjender  —  Ulvene,  Puma- 
erne, de  sorte  og  de  graa  Bjørne.  Det  nye  Græs  var 
en  Fristelse,  som  Gederne  ikke  kunde  modstaa,  men 
det  maatte  betales  med  usvigelig  Vagtsomhed  af  alle 
Sansei:. 

Den  øverste  Græsrand,  der  tyndedes  ud  mellem  de  for- 
revne Klipper,  var  kun  kort  og  sparsom;  men  her  valgte 
den  gamle  Vædder  at  græsse  medens  den  unge  holdt  Vagt. 
Stedet  var  sikkert  nok,  idet  det  laa  flere  Hundrede  Meter 
fra  Skovkanten  og  langs  den  øvre  Kant  begrænsedes  af 
et  brudt  Højdedrag,  der  ikke  frembød  nogen  Hindring 
for  de  letfodede  Tindespringere,  men  var  næsten  ufrem- 
kommelig selv  for  de  hurtigste  af  deres  Fjender.  Dersom 
den  magre,  graa  Skovulv  skulde  komme  springende  ud 
af  Skoven  med  Bugen  mod  Jorden,  vilde  Faarene  tiltrods 
for  al  deres  Hurtighed  være  langt  oppe  ad  Skraaningen 
som  løftede  af  et  Vindpust,  før  den  kunde  naa  i  Nær- 
heden af  dem. 

Da  Vædderen  havde  tilfredsstillet  sin  egen  Appetit  og 

med  spilede  Næsebor  mistænksomt  havde  gennemsnuset 
hver  Luftning,  der  trak  op  fra  Skovene,  førte  den  Flok- 
ken længere  ned  i  en  af  de  dybere  Smaadale,  hvor  Græs- 
set var  rigeligere.  Eller  rettere,  den  drev  Flokken  foran 
sig,  idet  den  holdt  Øje  med  dem  alle  og  selv  vogtede 
Bagtroppen,  medens  den  klogeste  og  forsigtigste  af  de 
gamle  Faar  med  spidsede  Øren  og  skælvende  af  Mistænk- 
somhed viste  Vej,  undersøgende  hver  Busk  og  hver  Skyg- 
ge. Men  der  var  intetsomhelst  Tegn  paa  Fare  at  opdage, 
og  snart  efter  græssede  Flokken  graadigt  af  saa  sød 
en  Urt,  som  den  ikke  havde  smagt  siden  Aaret  i  For- 
vejen, medens  den  gamle  Buk  fra  en  Knold  tæt  ved 
Bunden  af  Dalen  med  drejende  Hovede  aarvaagen  holdt 
Vagt. 

Men  Glæden  over  det  friske  Græs  kan  gøre  selv  et 
Klippefaar  tankeløs.  Fra  Tid  til  anden  spredtes  Flokken, 
for  straks  efter  at  søge  sammen  igen  og  trække  bort  fra 
Tykningerne.  Men  et  Par  Minutter  senere  kunde  den  aab- 
ne  sig  vifteformigt,  som  om  de  enkelte  utaalmodige  Græs- 
ædere hver  fulgte  sin  særlig  delikate  Strimmel.  Lige  der 
hvor  Græsskraaningen  blev  skaaret  af  en  anden  og  smal- 
lere Fordybning,  der  gik  paa  tværs  af  den  første,  var  et 
ungt  Faar  kommet  en  Snes  Skridt  bort  fra  de  andre  ad 
Tværsænkningen.  Da  den  pludselig  saa  op  og  opdagede 
sin  Ensomhed,  skyndte  den  sig  for  at  naa  hen  til  sine 
Kammerater.  I  samme  Øjeblik  skød  en  mager,  graa  Skab- 
ning med  vidaabent  Gab  lydløst  ud  fra  Tykningen  foran 
den.  Med  en  skrækslagen  Brægen  sprang  Faaret  tilbage 
op  ad  Tværkløften,  og  sanseløs  ved  Udsigten  til  at  blive 
afskaaret  fra  de  andre  snurrede  det  atter  omkring  og  prø- 
vede at  smutte  forbi  Angriberen.  Ulven,  som  forstod  Tak- 
tikken og  var  fuldkommen  sikker  paa,  at  Faaret  ikke 
kunde  undslippe,  spærrede  for  det  uden  større  Anstræn- 

gelse.  Den  vidste,  at  her  hvor  der  hverken  var  Tinder  el- 
ler Stejlheder,  vilde  den  være  den  hurtigste,  og  saasnart 
Faaret  opdagede  sig  forladt  af  Flokken  vilde  det  desuden 
tabe  Kræfterne  af  bare  Rædsel.  Ulven  næsten  legede  med 
Faaret.  Da  den  saa  endelig  havde  faaet  det  ind  i  et  Hjør- 
ne af  Tykningen,  sprang  den  vildt  efter  dets  Strube. 

Bagved  var  Flokken  imidlertid  paa  Spring  mod  deres 
høje  Tilflugtssteder.  Sidst  af  alle  kom  den  store  Vædder, 
snøftende  af  Vrede  og  Frygt.  Netop  som  den  passerede, 
saa  den  Ulvens  sidste  Fremstød,  der  spærrede  det  unge 
Faar  ind  i  Hjørnet,  og  hørte  dets  gennemtrængende  for- 
tvivlede Brægen,  Frygten  forsvandt  af  Vædderens  gule 
Øjne,  og  tilbage  blev  Raseriet.  Ikke  fordi  den  ellers  tog 
Kampen  op  mod  den  svære  Skovulv,  den  havde  ingen 
Hang  til  Selvmord;  men  det  unge  Faar  var  dens  Favorit. 
Og  netop  som  de  savlende  Kæber  skulde  til  at  snappe  om 
Offerets  Hals,  var  der  noget  der  som  en  Rambuk  ramte 
Ulven  lige  i  Bagfjerdingen.  Sammen  med  Kraften  i  dens 
eget  Spring  løftede  Puffet  Ulven  helt  op  over  Ryggen 
paa  Faaret  og  slyngede  den  med  bedøvende  Kraft  imod 
et  Træ.  Langsomt  fik  den  sig  samlet  sammen,  tidsnok  til 
at  se  Faaret  og  den  store  Vædder  forsvinde  op  ad  Skraa- 
ningen,  langt  udenfor  enhver  Forfølgelse  som  den  i  Øje- 
blikket kunde  stille  op.  Med  skamfuld  Mine  saa  den  sig 
om.  Og  der  paa  den  anden  Side  Græsgangen  stod  en 
brun  Puma  og  betragtede  dens  Uheld  gennem  smalle 
Øjne.  Dette  var  for  meget  for  Ulven;  med  Halen  mellem 
Benene  luskede  den  ind  i  Underskoven. 

Da  Flokken  havde  naaet  en  sikker  Højde  mellem  Klip- 
perne, standsede  den  store  Vædder  paa  en  fremsprin- 
gende Pynt  med  Faarene  klynget  sammen  omkring  sig 
medens  de  fornærmet  stirrede  ned  mod  de  græsklædte 
Skrænter.  Saa  stor  var  deres  Tillid  til  Føreren  og 

til  deres  egen  Hurtighed,  at  ingen  af  dem  var  særlig  for- 
skrækket, undtagen  det  unge  Faar  som  havde  været  i  saa 
snæver  en  Vending.  Skælvende  og  stønnende  trykkede 
det  sig  tæt  til  sin  Redningsmand,  som  for  sin  Del  holdt 
skarpt  Øje  med  Skovkanterne  for  at  se  om  Fjenden  vilde 
følge  efter.  Den  saa  ikke  mere  til  Ulven,  men  den  fangede 
et  Glimt  af  Pumaen  der  gled  op  i  et  Træ,  hvoraf  den  blev 
klar  over,  at  denne  Del  af  Bjerget  ikke  var  noget  Sted 
for  den  og  dens  Flok. 

Saa  vendte  den  og  tog  Vejen  lige  op  i  Højden  indtil 
den  havde  lagt  et  Par  Kilometer  mellem  sig  og  det  fare- 
fulde Sted.  Derefter  sprang  den  med  Flokken  gennem 
en  Kløft,  indtil  deres  Vej  var  fuldstændig  skjult  for  fjendt- 
lige Øjne  fra  Skoven,  og  lagde  saa  Kursen  adskillige  Kilo- 
meter rundt  omkring  Bjergsiden.  Paa  en  høj  Afsats,  sik- 
ker for  enhver  uset  Nærmelse,  hvilede  Flokken  et  Par 
Timers  Tid  og  tyggede  Drøv  i  Fred  mellem  de  nøgne,  sol- 
badede Tinder.  Da  de  atter  steg  ned  mod  Skovbæltet 
med  dets  fristende  Græsgange,  var  der  en  halv  Snes  Ki- 
lometer forrevne  Fjeldrygge  og  Kløfter  mellem  dem  og 
Scenen  for  Morgenens  Eventyr. 

Træt  af  at  klatre,  gnaven  af  Skuffeise  og  plaget  af  lige 
saa  mange  Fluer  og  Myg  som  selv  New  Brunswick  Bag- 
skovene kunde  mønstre  paa  den  værste  Aarstid,  var  Pete 
Allen  imidlertid  begyndt  at  gruble  over,  om  Jagten  paa 
Bjergfaar  var  saa  simpel  som  han  havde  tænkt  sig.  Efter 
at  have  klatret  hele  Formiddagen,  var  det  dog  ikke  lyk- 
kedes ham  at  faa  et  Glimt  af  den  store,  brune  Vædder. 
Ved  Middagstid  traf  han  endelig  paa  deres  Spor,  som 
førte  ned  mod  Græsgangene.  Og  med  et  Lettelsens  Suk 
standsede  han,  drak  af  en  klukkende,  iskold  Bæk,  spiste 
sit  kolde  Flæsk  og  sine  Beskøjter  og  røg  sig  en  Pibe  To- 
bak. Sporet  var  ikke  videre  friskt,  saa  han  vidste  at  han 

lige  saa  godt  kunde  tage  det  med  Ro.  Efter  at  være  ble- 
vet færdig  med  Piben  fulgte  han  Sporet  nedefter  til  Græs- 
ningsdalen,  hvor  hans  øvede  Øjne  let  kunde  læse,  hvad 
der  var  hændet.  Sammenstødet  med  Ulven  var  som  en 
aaben  Bog  for  ham.  Efter  at  have  overbevist  sig  om  at 
der  ikke  var  mere  af  Interesse  her  —  skønt  Pumaen  hele 
Tiden  med  nysgerrig  Interesse  havde  iagttaget  ham  fra  en 
stor  Gren  ikke  ret  højt  oppe  —  optog  han  Sporet  af  Flok- 
kens Flugt  og  begav  sig  atter  op  ad  Bjergsiden.  Svedende 
og  besværet  af  Fluer  og  Myg  lykkedes  det  ham  at  følge 
Sporet  en  tre-fire  Kilometer  langs  de  vanskelige  Kløfter, 
men  ved  Foden  af  en  Styrtning,  der  efter  hans  Omdøm- 
me var  uoverstigelig  for  andre  end  vingede  Skabninger, 
tabte  han  det  uopretteligt. 

I  den  Mening  at  Flokken  før  eller  senere  vilde  vende  til- 
bage til  Græsgangen,  tog  han  Vejen  skraat  ned  ad  Bjerg- 
siden og  krydsede  flere  andre  Græsgange,  der  ikke  viste 
det  mindste  Klovaftryk,  og  befandt  sig  endelig  i  en  for- 
virrende Masse  af  lave,  stejle  Fjeldkamme,  tætte  Tyknin- 
ger og  smalle  Striber  af  græsklædte  Skraaninger. 

Efter  alt  hvad  Allen  havde  været  i  Stand  til  at  opsnappe 
angaaende  Bjergfaarenes  Sædvaner,  kunde  han  regne  ud, 
at  dette  sikkert  vilde  være  det  sidste  Sted  i  Verden,  hvor 
han  kunde  vente  at  finde  dem.  Efter  lang  Selvbeherskelse 
begyndte  han  at  bande  undertrykt,  medens  han  kiggede 
sig  om  efter  den  mest  praktiske  Vej  ud  af  dette  Vildnis. 
Men  paa  engang  forandredes  hans  Ansigtsudtryk.  Vreden 
blegnede  i  hans  snu,  lyseblaa  Øjne.  Her  gik  jo  Sporet  af 
Flokken  lige  ned  gennem  den  stejleste  og  mest  uindby- 
dende af  Kløfterne.  Det  var  ovenikøbet  et  frisk  Spor, 
saa  frisk,  at  nogle  af  de  nedtraadte  Blade  og  Græsstraa 
endnu  var  i  Færd  med  at  rette  sig  i  Klovaftrykkene. 

—  Det  lader  ikke  til,  at  jeg  ved  saa  meget  om  de  Krea- 

turer,  som  jeg  har  bildt  mig  ind,  mumlede  Allen  og  smut- 
tede lydløst  ind  i  Ly  af  Tykningen. 

Hans  Opgave  var  nu  at  følge  Sporet  og  stadig  selv 
være  under  Dækning.  Det  var  den  haardeste  Sporfor- 
følgning han  nogensinde  havde  været  ude  for.  Tykningen 
var  tæt  og  Skraaningen  meget  stejl  og  opreven.  Han 
maatte  være  lydløs  som  en  Ilder,  thi  han  havde  ladet  sig 
fortælle  at  en  Bjergbuks  Hørelse  var  næsten  lige  saa  god 
som  en  Ugles.  Og  da  han  maatte  holde  sig  fuldstændig 
ude  af  Syne,  var  han  tvunget  til  at  vælge  sin  Vej  gennem 
den  mest  indfiltrede  Underskov.  Men  tiltrods  derfor  var 
han  ikke  længere  gnaven,  og  han  bekymrede  sig  ikke 
mere  hverken  om  Varmen  eller  Fluerne.  Naar  Sveden 
strømmede  ham  ned  i  Øjnene,  tørrede  han  den  blot  bort 
med  Ærmet.  Han  følte  sig  nu  sikker  paa  at  vinde  den 
eftertragtede  Trofæ,  Bukkens  pragtfulde  Hovede,  og 
ovenikøbet  vinde  den  ved  sin  egen  Skovkyndighed,  uden 
nogens  Hjælp.  Gennem  en  Aabning  i  Løvhanget  fik  han 
pludselig  et  Glimt  af  et  roligt  græssende  Faar  i  ikke  mere 
end  et  Par  hundrede  Meters  Afstand.  Det  bevægede  sig 
langsomt  over  den  smalle  Stribe,  han  kunde  overskue,  og 
forsvandt.  Spændt  i  den  højeste  Forventning  med  alle  San- 
ser koncentrerede  om  Opgaven  arbejdede  han  sig  lydløst 
fremad,  hvert  Øjeblik  ventende  at  faa  den  store  Vædder 
at  se. 

Men  der  var  et  Element  i  Situationen,  som,  om  han 
havde  anet  det,  vilde  have  splittet  Allens  Koncentration 
om  Opgaven.  Han  var  ikke  den  eneste  der  jagede  Bjerg- 
faar  i  dette  specielle  Hjørne  af  Bjergkæden.  En  lurvet  og 
snu  gammel  Graabjørn  havde  i  nogen  Tid  holdt  Øje  med 
Flokken.  Den  kunde  godt  lide  Faarekød  og  vidste,  at  det 
var  svært  at  faa  fat  i,  særlig  for  en  Bjørn.  Derfor  nær- 
mede den  sig  saa  listigt  og  forsigtigt  at  den  endog  over- 

gik  Pete  Allen.  Saaledes  fik  den  ganske  naturligt  først  Øje 
paa  Allen,  og  tog  derfor  alle  Forholdsregler  mod  at  Allen 
skulde  faa  Øje  paa  den. 

I  dette  afsides  Distrikt  havde  Graabjørnene  endnu  ikke 
gjort  den  vigtige  Erfaring  at  Mennesket  er  langt  det  far- 
ligste af  alle  Dyr.  Men  Graabjørnen  havde  dog  en  Anelse 
om  at  Allen  ikke  var  til  at  spøge  med.  Der  var  noget 
herskeragtigt  i  hans  Gang,  der  lod  ane  ukendte  Kræfter, 
og  den  gamle  Silver-Tip,  som  hidtil  havde  været  godt  er- 
næret og  ikke  bar  noget  særligt  Nag  til  Mennesket, 
havde  afstaaet  fra  at  yppe  Strid  med  det.  Men  nu  var  | 
den  vred.  Det  var  dens  eget  Bytte  Manden  var  paa  Spor 
efter.  Det  var  et  Indgreb  paa  dens  egne  Enemærker  — 
et  Punkt  som  Graabjørnen  er  tilbøjelig  til  at  være  meget 
følsom  paa.  Dens  første  Indskydelse  var  at  ryge  paa  Over- 
træderen med  det  samme;  men  en  Blanding  af  Forsigtig- 
hed og  Nysgerrighed  holdt  den  tilbage.  Den  forandrede  H 
Retning  og  begyndte  at  snige  sig  ind  paa  Pete  Allen,  akku- 
rat som  Pete  Allen  sneg  sig  ind  paa  Faarene.  Og  højt 
oppe  i  det  klare  Blaa  fik  en  kredsende  Ørn  smaa  Glimt 
af  Dramaet  gennem  Løvtaget  og  stirrede  ned  paa  det  med  åk 
flinthaarde,  foragtende  Øjne.  ■ 

Saa  vældig  og  tilsyneladende  klodset  Bjørnen  var,  ba- 
nede den  sig  ikke  desmindre  Vej  gennem  Virvaret  lige  || 
saa  lydløst  som  Manden  og  med  større  Htartighed.  Den 
rykkede  gradvis  nærmere  og  begyndte  efterhaanden  at 
glemme  det  andet  Vildt  i  sin  rasende  Interesse  for  dette 
nye  og  farlige  Bytte.  Den  var  ikke  lige  bag  Manden,  men 
trak  sig  nu  omtrent  op  paa  Højde  med  ham  paa  den  an- 
den Side  af  den  smalle  aabne  Græssænkning;  og  den  var 
netop  i  Færd  med  at  stramme  Musklerne  til  at  storme 
frem  for  at  hævne  Overtrædelsen  af  dens  Domæne,  da 
den  saa  Manden  pludselig  standse  og  hæve  noget,  der 


30 


TINDESPRINGERNE 


lignede  en  lang  brun  Stang  til  Skulderen.  Ved  dette  Syn 
standsede  ogsaa  Bjørnen,  hvis  Vrede  endnu  ikke  var  glø- 
dende nok  til  helt  at  opsluge  Nysgerrigheden. 

Pete  Allen  havde  endelig  faaet  klart  Sigte  til  den  store, 
brune  Vædder,  der  stod  paa  Vagt  et  hundrede  Meter  borte. 
Det  var  et  herligt  nemt  Skud,  Maalet  var  isoleret  og  ind- 
rammet af  Grønt.  Han  hævede  roligt  Riflen  og  støttede 
sig  med  Knæ  og  Fødder  i  den  usikre  Stilling.  Men  før 
han  kunde  faa  taget  Sigte,  saa  han  til  sin  Forbløffelse 
Vædderen  gøre  et  Spring  op  i  Luften  og  forsvinde  fra 
den  Stribe,  han  kunde  overse.  Da  han  uforstaaende  sæn- 
kede Riflen,  blev  han  grebet  af  den  uforklarlige  Følelse, 
der  øjensynlig  har  sit  Sæde  i  de  fine  Haar  i  Nakken  og 
i  Huden  paa  Kinderne  og  som  nu  fik  ham  til  at  dreje 
Hovedet.  Han  kom  netop  tidsnok  til  at  se  Bjørnens  mæg- 
tige Skikkelse  brase  frem  af  Underskoven  og  komme  med 
store  Spring  tværs  over  den  aabne  Stribe. 

Allen  fyrede  øjeblikkelig,  og  da  han  var  ganske  sikker 
paa  sig  selv  og  paa  Bjørnen  ovenover  ham,  tog  han  et 
vanskeligt  Skud.  Han  sigtede  efter  Midten  af  Bjørnens 
Hals  for  at  knuse  Rygraden.  Han  havde  nemlig  hørt,  at 
et  Hjerteskud  ofte  ikke  er  i  Stand  til  at  standse  en  Bjørns 
Fremstød. 

Der  var  intet  i  Vejen  med  Pete  Allens  Skydefærdighed 
eller  med  hans  Nerver,  men  i  den  Brøkdel  af  et  Sekund  da 
hans  Finger  laa  parat  paa  Aftrækkeren,  tog  Vildmarkens 
lunefulde  Skæbneguder  en  Haand  med  i  Spillet.  De  un- 
derminerede Allens  Fodfæste.  Og  idet  han  fyrede  faldt 
han,  og  den  lange,  dødelige  Dum-Dum  Kugle  raiiite  ikke 
Bjørnens  Rygrad,  men  klaskede  blot  igennem  dens  højre 
Skulder. 

Pete  Allen  faldt  en  tre  fire  Meter  ned  ad  Skraaningen 
og  tabte  Riflen  under  Anstrengelsen  med  at  faa  sig  stand- 

set.  Til  sin  Forfærdelse  saa  han  Riflen  ramme  en  Gren 
og  springe  endnu  nogle  Meter  længere  ned.  Rasende 
rutschede  han  efter  den,  men  før  han  kunde  faa  fat  paaden 
faldt  den  gennem  Grenene  og  skramlede  endnu  en  fire 
fem  Meter  nedad.  Samtidig  saa  han  med  iskold  Rædsel 
Bjørnens  vældige  Masse  som  et  løsrevet  Fjeld  skramle 
ned  imod  sig. 

I  et  Par  Sekunder  havde  Shocket  ved  Skuddet  holdt 
Bjørnen  tilbage,  den  tøvede  og  vendte  sig  om  for  at  bide 
i  Saaret;  og  gryntende  af  Hævntørst  kom  den  nu  hum- 
pende paa  tre  Ben  imod  sin  Modstander. 

Medens  Pete  Allen  i  de  næste  tre  Sekunder  rutschede 
videre  efter  Riflen  tænkte  han  paa  tusinde  Ting,  uvigtige 
de  fleste  af  dem.  Men  bag  i  Hjernen  lurede  en  kold  Over- 
bevisning om,  at  nu  var  det  vist  paa  Tide  han  erklærede 
sig  Mat.  Disse  vældige  Labber  vilde  mase  ham  før  han 
kunde  naa  Riflen.  Men  han  tog  fejl,  thi  igen  blandede  de 
lunefulde  Guder  sig  i  Spillet;  de  saa  maaske  en  Chance 
for  et  Trick  som  de  rimeligvis  aldrig  havde  spillet  før. 

Med  Øjnene  næsten  ude  af  Hovedet  kom  den  store, 
brune  Vædder  som  en  gal  springende  op  ad  den  smalle 
Sænkning  med  Flokken  blind  af  Frygt  i  Hælene.  Paa 
Græsgangen  nedenunder  var  et  af  Faarene  netop  blevet 
slaaet  ned  af  en  Puma,  og  en  anden  Puma  var  sprunget 
tid  efter  dem  men  var  gaaet  Glip  af  Bytte.  Vædderen  saa 
Bjørnen  lige  foran  sig  tværsover  sin  Vej.  Der  var  ingen 
Tid  til  at  forandre  Retning,  og  i  dens  Panik  var  Faren 
foran  for  intet  at  regne  mod  Faren  bag.  Havde  Bjørnen 
været  en  Mastodont  vilde  det  have  været  ganske  det  sam- 
me for  den  rædselsslagne  Vædder.  I  Skrækkens  yderste 
Galskab  sænkede  den  det  mægtige  Hovede  og  slyngede  sig 
imod  den  mørke  Masse,  der  spærrede  Vejen. 

Glødende  af  Hævngerrighed  mod  Manden  havde  Bjør- 

/  næste  Øjeblik  passerede  hele  Flok- 
hen over  Bjørnen  som  et  forvirrende 
Bombardement  af  smaa,  skarpe  ham- 
rende Klove  og  uldne  Kroppe. 

nen  i  dette  Øjeblik  ingen  Tanke  for  Faar.  Pludselig  var 
der  noget  der  som  et  ramlende  Klippestykke  tumlede  ind 
i  Ribbenene  paa  den,  fangede  den  netop  som  den  havde 
Forlabberne  fra  Jorden  og  rullede  den  over  Ende.  Vejret 
gik  den  af  Lungerne  med  et  overrasket,  hostende  Grynt 
og  Vædderen  sprang  op  over  den,  spiddende  den  med 
sine  skarpe  Klove.  I  næste  Øjeblik  passerede  hele  Flok- 
ken hen  over  Bjørnen  som  et  forvirrende  Bombardement 
af  smaa  skarpe,  hamrende  Klove  og  uldne  Kroppe.  Da 
den  kom  til  Hægterne  af  sin  Forbløffelse  langede  den  ud 
med  sin  usaarede  Forlab  og  ramte  det  sidste  ulykkelige 
Faar  og  slyngede  dets  skælvende  og  sønderslaaede  Lig 
langt  ned  ad  Skrænten.  En  lille  Smule  bedøvet  men  lige 
beslutsom  paa  sin  Hævn,  saa  den  sig  nu  om  efter  sin 
oprindelige  Modstander. 

Hvor  interessant  og  ualmindelig  den  brune  Vædders 
Mellemkomst  end  havde  været,  gav  Pete  Allen  sig  dog 
ikke  Stunder  til  at  iagttage  den  med  den  Omhu,  en  saa 
ejendommelig  Hændelse  kunde  gøre  Krav  paa.  Han  havde 
altfor  travlt  med  at  faa  fat  i  sin  Riffel.  Nu  da  han  havde 
den,  forhastede  han  sig  ikke.  Med  dette  Skud  vilde  han 
ikke  løbe  nogen  Risiko.  Netop  som  Bjørnen  fik  Øje  paa 
ham  og  med  aabent  Gab  styrtede  imod  ham,  fyrede  han, 
og  Dyret  tumlede  forover  i  en  uhyre  Pelshob  med  en 
Kugle  tværs  gennem  Hovedet. 

I  New  Brunswik  havde  Pete  Allen  haft  Ord  for  at  være 
en  ualmindelig  koldblodig  Mand  i  en  kritisk  Situation.  I 
dette  de  prøvede  Jægeres  og  dristige  Strømkarles  Land 
vilde  han  ikke  have  faaet  dette  Ry  uden  at  fortjene  det. 
Endnu  medens  Bjørnen  tumlede  sammen,  hævede  han 
atter  Riflen  og  havde  glimrende  Sigte  til  den  store  Væd- 
der, der  sprang  op  ad  Skraaningen  i  henved  hundrede 
Meters  Afstand.  Dér  var  hans  Trofæ,  de  herlige  Horn, 

han  havde  strævet  saa  haardt  for  at  vinde,  omsider  inden- 
for hans  Rækkevidde.  Men  der  var  noget,  som  pludselig 
ligesom  greb  ham  ved  Armen  —  eller  var  det  ved  Hjer- 
tet? Det  havde  altid  været  Pete  Allens  Stolthed  at  spille 
ærligt  Spil,  saavel  i  reel  som  overført  Betydning.  Han 
sænkede  Riflen  med  et  Skuffelsens  Grynt. 

—  Det  vilde  være  en  sjofel  Streg  at  putte  en  Kugle  i 
dig,  i  Betragtning  af  den  Helvedes  Klemme,  du  lige  har 
trukket  mig  ud  af!  mumlede  han. 

1AVT  hen  over  Tidevandets  udstrakte,  blege,  næsten 
j  ubevægelige  Flade  kom  en  stor,  spøgelsesgraa  Fugl 
tungt  flagrende  mod  Land.  Døsende  under  Junisolen  laa 
Kysten  ligesaa  flad  og  tilsyneladende  ligesaa  grænseløs 
som  Havet,  undtagen  mod  højre,  hvor  Græssletterne  gyl- 
dengrønt kantede  de  skovklædte  Bjerges  Fod.  Mellem 
Vandets  ubevægede  Bleghed  og  Græssets  varme  Glød  laa 
en  kobberrød  Stribe  af  glat  Mudderaflejring,  som  Ebben 
havde  afsløret.  Lige  ved  Kanten  af  Græsset  stod  nøgent 
op  fra  det  røde  Mudder  de  blegede  Ribber  af  en  gammel 
Fiskesmakke,  som  for  Aar  tilbage  af  Storm  og  Flod  var 
skyllet  herop  og  ligesom  bønfaldt  det  hældende  Græs  om 
at  dække  den  over.  Paa  en  af  disse  graa  Ribber  landede 
Fuglen,  balancerede  usikkert  et  Øjeblik,  som  om  den  var 
i  yderste  Udmattelse,  og  blev  saa  siddende  ubevægelig 
som  var  den  en  Del  af  selve  Vraget. 

I  næsten  en  Time  blev  den  graa  Fugl  siddende  ubevæ- 
gelig uden  at  røre  en  Fjer  —  ikke  engang  da  en  stor,  sort- 
rød Sommerfugl  med  svagt  viftende  Vinger  satte  sig  i  en 
halv  Meters  Afstand  fra  den,  heller  ikke  da  en  fortvivlet 
Mus  jaget  af  en  Væsel  skreg  højt  mellem  Græsset  bagved 
den.  Bierne  og  Fluerne  vedholdt  en  blød  Summen,  en 
søvndyssende  Vise,  mellem  Kløverblomsterne  i  Græsset, 
og  den  hede  Lugt  af  vild  Pastinak  dampede  op  over  Fla- 
derne som  en  Parfume.  Den  stille,  glasklare  Luft  dirrede. 
Langs  den  anden  Side  af  den  røde  Stribe  hørtes  en  blød, 

skummende  Hvæsen  idet  de  første  Flodbølger  nu  kom 
sydende  tilbage  over  Stranden.  En  klodset,  sortgul  Hum- 
lebi svang  sig  med  dyb,  spørgende  Summen  i  Cirkler  over 
Vraget  og  kom  flere  Gange  til  næsten  at  støde  mod  den 
ubevægelige  fremmedes  Fjer.  Pludselig  sejlede  en  Flok 
Strandløbere  hen  langs  Kysten,  landede  pibende  paa  Mud- 
deret bag  Vraget  og  glimtede  med  graat  og  hvidt  idet  de 
vippede  med  deres  smaa  stive  Haler  under  Fodringen. 
Men  den  graa  Ugle  rørte  stadig  ikke  en  Fjer.  I  en  Time 
blev  den  siddende  med  fastlukkede  Øjne  i  det  drivende 
Solskin,  medens  Livet  langsomt  krøb  tilbage  i  dens  ubæn- 
dige men  udmattede  Nerver.  Som  en  forvildet  fra  Nord- 
polen var  den  blæst  langt  til  Havs  i  en  Orkan,  havde  ta- 
get Tilflugt  paa  et  lille  Isbjerg  og  var  blevet  baaret  mod 
Syd,  indtil  det  smeltende  Isbjerg  havde  tvunget  den  til  at 
vove  den  lange  Flugt  mod  Land.  Med  sine  sidste  Kræfter 
havde  den  naaet  Kysten  og  Tilflugtsstedet  paa  det  gamle 
Vrags  Ribber. 

Endelig  aabnede  den  sine  store,  runde,  gule  Øjne,  Cirk- 
ler af  flammende  gult  Glas  med  Pupiller  sammenknebne 
til  Naalehoveder  i  det  stærke  Lys.  Den  drejede  det  runde 
Kattehovede  som  om  en  Akse  paa  Skuldrene  og  under- 
søgte de  mærkelige  Omgivelser.  Dens  udsatte  Stade  og 
det  voldsomme  Sollys  irriterede  den,  og  den  løftede  de 
brede  Vinger  og  hoppede  ned  i  det  Indre  af  Vraget,  der 
var  halvt  fyldt  med  Mudder  og  Vragstumper.  Skønt  Bund- 
plankerne var  faldet  af,  saa  spejdende  Øjne  kunde  se  helt 
igennem  Ribberne  i  alle  Retninger,  var  der  dog  en  Slags 
Gemmested  her  med  en  Smule  Skygge  for  dens  blændede 
Øjne. 

Efter  at  være  kommet  sig  lidt  af  Udmattelsen,  følte  dea 
graa  Gæst  Smerter  af  Sult.  Den  blev  siddende  lige  saa 
ubevægelig  som  før,  men  med  alle  Sanser  paa  Vagt.  Dens 

Øren,  der  var  saa  lydhøre,  at  de  kunde  høre  utallige  be- 
tydningsfulde Lyde  hvor  det  menneskelige  Øre  ikke  vilde 
fornemme  andet  end  en  døsig  Stilhed,  opfangede  et  Kor 
af  Løben,  Skrig  og  Raslen  som  sagde  den,  at  Græssets 
Dybder  rundt  omkring  var  fuldt  af  Musefolket  og  dets 
Slægt.  Paa  et  enkelt  Sted  naaede  Græskanten  saa  tæt  hen 
til  Vraget,  at  Aksene  gik  ind  gennem  Ribberne.  Den  graa 
Gæst  hoppede  over  til  dette  Sted  og  ventede  forhaabnings-^ 
fuldt  ligesom  en  Kat  ved  et  stærkt  benyttet  Musehul. 

Den  havde  kun  siddet  faa  Øjeblikke  i  sit  Skjul  før  en 
fed,  snu  Vandrotte  kom  trippende  ind  i  Vraget  i  den  an- 
den Ende,  snusende  mellem  Stumperne  i  Bunden  efter 
sovende  Biller.  Saa  skarpe  end  Rottens  Øjne  var,  lagde 
den  ikke  Mærke  til  den  oprejste,  spøgelsegraa  Skikkelse, 
der  sad  som  en  Stav  ved  Græskanten.  Gæsten  ventede 
til  Rotten  vilde  komme  indenfor  Rækkevidde  af  et  ufejl- 
barligt Hug.  Dens  Muskler  spændtes  i  Beredskab,  da 
pludselig  noget  der  lignede  en  brun  Kile  faldt  ned  fra 
Himlen.  Der  lød  et  kvalt  Skrig  og  Rotten  laa  ubevægelig 
under  Kløerne  af  en  brunspættet  Duehøg,  som  øjeblikke- 
lig begyndte  at  sønderrive  Offeret  for  at  skynde  sig  med 
Frokosten. 

Den  graa  Gæsts  dunede  Vinger  løftede  sig.  Dens  Op- 
sving var  blødt,  lydløst  og  uden  Anstrengelse,  som  om 
den  blot  havde  været  en  Tot  Fjer  der  løftedes  af  et  Vind- 
pust, og  dens  mægtige  Kløer  lukkede  sig  om  Hals  og 
Ryg  af  den  ædende  Høg,  som  blot  et  Øjeblik  konvul- 
sivisk  baskede  med  de  spættede  brune  Vinger.  Saa  gav 
den  fremmede  sig  graadigt  i  Kast  med  det  første  ordent- 
lige Maaltid  den  havde  faaet  i  flere  Dage,  og  da  den  var 
færdig  var  der  ikke  levnet  ret  meget  hverken  af  Høg  eller 
Rotte. 

Sejrherren  strøg  sit  Næbs  sorte  Segl  af  paa  et  Stykke 

Drivtømmer,  saa  sig  omkring  og  hævede  sig  saa  blødt  paa 
Luften.  Den  trængte  til  en  mørkere  og  mere  skjult  Plads 
end  Vragets  Ribber  for  sin  Middagshvile.  Langs  Foden  af 
Bjerglandet  tilhøjre  opdagede  den  en  Mose,  hvor  sivkran- 
sede  Damme  vekslede  med  tætte  Buskadser.  Lige  i  Kan- 
ten hævede  sig  tre  høje  Popler,  hvis  Toppe  den  valgte 
som  Udkigspost  for  Nattejagterne.  Men  for  Øjeblikket  be- 
høvede den  et  tæt  Skjul,  hvor  den  kunde  være  i  Fred 
for  Solen  og  sove  ovenpaa  Maaltidet.  I  lav  Flugt  hen  over 
Græstoppene,  mellem  hvis  Rødder  den  ligegyldigt  hørte 
Musene  flygte,  drev  den  langs  Kysten  hen  mod  Mosen  og 
dykkede  ind  i  Hjertet  af  den  tætteste  Tykning.  Paa  en 
halvraadden  Træstub  fandt  den  en  passende  Plads,  og  et 
halvt  Minut  efter  sov  den  sin  sødeste  Søvn. 

En  Stund  efter  kom  en  travl,  rødvinget  Soldrossel  bra- 
sende ind  i  Tykningen,  rimeligvis  paa  Jagt  efter  de  døsige 
Natsværmere,  der  sov  under  Bladene.  Den  landede  paa 
en  Gren  omtrent  en  halv  Meter  fra  Uglens  Hovede  og 
stirrede  uforskammet  paa  den  spøgelseagtige  graa  Skik- 
kelse. Da  aabnede  der  sig  et  Par  vældige  messinggule, 
frygtelige  Øjne  paa  vid  Gab,  som  den  i  et  eneste  Sekund 
forstenet  stirrede  ind  i  før  den  kom  til  sig  selv  og  med 
et  forskrækket  Hvin  lod  sig  falde  baglæns  ned  af  Grenen 
og  flagrede  bort  fra  dette  Rædslernes  Sted.  Uglen  drej- 
ede langsomt  Hovedet,  for  at  se  om  der  var  flere  Forstyr- 
rere  og  sank  saa  atter  roligt  hen  i  Søvnens  Arme. 

En  halv  Times  Tid  senere  stak  en  sort  Ilder  sin  spidse 
Snude  ind  i  Tykningen.  Dens  ondskabsfulde  Øjne,  der 
sad  tæt  sammen  i  det  trekantede  Ansigt,  opdagede  straks 
den  sovende  Ugle  og  glødede  som  Granater  under  dens 
første  Indskydelse  til  straks  at  kaste  sig  over  Fuglens 
Strube.  Men  saa  frygtløs  og  ivrig  en  Morder  den  end  var, 
fik  noget  ved  den  graa  Skikkelse  den  til  at  tøve.  Den 

havde  aldrig  før  set  en  Ugle  af  denne  spøgelseagtige  Far- 
ve eller  af  saa  mægtig  Størrelse.  Dens  lange,  lave,  muskel- 
stærke Krop  gled  med  slangeagtige  Bevægelser  nærmere 
hen  mod  den  sovende  og  standsede  saa  ubeslutsomt. 

Ilderen  mente  sikkert  selv  at  dens  Bevægelser  var  lyd- 
løse som  en  Skygges.  Men  Uglens  Øre  er  et  Mirakel  af 
Lydhørhed.  Dybt  i  sin  Søvn  hørte  den  graa  Gæst  en  Ad- 
varsel om  Faren.  Og  netop  som  Ilderen  spændte  de  smi- 
dige Muskler  til  Spring,  slog  et  Par  vældige,  blegt  skin- 
nende Skiver  sig  op  foran  dens  Ansigt  med  en  saadan 
Pludselighed,  at  den  uvilkaarlig  sprang  til  Side. 

Uglen  behøvede  ikke  at  tænke  sig  om  for  at  forstaa, 
at  det  lange,  sorte  Dyr  med  det  lille  snerrende  Gab  og  de 
giftige  Øjne  var  farlig.  Dens  Instinkt  var  sikrere  end  Tan- 
ken. Den  spredte  Vingerne  og  hævede  sig  som  løftet  af  et 
Pust  fra  neden,  slog  saa  øjeblikkelig  ned  og  huggede  til 
med  sine  knivskarpe  Kløer.  I  samme  Øjeblik  sprang  Ilde- 
ren for  at  møde  Angrebet,  dens  elastiske  Krop  rettede  sig 
ud  til  en  forbavsende  Længde  for  at  naa  Modstanderens 
Strube. 

Men  Ilderen  kendte  ikke  den  tykke  Fjerbeklædning  som 
beskyttede  den  graa  Gæsts  Hals  og  Bryst,  et  Panser,  der 
var  for  tæt  og  modstandsdygtigt  selv  for  dens  skarpe 
Tænder.  Den  fik  en  kvælende  Mundfuld  Fjer,  den  op- 
naaede  endogsaa  at  flænge  Huden  nedenunder,  saa  der 
kom  Blod.  Saa  aabnede  dens  tandsmykkede  Gab  sig  i  et 
kvalt  Skrig  idet  Uglens  Staalkløer  ubarmhjertigt  borede 
sig  ind  i  dens  Strube  og  slanke  Lænder. 

Den  graa  Gæst  var  allerede  sulten  igen,  thi  en  Ugles 
Fordøjelse  foregaar  forbavsende  hurtigt.  Den  gjorde  sig  et 
godt  Maaltid  paa  Ilderen,  skønt  Ilderkød  er  saa  sejgt  og 
senet  og  saa  bittert,  at  kun  faa  andre  Kødædere  nedlader 
sig  til  at  æde  det  uden  i  yderste  Hungersnød.  Og  atter 

satte  Uglen  sig  hen  for  at  sove,  for  den  havde  megen 
Søvn  tilgode,  og  Eftermiddagens  hede  Glød  hang  endnu 
tungt  over  Stranden  og  Mosen. 

Men  kort  efter  Solnedgang,  da  Solgløden  blegnede  og 
de  første  svage,  purpur-  og  ravfarvede  Toner  køligt  skyl- 
lede hen  over  det  udstrakte  Landskab,  og  Blomsterne  ved 
Duggens  Berøring  udsendte  ny  Duft,  medens  Natfalkens 
Skrig  lød  højt  oppe  fra  Himlens  bleggrønne  Midtkuppel, 
vaagnede  den  graa  Gæst  til  ivrig  Virksomhed.  Den  hæ- 
vede sig  ud  af  Skjulet  som  et  Spøgelse  fra  sin  Sump, 
kredsede  et  Par  Gange  over  det  og  fløj  saa  hen  til  de  høje, 
ensomme  Trætoppe,  den  tidligere  paa  Dagen  havde  ud- 
set sig. 

I  det  nærmeste  Træ,  ikke  langt  fra  Toppen,  var  anbragt 
noget,  der  saa  ud  som  en  stor  Hob  visne  Grene.  Den  graa 
Gæst,  som  kom  fra  nordlige  Egne  hvor  der  ikke  var  høje 
Trætoppe,  forstod  ikke  Betydningen  af  den  mørke  Masse. 
I  dens  øde,  arktiske  Hjem  vilde  en  Rede  aldrig  være  byg- 
get paa  et  saa  udsat  Sted,  hvor  de  første  iskolde  Orkaner 
fra  Polen  kunde  rive  den  i  Stumper  og  Stykker.  Det  faldt 
den  derfor  ikke  ind,  at  den  klodsede  Platform  af  visne 
Grene  var  Rede  for  et  Par  blaa  Hejrer.  Ja,  den  havde 
end  ikke  Anelse  om  Eksistensen  af  et  Væsen  som  den 
blaa  Hejre.  Lydløst  fløj  den  helt  op  til  Toppen  af  Træet 
og  slog  sig  ned  nogle  faa  Meter  over  Reden. 

Hele  den  skinnende^  udstrakte  Dæmringsverden  laa 
stille  og  rolig  udbredt  under  den.  Intet  syntes  at  røre  sig 
uden  et  Par  Natfalke,  der  skrigende  svævede  rundt  højt 
oppe,  og  dem  faldt  det  den  ikke  ind  at  gøre  Jagt  paa.  I 
den  Hensigt  at  skræmme  eventuelle  forsigtige  Væsener 
ud  af  deres  Skjul,  aabnede  den  Næbet  til  en  uhyggelig 
Tuden. 

Resultatet  var  en  hastig  Bevægelse  mellem  Grenehoben, 

Uglen  behøvede  ikke  at  tænke  sig  om 
for  at  forstaa,  at  det  lange,  sorte  Dyr 
med  det  lille  snerrende  Gab  og  de  gif- 
tige Øjne  var  farlig.  {Pag.  43.) 

Og  et  skarpt  udfordrende  Øje  kiggede  op  paa  den  dernede 
fra.  Uglen  opdagede  øjeblikkelig,  at  det  var  en  Rede  og 
at  der  sad  en  stor  Fugl  med  et  forbavsende  langt  Næb 
paa  den. 

Fra  sit  arktiske  Nord  kendte  Uglen  intet  bevinget  Væ- 
sen, der  kunde  tage  Kampen  op  med  den.  Den  var  uind- 
skrænket Tyran  over  Polarluften,  og  selv  den  hurtige, 
hvide,  chokoladeplettede  Fjeldugle  flygtede  skyndsomst 
for  den.  Det  faldt  den  ikke  ind,  at  denne  langnæbbede 
Ruger  paa  nogen  Maade  kunde  være  farlig  og  lod  sig  der- 
for temmelig  skødesløst  dale  ned  paa  det  tilsyneladende 
sikre  og  lette  Bytte. 

Men  før  den  var  naaet  paa  Angrebsafstand  trak  Hejren 
sit  lange,  smalle  Hoved  langt  tilbage  mellem  Skuldrene 
saa  at  dens  lange,  lige  Spydnæb  pegede  direkte  op  mod 
Angriberen. 

Den  graa  Gæst  bemærkede  Vaabnet  og  gjorde  forsigtig 
Holdt.  I  næste  Øjeblik  for  Hejrens  Slangehals  og  Spyd- 
næb op  imod  den  som  et  Lyn.  Det  var  et  falsk  Hug,  An- 
griberen var  ikke  indenfor  Rækkevidde,  men  Uglen  for- 
stod det  huggende  Næbs  dødelige  Muligheder  og  sejlede 
lidt  længere  udenfor  dets  Omraade.  I  flere  Minutter  kred- 
sede den  langsomt  over  Reden,  snart  nærmere,  snart 
fjernere,  medens  den  studerede  det  uvante  Problem.  Og 
ufravendt  og  uden  at  blinke  iagttog  Hejren  dens  Flugt 
med  Hovedet  trukket  tilbage  mellem  de  opskudte  Skuldre 
og  det  truende  Næb  pegende  imod  den.  Paa  Halsens  smi- 
dige Kugleled  drejede  dens  Hovede  sig  fuldkomment,  saa 
at  den  gule  Spids  vendte  mod  Angriberen  hvorfra  den 
end  kom,  ventende  paa  at  hugge  opad  og  møde  den  lige 
i  Brystet. 

Pludselig  slog  Uglen  atter  ned  og  det  huggende  Næb  for 
op  for  at  møde  den,  men  ramte  ikke.  Med  en  hastig  Drej- 

ning  fangede  Uglen  Hugget  i  Vingefjerene  og  slog  Næbet 
tilside.  Med  et  hæst,  fortvivlet  quah-ah  forsøgte  Hejren 
at  faa  Lejlighed  til  et  nyt  Hug.  Men  Modstanderen  havde 
allerede  Kløerne  i  dens  Hals.  Et  Øjeblik  efter  rettede  den 
lange  Hals  sig  ud  og  det  smalle  Hovede  hang  livløst  ud 
over  Kanten  af  Reden.  Æggene,  som  blev  knust  under 
Kampen,  dryppede  langsomt  deres  Indhold  ned  gennem 
Platformens  Aabninger,  og  den  store  graa  Ugle  begyndte 
graadigt  at  rive  i  det  mest  overdaadige  Maaltid,  dens  Jagt 
nogensinde  havde  bragt  den. 

Men  Naturen  har  for  Vane  at  handle  hjerteløst  med 
dem,  som  ikke  er  forberedt.  Og  den  graa  Gæst,  som  ikke 
kendte  sine  Omgivelser,  havde  forsømt  at  forberede  sig 
paa  Tilbagekomsten  af  den  døde  Fugls  Mage.  Travlt  op- 
taget af  sit  Maaltid  bemærkede  den  ikke  den  første  Lyd 
af  tunge  Vingeslag.  Og  da  den  opdagede  dem,  og  hurtigt 
saa  op  med  dryppende  Næb  og  det  runde,  blege  Ansigt 
oversprøjtet  af  Blod,  landede  den  store  Hejrehan  netop 
paa  Kanten  af  Reden.  Hejrens  Hovede  var  trukket  langt 
tilbage  mellem  Skuldrene  med  det  lange  gule  Lansenæb 
pegende  fremefter,  og  dens  juvelhaarde  Øjne,  der  mødte 
Morderens  uden  nogetsomhelst  Udtryk  af  Raseri,  Frygt 
eller  Had,  var  ligesaa  uforanderlige  som  Ædelstensøjnene 
i  et  Gudebillede. 

Den  graa  Gæst  satte  af  for  at  springe  op  i  Luften  og 
optage  Kampen  paa  fordelagtigere  Vilkaar.  Men  denne 
Gang  var  den  lidt  for  langsom.  Hejrens  Næb  huggede 
nedefter  og  spyddede  den  som  en  Frø.  Slaget  ramte  lige 
paa  Vingealbuen  og  splintrede  den  fuldstændig,  saa  at 
Flugt  var  umulig.  Med  et  rasende  Hvæs  for  Uglen  mod 
sin  styltebenede  Modstander  i  rasende  Fægtning  med  de 
frygtelige  Kløer.  Men  dens  hængende  Vinge  kastede  den 
til  Siden,  saa  at  den  fuldstændig  forfejlede  sit  Maal  og  dej- 

sede  om  ved  Hejrens  Fødder.  Før  den  kunde  komme  op, 
huggede  Hævneren  paany  af  fuld  Kraft  med  sit  stærke 
Næb.  Og  Hugget  gik  tilbunds.  Den  graa  Gæst  faldt  sam- 
men i  en  Klump.  Dens  runde,  gule  Øjne  aabnede  og  luk- 
kede sig  flere  Gange  og  Næbbet  snappede  som  et  Par 
Kastagnetter.  Saa  blev  den  liggende  ganske  stille,  medens 
Hejren  staaende  i  fuld  Højde  paa  Kanten  af  den  plynd- 
rede Rede  langsomt  og  betænksomt  vedblev  at  stikke  igen- 
nem den  modstandsløse  Masse  af  spøgelsegraa  Fjer. 


DAMMEN 


Det  store  Revier 

DEN  Strøm,  der  kredsede  gennem  dens  Dyb  og  altid 
holdt  det  rent  og  krystalklart,  var  saa  stille,  at  Over- 
fladens fine  brune  Spejl  aldrig  blev  forstyrret,  undtagen 
naar  en  eller  anden  Skumbold  langsomt  drev  ind  fra  det 
fraadende  lille  Vandfald  udenfor,  eller  naar  et  Blad  faldt 
ned  eller  en  Ørred  hævede  sig  for  at  snappe  en  uforsig- 
tig Flue. 

For  Fiskene  var  Dammen  et  blivende  og  fuldkomment 
Sted.  Den  var  dyb,  men  Indgangen  var  snever  og  grun- 
det, netop  bred  nok  til  at  vedligeholde  en  nødtørftig  For- 
bindelse med  den  hvirvlende  Strøm  udenfor,  og  den  var 
samtidig  saaledes  beliggende,  at  utallige  gode  Bidder, 
Fluer,  Biller,  Orme  og  Bær,  der  kastedes  ned  over  Fal- 
det, blev  drevet  ind  igennem  den.  Stor  grenede  Aske  og 
Ahorntræer  hang  mørkt  ud  over  den,  men  naar  Solen 
var  et  Par  Timer  over  Middag  flød  dens  Straaler  ud  over 
Overfladen  med  yndig  Varme.  Bunden  frembød  desuden 
en  rigelig  Variation  af  Tillokkelser.  Lidt  fra  Indgangen 
var  den  af  klart  rent  Sand  med  hvide  Sten,  medens  den 
indre  Del,  helt  op  til  de  stejle  Bredder  og  de  fremsprin- 
gende Trærødder  dækkedes  af  gruset  Mudder  med  en 
Rigdom  af  Insekter  og  Vandplanter. 

De  Fisk,  der  beboede  den  herlige  Dam,  var  alle  store 
med  Undtagelse  af  nogen  Yngel,  som  forsigtigt  holdt  sig 
paa  de  mest  grundede  Steder,  hvor  de  store  ikke  kunde 
naa  dem.  Og  Fiskene  var  kun  to  Slags,  Karper  og  Ørre- 

der.  Karperne,  der  var  dovne  Væsner  som  ikke  fornær- 
mede nogen,  holdt  sig  til  Mudderet,  fra  hvis  fede  Over- 
flade deres  smaa  runde,  forsvarsløse  og  nedadvendte 
Munde  opsugede  Næringen.  Deres  Størrelse  og  de  mu- 
skelstærke Halers  Kraft  var  det  eneste,  der  beskyttede 
dem  mod  Ørrederne,  hvis  store  rovlystne  Gab  og  umæt- 
telige Appetit  med  god  Virkning  holdt  Størrelsen  af  alle 
Dammens  Indvaanere  paa  Standardhøjde. 

Ørrederne  var  ikke  saa  rolige  og  stilfærdige  som  Kar- 
perne. De  vandrede  rastløst  snart  hen  over  Mudderban- 
kerne, snart  over  Sand  og  Klippegrund,  hvor  der  end 
var  Bytte  at  hente,  smaat  eller  stort.  Ofte  kunde  en  eller 
anden  af  dem  smutte  ud  gennem  den  snævre  Indgang  for 
at  jage  og  prøve  sin  Styrke  i  Strømhvirvlernes  klare  Op- 
rør, og  af  og  til  kom  den  tilbage,  maaske  med  Halen  af 
en  mindre  Slægtning  stikkende  ud  af  Gabet,  og  søgte  ned 
under  Bredden  for  at  fordøje  det  tunge  Maaltid. 

Det  store  Fiskeørnepar,  hvis  uordentlige  Rede  som  en 
Vognladning  Grene  og  Affald  fyldte  Toppen  af  en  af  de 
høje  udgaaede  Fyrretræer  en  Kilometer  ovenfor  Faldet, 
følte  sig  altid  irriterede  over  Dammen.  Under  deres  sta- 
dige Flugt  op  og  ned  langs  Elven  holdt  de  misundeligt 
Øje  med  den.  Men  de  store  Fisk,  der  saa  roligt  svøm- 
mede i  dens  Dyb  var  sikre  for  dem,  fordi  Dammen  var 
saa  overskygget  af  Træerne,  at  Ørnene  ikke  kunde  styrt- 
dykke ned  i  den.  Ude  i  det  aabne  kunde  de  lade  sig  falde 
som  en  Staalkile  og  svippe  en  springende  Ørred  op  lige 
fra  Hvirvlen.  Men  Dammen  kunde  de  kun  naa  i  langsom 
flagrende  Flugt,  der  gav  selv  den  døsigste  Solbader  rige- 
lig Tid  til  at  søge  Tilflugt  i  de  sikre  Dybder. 

Men  der  var  en  anden  vild  Fiskermand,  for  hvem  Dam- 
men netop  passede.  En  stor,  halvt  neddykket  Rod,  der 
sprang  omtrent  en  Meter  frem  lige  over  det  Sted  hvor 

Karperne  samledes,  afgav  en  udmærket  Lurepost  for  Los- 
sen. Her  kunde  den  ligge  paa  Udkig  i  en  Time  ad  Gan- 
gen, lige  saa  taalmodig  og  ubevægelig  som  den  Rod,  den 
laa  paa.  Sit  runde,  sorte,  grusomme  Maaneansigt  med 
de  klare,  haarde  og  blege  Øjne  og  de  stive  Whiskers  og 
tottede  Øren  holdt  den  saa  tæt  ned  mod  den  glasklare 
Overflade,  at  de  udoverhængende  Grenes  forvirrende 
Spejling  ikke  kunde  genere  den  og  den  fuldstændig  klart 
kunde  overse  alle  Detailler  i  de  gennemsigtige  Dybder, 
Med  uendeligt  Begær  stirrede  den  paa  de  massive  Karper, 
der  flegmatisk  laa  og  aad  Mudder,  men  intet  kunde  bringe 
dem  op  til  Overfladen,  og  den  kendte  intet  til  dem  ud- 
over at  de  saa  meget  fede  og  delikate  ud. 

Det  var  Ørrederne  som  hovedsagelig  angik  Lossen.  De 
havde  intet  af  Karpernes  fede  Flegma.  En  og  anden  af 
dem  kunde  blive  ved  at  svømme  frem  og  tilbage  med  sit 
Guld  og  Sølv  og  Rødt  glimtende  op  gennem  det  klare  Halv- 
mørke, i  Færd  med  at  undersøge  Bunden  efter  Biller  og 
Myggelarver  og  af  og  til  slaa  et  Slag  mod  Overfladen  for 
at  kigge  efter  en  flydende  Ting,  som  maaske  kunde  være 
en  Flue.  Undertiden  var  det  virkelig  en  Flue  eller  en 
Myg  eller  en  Kaalorm  eller  et  spiseligt  Bær.  Og  under- 
tiden kunde  ogsaa  den  langsomme  Kredsen  i  Dammen 
bringe  den  hen  i  Nærheden  af  den  stille  Lurer  paa  Ro- 
den. Saa  spændtes  Lossens  Muskler  og  Kløerne  kom  ud 
af  deres  Skeder,  medens  en  lille  grøn  Flamme  glimtede  i 
dens  Øjne.  Naar  Ørreden  kom  skraanende  op  paa  Pur- 
purfinner og  berørte  Overfladen  medens  den  nedsvælgede 
Lækkerbidden,  slog  en  strittende  kloet  Pote  som  et  Lyn 
ud  fra  Roden  og  langede  den  ufejlbarligt,  uundgaaeligt 
ud  af  dens  Element.  Et  helt  Sekund  sprællede  Ørreden 
konvulsivisk  imellem  Skovstjernerne  langt  oppe  paa  Bred- 
den. Inden  der  var  gaaet  endnu  et  halvt  Sekund  var  Los- 

sen  over  den  med  et  hoverende  Spring  og  holdt  dens 
slimede,  kæmpende  Krop  nede  med  begge  Forpoter,  in- 
den den  bed  den  gennem  Nakken. 

Da  Lossen  var  en  tavs  og  diskret  Fisker,  forstyrrede 
dens  Fisken  aldeles  ikke  Dammen,  eller  kastede  nogen 
Skygge  af  Tvivl  over  dens  Ry  som  et  sikker  Tilflugtssted. 
Offeret  forsvandt  simpelthen  uden  Vrøvl,  og  ingen  af 
Dammens  andre  Beboere  vidste  hvorledes  det  var  for- 
svundet, ingen  brød  sig  om  det,  ingen  foruroligedes  af 
nogen  Ængstelse. 

En  hed  Morgen,  medens  Lossen  laa  paa  sin  Rod  og 
stirrede  ned  i  Dybet  med  sine  Maaneøjne,  blev  den  gna- 
ven ved  at  opdage,  at  paa  denne  Dag  var  endogsaa  Ørre- 
derne for  dovne  til  at  røre  sig.  Heden  lod  til  at  have  berø- 
vet dem  Appetitten.  Lige  saa  ubevægelige  og  ligegyldige 
som  Karperne  stod  de  og  viftede  med  Finnerne  og  lagde 
ikke  Mærke  til,  at  selv  de  mest  fristende  Lækkerbidder 
krydsede  den  blanke  Overflade.  De  blandede  sig  ikke 
med  Karperne,  men  stillede  sig  hovmodigt  en  halv  Meter 
eller  saa  ovenover  dem,  eller  drev  enkeltvis  i  Ly  af  de 
spredte  Sten  paa  Bunden.  Forgæves  kredsede  Fluer  og 
Myg  og  de  mest  fristende  fede  Larver  langsomt  paa  Over- 
fladen. De  ikke  saa  meget  som  sendte  et  haanligt  Blik 
op  efter  dem.  De  aad  ikke.  Og  naar  en  Ørred  ikke  æder, 
saa  er  det  fordi  den  ikke  vil  æde,  og  dermed  er  den  Ting 
afgjort.  Hvornaar  Appetitten  paa  engang  igen  kunde  mel- 
de sig,  vilde  ingen  Fisker  med  Sikkerhed  være  i  Stand 
til  at  sige.  Det  er  denne  Usikkerhed,  som  har  lært  Fi- 
skerne Taalmodighedens  og  Haabets  Dyder.  Den  har  og- 
saa  lært  dem  Usandfærdigheden  ved  at  give  dem  saa 
rigelig  Tid  til  at  væve  Historier  sammen,  som  de  kan 
more  lettroende  Mennesker  med. 

Som  Fisker  var  Lossen  baade  taalmodig  og  forhaab- 

ningsfuld.  Men  denne  Morgen  blev  dens  Taalmodighed 
sat  paa  en  haard  Prøve,  thi  den  var  mere  end  sædvanlig 
sulten,  og  dens  Sult  gjaldt  særlig  Fisk.  Dens  latterlige 
Halestump,  der  var  ganske  skjult  for  Dambeboernes 
Blikke,  begyndte  at  slaa  i  Vrede.  Den  var  næsten  lige  ved 
at  give  op  og  snige  sig  bort  for  at  gaa  paa  Kaninjagt,  da 
den  fra  Øjekrogen  opdagede  nogei,  der  fik  dens  Hals- 
krave til  at  rejse  sig  i  skinsyg  Vrede.  En  uvedkommende, 
en  fremmed,  en  Rival,  hvis  Dygtighed  som  Fisker  var 
dens  egen  uhyre  overlegen,  havde  vist  sig  ved  Ind- 
gangen til  Dammen  og  stirrede  ned  i  den  med  skarpe 
Øjne. 

For  første  Gang  i  en  halv  Time  gjorde  Lossen  en  Be- 
vægelse. Den  drejede  Hovedet  helt  rundt  og  fæstede  sine 
grønne,  uforsonlige  Øjne  paa  den  indtrængende. 

Den  fremmede  var  kommet  ude  fra  Elven,  og  efter 
dens  Adfærd  at  dømme  kendte  den  ikke  Dammen.  Dens 
lange,  mørke,  muskuløse  Krop  trykkede  midt  for  Ind- 
gangen, Bagkroppen  nede  i  Vandet,  Forkroppen  oven- 
over. Glat  og  glinsende  med  sin  lave,  smidige  Skikkelse, 
med  det  sværkæbede,  næsten  hundelignende  Hovede, 
smaa  Øren,  mørke  Øjne  og  den  lange,  kraftige  Hale, 
frembød  den  den  skarpest  mulige  Kontrast  til  den  store 
skyggeagtige,  maaneøjede  Kat,  skønt  de  i  Vægt  og  Stør- 
relse ikke  var  saa  meget  forskellig^. 

Men  det  var  ikke  paa  den  tavse  Iagttager  paa  Trærød- 
derne, at  den  anden  stirredb.  Den  gennemforskede  med 
glødende  Øjne  de  befolkede  Dybder.  Jagten  havde  været 
daarlig,  og  den  var  sulten.  Et  Øjeblik  efter  dykkede  den 
ned  med  et  tungt  men  oljeglat  Plump.  Lossens  Øjne 
fulgte  med  vild  Vedholdenhed  dens  hurtige  fiskeagtige 
Vendinger  under  Vandet. 

De  døsende  Dambeboere  vaagnede  og  spredtes  i  Pa- 

nik.  Selv  de  dorske  Karper  udfoldede  en  mirakuløs  Hur- 
tighed. Men  det  var  ikke  de  grovkødede  Karper  denne 
kræsne  Fisker  var  ude  efter. 

Medens  de  forfærdede  Flygtninge  sprang  til  alle  Sider, 
vævende  mærkelige  Mønstre  over  Bunden  og  i  deres 
Skræk  glemte  den  snevre  Indgang  ud  til  Sikkerheden, 
bed  Odderen  alle  dem,  der  kom  i  dens  Nærhed,  gennem 
Nakken,  saa  at  de  med  Maven  i  Vejret  rullede  op  til 
Overfladen.  Men  det  var  Dammens  største  Ørred,  Od- 
deren vilde  have  fat  i. 

Og  den  var  en  Fisk,  hvis  Størrelse  tidligere  havde  væ- 
ret skæbnesvanger  for  mange  af  de  mindre  Dambeboere. 
Nu  blev  dens  Størrelse  skæbnesvanger  for  den  selv.  Od- 
deren havde  udset  sig  den  som  Bytte.  Da  Ørreden  følte 
sig  udsat,  for  den  vildt  fra  den  ene  Side  til  den  anden, 
op  og  ned,  stadig  uden  at  kunne  naa  Indgangen.  I  nogle 
Minutter  undgik  den  den  ubønhørlige  Forfølger.  Skønt 
Odderen  var  et  firføddet  Landdyr,  var  den  i  Virkelighe- 
den hurtigere  og  smidigere  i  Vandet  end  nogen  Ørred; 
men  Gang  paa  Gang  blev  den  alligevel  narret  eller  sin- 
ket ved  at  andre  af  de  forfærdede  Flygtninge  kom  den  i 
Vejen,  eller  fristede  den  til  et  Dødsens  Bid. 

Under  hele  dette  piskende  Oprør  rørte  Lossen  ikke  en 
Muskel,  men  fulgte  kun  med  sin  haarde,  klare  Stirren 
Flugtens  og  Forfølgelsens  lynsnare  Bevægelser.  Endelig 
sprang  den  forfulgte  Ørred  op  under  Spidsen  af  Roden 
og  hvirvlede  omkring  lige  i  Overfladen.  I  den  Brøkdel 
af  et  Sekund  hvor  den  standsede  for  at  vende,  svippede 
Lossens  Pote  ud  og  slyngede  Ørreden  op  paa  Bredden. 
Og  paa  det  Sted,  hvorfra  Ørreden  paa  en  saa  forbløffende 
Maade  var  forsvundet,  skød  Odderens  Hovede  op.  Et 
eneste  Øjeblik  flammede  Odderens  mørke,  rasende  Øjne 
mod  Lossens  blege  Blik  i  en  Afstand  af  mindre  end  en 

halv  Meter.  Saa  forsvandt  Lossen  med  et  Spring  op  paa 
Bredden  for  at  gøre  en  Ende  paa  sit  Bytte. 

Der  var  imidlertid  Ørreder  nok  endnu  at  fange  i  Dam- 
men, og  en  tre-fire  døende  eller  døde  Fisk  flød  paa  Over- 
fladen og  ventede  paa  at  blive  samlet  op.  Men  dette  Fak- 
tum ænsede  Odderen  ikke.  Dens  Bytte  var  frækt  blevet 
snappet  væk  lige  for  Tænderne  af  den;  og  der  var  ikke 
Plads  til  nogen  anden  Følelse  i  dens  Sjæl  end  Hævn  over 
Forbryderen.  Den  klatrede  op  langs  Roden  og  gled  lyd- 
løst op  ad  Bredden. 

Men  Lossen  mente  paa  den  anden  Side  at  det  var  den, 
der  havde  lidt  Uret.  Dammen  var  dens  egen  private  Do- 
mæne, som  ingen  hidtil  havde  gjort  den  stridig.  Odderen 
var  en  uforskammet  uvedkommende.  To  vilde  Dyr  af  for- 
skellig Art  og  saa  nær  ved  at  være  Ligemænd,  at  Udfal- 
det af  en  Strid  kan  være  tvivlsomt,  vil  som  Regel  forsig- 
tigt undgaa  hinanden.  Den  iøjnefaldende  Usikkerhed  vil 
oftest  tage  Modet  fra  dem  begge;  de  forstaar  ikke  hin- 
andens Kampmetoder,  og  der  staar  for  meget  paa  Spil 
for  dem  begge.  Men  her  forelaa  paa  begge  Sider  et  af 
Naturens  Æresspørgsmaal.  Det  var  en  stor  Strid,  som 
ingen  af  dem  vilde  gaa  udenom.  Efter  at  have  dræbt  den 
sprællende  Fisk,  drejede  Lossen  hurtigt  omkring,  tryk- 
kede sig  med  en  af  sine  svære  Forpoter  over  Byttet  og 
betragtede  opmærksomt  Odderen,  der  nærmede  sig. 

Odderen  kom  straks  frem  i  fuldt  Løb,  som  om  den  brød 
sig  fejl  om  Finter  og  Forsigtighed.  Men  i  en  Afstand  af 
tre-fire  Meter  standsede  den  alligevel,  som  om  den  trykken- 
de Modstanders  blege,  truende  Blik  generede  den.  Den 
mødte  dog  Blikket  modigt  og  støt,  og  det  var  klart,  at 
den  ikke  var  bange.  Et  Øjeblik  efter  begyndte  den  at 
krybe  langsomt  fremad.  Tomme  for  Tomme. 

For  Lossen,  med  dens  mere  voldsomme  men  mindre 

haardnakkede  Temperament,  var  denne  bestemte  og  lang- 
sommelige Nærmelse  ubehageligere  end  et  rasende  Frem- 
stød vilde  have  været.  Dens  Mod  fejlede  intet,  men  dens 
Nerver  var  ikke  saa  stærke.  Den  aabnede  Gabet  til  en 
Hvæsen,  der  endte  med  et  skærende  Vræl.  Da  dette  ikke 
lod  til  at  gøre  Indtryk  paa  den  fremkrybende  Fjende, 
kunde  den  ikke  længere  holde  sig  stille.  Med  et  pludseligt 
Spring  skød  den  op  i  Luften,  for  som  den  beregnede  at 
lande  lige  paa  Ryggen  af  Odderen.  Men  da  den  kom  ned, 
var  Odderens  Ryg  et  ganske  andet  Sted  end  den  havde 
tænkt  sig.  Den  var  forsigtigt  blevet  fjernet,  og  i  næste 
Øjeblik  snappede  Odderens  Tænder  efter  dens  Strube 
uden  dog  at  faa  fat.  I  nogle  Sekunder  blev  de  staaende 
og  hvæse  hinanden  ind  i  Ansigtet,  indtil  de  som  efter 
fælles  Overenskomst,  sprang  tilbage  og  begyndte  at 
kredse  om  hinanden  med  en  gensidig  Fornemmelse  af 
Modpartens  Farlighed.  Dette  Øjebliks  Sammenstød  af 
snerrende  Gab  lod  til  at  have  givet  deres  hede  Sind  en 
lynsnar  afkølende  Forstaaelse. 

Medens  de  vedblev  at  kredse  for  hver  for  sig  at  opnaa 
en  Chance  overfor  den  anden,  laa  den  døde  Ørred  glin- 
sende og  blødende  paa  Grønsværet  imellem  dem.  Pludse- 
lig tog  Odderen  et  lille  Tilløb  som  for  at  gribe  den.  Men 
da  Lossen  samtidig  gjorde  et  lignende  Udfald,  skræmtes 
Odderen  tilbage.  Lossen  standsede  ogsaa  sit  Fremspring, 
og  atter  kredsede  de  lurende  omkring  hinanden. 

Jo  længere  Odderen  studerede  den  skyggeagtige,  graa, 
snigende  Skikkelse  med  de  store  Øjne,  de  kraftige,  sam- 
mentrukne Baglemmer  og  de  lange,  skarpe  Kløer,  des 
mindre  sikker  blev  den  paa,  at  den  kunde  klare  sig  og 
des  mere  kølnedes  dens  Kamplyst.  Den  begyndte  at  tænke 
paa  sit  andet  Bytte,  der  laa  ude  i  Dammen,  og  som  den 
kunde  faa  fat  paa  uden  Anstrængelse.  Havde  det  ikke 

været  for  dens  Stoltheds  Skyld,  vilde  den  gerne  trække 
sig  ud  af  det  tvivlsomme  Foretagende,  den  var  kommet 
op  i.  Men  den  var  af  et  stædigt  Temperament  og  viste 
intet  udvendigt  Tegn  paa  sin  Tvivl.  Lossen,  som  var  min- 
dre stædig  og  mere  skiftende  af  Sind,  begyndte  paa  sin 
Side  at  tænke  paa  Kaniner  og  lignende  let  Bytte.  Jo  mere 
den  studerede  den  mørke,  lave,  muskuløse  Skikkelse  med 
de  skarpe  Tænder  i  det  frygtelige  Gab,  des  mindre  holdt 
den  af  det,  og  des  mere  svandt  Ørredmadens  Tiltrækning. 
Dens  truende  Kredsninger  blev  gradvis  større  og  større 
i  Radius.  Som  Svar  derpaa  trak  Odderen  sig  ogsaa  dis- 
kret et  Par  Meter  tilbage.  Lossen  gjorde  Holdt  og  kig- 
gede op  i  et  Træ,  som  om  den  pludselig  var  blevet  meget 
interesseret  i  en  broget  Spættes  Evolutioner,  og  Odderen 
snuste  undersøgende  langs  Jorden,  som  om  den  havde 
opdaget  en  ny  Fært.  Ørreden  lod  til  at  være  fuldstændig 
glemt.  Den  laa  glinsende  i  en  Solstribe,  og  en  stor  blaa 
Flue  slog  ned  njidt  paa  den. 

Et  halvt  Minut  senere  drev  Lossen  meget  langsomt  af- 
vejen.  Ved  en  Busk  en  tredive-fyrretyve  Skridt  borte  satte 
den  sig  ned  paa  Halen  og  vendte  med  udspekuleret  Lige- 
gyldighed Hovedet  om,  for  at  se,  hvad  Rivalen  havde 
for.  Ved  den  mindste  Udfordring  var  den  parat  til  at 
vende  om  og  kæmpe  Spørgsmaalet  tilende.  Men  Odde- 
ren var  ikke  længere  udfordrende.  Den  drejede  rundt  og 
gled  tilbage  mod  Dammen  og  ned  i  den,  hvor  den  snap- 
pede en  af  de  Fisk,  den  allerede  havde  dræbt.  Efter  at 
have  trukket  den  op  paa  den  modsatte  Bred,  gav  den 
sig  med  stor  Appetit  til  at  æde  lige  overfor  sin  Modstan- 
der. Saa  kom  Lossen  slentrende  tilbage.  Den  lagde  en 
Pote  paa  det  omstridte  Bytte  og  stirrede  tværs  over  Van- 
det med  en  fjendtlig  Knurren.  Da  der  ikke  kom  noget 
Svar,  fordi  Rivalen  rimeligvis  havde  for  travlt  med  sin 

Mad,  tog  den  Fisken  mellem  Tænderne  og  knurrede 
paany.  Der  kom  stadig  intet  Svar  fra  Odderen. 

Og  med  Stumphalen  stift  i  Vejret  marcherede  den  med 
overmodige  Skridt  ind  under  de  tavse,  grønne  Skygger 
for  at  holde  Maaltid. 

MIDT  paa  Stien  standsede  Mc  Laggan  med  et  Ryk  og 
kiggede  skarpt  ind  i  den  tykke  Underskov  paa  hans 
højre  Side.  I  den  sidste  halve  Time  havde  han  af  og  til 
haft  en  flygtig  Fornemmelse  af  at  nogen  fulgte  efter  ham; 
men  hensunken  i  sine  egne  Tanker  havde  han  ikke  taget 
nogen  Notits  deraf.  Nu  blev  han  imidlertid  paa  en  Gang 
sikker  i  sin  Sag.  Og  dog  kunde  han  godt  sværge  paa,  at 
han  ikke  havde  hørt  nogetsomhelst  og  heller  ikke  hver- 
ken set  eller  lugtet  noget  til  Støtte  for  sin  Overbevisning. 
Paa  henved  en  Kilometer  strakte  Stien  sig  bag  ham  mel- 
lem mægtige  Stammer  og  tæt  Buskvækst,  smal,  fuldstæn- 
dig lige  og  ganske  overskygget,  men  synlig  hele  Vejen  i 
det  mærkelig  gennemsigtige,  glasagtige  Tusmørke  som  er 
ejendommeligt  for  Skowerdenen.  Der  var  intet  bag  ham 
paa  Stien,  i  hvert  Fald  ikke  saa  langt  han  kunde  se.  Og 
det  Væsen,  han  følte,  maatte  være  meget  nær.  Som  det 
saa  ofte  er  Tilfældet  med  Folk,  der  lever  i  den  store  Stil- 
hed, følte  han  sig  undertiden  i  Besiddelse  af  en  Slags 
sjette  Sans,  en  vis  uforklarlig  og  underlig  Opfattelsesevne, 
der  ofte  kunde  svigte,  naar  han  mest  behøvede  den,  men 
som  naar  den  endelig  demonstrerede  sig,  aldrig  tog  fejl. 
Kyndig  i  alt  som  angik  Skovens  Liv  stod  han  og  stirrede 
med  øvede  Øjne  ind  i  Krattets  Tykning,  medens  han  holdt 
sig  absolut  ubevægelig  i  flere  Minutter.  En  lille  sort-hvid 
Spætte,  som  iagttog  ham,  løb  behændigt  op  ad  en  af  de 

store  Fyrrestammer.  Ellers  var  der  intet  som  rørte  sig, 
og  intet  levende  Væsen  var  at  opdage.  Og  dog  vidste  Mc 
Laggan  at  hans  Fornemmelse  var  rigtig.  Han  vidste  med 
Bestemthed  at  han  blev  iagttaget  og  forfulgt.  Han  grundede 
lidt  over  det  og  blev  enig  med  sig  selv  om  at  det  maatte 
være  en  Panther,  hvorefter  han  genoptog  sin  Vandring. 

Mc  Laggan  var  ikke  nervøs,  skønt  han  havde  efterladt 
sin  RifTel  i  Lejren  og  var  klar  over,  at  en  ondskabsfuld 
Panther  var  en  ubehagelig  Modstander.  Men  han  var  be- 
kendt med  alt  Vildtets  Sædvaner  og  vidste,  at  ingen  Pan- 
ther af  fri  Vilje  vilde  søge  Strid  med  en  Mand  uden  den 
havde  en  eller  anden  bitter  Uret  at  hævne.  Ikke  af  Fejg- 
hed,  men  af  Kløgt  anerkendte  denne  kraftige  og  kloge  Kat 
Mennesket  som  sin  Overmand  og  var  vant  til  at  gaa  langt 
udenom  ham.  En  anden  Ting  som  Mc  Laggan  vidste  var, 
at  Pantheren  af  og  til  har  en  mærkelig  Lyst  til  hemme- 
ligt at  forfølge  et  Menneske,  med  største  Forsigtighed  men 
ogsaa  med  besynderlig  Vedholdenhed,  som  om  den  vilde 
studere  ham  og  maaske  udfinde  Aarsagerne  til  hans  Over- 
magt. 

Mc  Laggans  Viden  om  de  vilde  Dyr  gik  endnu  videre 
end  til  Bekendtskabet  med  deres  særlige  Vaner  og  Karak- 
ter. Han  vidste,  at  det  var  umuligt  for  en  Mand  fuldtud 
at  kende  dem,  fordi  der  altid  var  et  uberegneligt  person- 
ligt Element  som  maatte  tages  i  Betragtning,  et  Element 
som  ofte  bringer  Forvirring  i  Naturforskernes  dogmatiske 
Paastande.  Han  var  sikker  paa,  at  Chancerne  var  hun- 
drede for  en  imod,  at  den  usynlige  Forfølger  vilde  vove 
at  angribe  ham  eller  blot  tænke  paa  et  saadant  Vove- 
stykke. Men  paa  den  anden  Side  tog  han  dog  denne 
Chance  i  Betragtning.  Han  lagde  Remmene  paa  sin  tunge 
Byrde  tilrette  —  den  var  Aarsagen  til  at  han  havde  ladet 
Riflen  blive  tilbage  —  saa  at  han  om  nødvendigt  i  et  Øje- 

blik  kunde  gøre  sig  fri  for  den,  og  han  løsgjorde  et  virk- 
ningsfuldt Vaaben,  en  ny  Økse  som  han  netop  havde  købt 
i  Nybygden.  Det  var  en  let  Brugsøkse  med  Egetræshaand- 
tag,  som  enhver  kyndig  Skovmand  forstaar  at  benytte 
med  øjeblikkelig  og  dødelig  Virkning  baade  som  Haand- 
vaaben  og  Kastevaaben.  Han  var  som  sagt  ikke  nervøs, 
men  det  ærgrede  ham,  at  han  som  gammel  Forfølger  af 
mange  Dyr  selv  skulde  blive  forfulgt.  Han  holdt  vredt 
og  vagtsomt  Øje  med  de  Tykninger,  han  passerede,  og 
undersøgte  mistænksomt  enhver  større  Gren  der  strakte 
sig  ud  over  Stien.  Pantherens  Yndlingsmaade  at  angribe 
paa  er  nemlig  at  lade  sig  falde  ned  paa  Ryggen  af  sit 
Bytte,  og  ved  Tanken  herom  følte  han  en  kriblende  For- 
nemmelse i  Nakkehuden. 

Stien,  der  førte  fra  Nybygden  til  Mc  Laggans  Lejr  mel- 
lem Fodbjergene,  var  henved  femogtyve  Kilometer  lang 
og  gik  opad  hele  Vejen.  Men  i  den  friske  Efteraarsluft 
mellem  de  bølgende  Skygger  plettet  af  Oktoberguldet 
mærkede  Mc  Laggan  ikke  meget  til  sin  Byrdes  Tyngde, 
og  hans  svære  Muskler  følte  ingen  Træthed.  Under  Ind- 
flydelse af  det  usynlige  og  uvelkomne  Følgeskab  bag  Lø- 
vet paaskyndede  han  gradvis  sin  Gang,  mere  og  mere  iv- 
rig efter  at  faa  fat  i  sin  Riffel  og  tage  Hævn  over  at  være 
bleven  foruroliget. 

Langt  borte  fra  blev  pludselig  Stilheden  afbrudt  af  en 
Wapitihjorts  høje,  genlydende  Brølen.  Det  vgr  en  gen- 
nemtrængende, musikalsk  Lyd,  men  fuld  af  Trusel  og 
Trods,  og  den  hørtes  langt  bort  i  den  stille,  klare  Luft. 
Atter  fortrød  Mc  Laggan  at  han  havde  ladet  Riflen  blive 
hjemme,  for  Brølets  Kraft  tydede  paa  en  usædvanlig 
smuk  Hjort  med  prægtige  Takker.  Mc  Laggan  trængte 
til  Kød,  som  han  kunde  tørre  til  Vinterbrug,  og  han  vilde 
gerne  have  fat  i  Takkerne.  Et  godt  Gevir  af  den  store 

Wapitihjort  var  nemlig  paa  den  Tid  ved  at  blive  en  Sjæl- 
denhed og  vilde  blive  godt  betalt  af  Samlere. 

Brølet  'blev  gentaget  flere  Gange  med  korte  Mellem- 
rum og  blev  saa  trodsigt  besvaret  fra  venstre.  De  dybe 
Udfordringer  svarede  hinanden  og  nærmede  sig  hurtigt. 
Mc  Laggan  paaskyndede  yderligere  sin  Fart.  Under  de 
buskede  Bryn  glimtede  hans  graa  Øjne  af  Spænding.  Han 
glemte  sin  usynlige  Forfølger  og  tænkte  kun  paa  at  kom- 
me tidsnok  til  at  se  Duellen  mellem  de  to  Hjorte  om  Her- 
redømmet over  en  Hjord  ligegyldige  Hinder. 

Utaalmodig  som  han  var  forekom  det  ham,  at  der  næ- 
sten ikke  var  gaaet  nogen  Tid  førend  de  to  Rivalers  Brø- 
len havde  naaet  hinanden  og  derpaa  standsede.  Saa  hørte 
hans  anspændte  Øren  svagt  og  flygtigt  —  eftersom  de 
umærkelige  Skovluftninger  drev  hid  og  did  —  det  tørre 
Brag  af  Takker,  som  mødte  hinanden.  Kampen  var  tyde- 
lig nok  begyndt  og  nærmere  end  han  havde  tænkt  sig. 
Han  slog  over  i  et  lydløst  Trav  i  Haab  om  at  naa  tids- 
nok frem. 

Snart  var  han  nær  nok  til,  at  han  af  og  til  kunde  høre 
den  mægtige  Snøften  og  de  eksplosive,  gryntende  Brøl 
mellem  Takkernes  Bragen.  Pludselig  standsede  Kampens 
Spektakel  og  gik  over  i  en  forvirret  Slæben  blandet  med 
Stønnen,  og  derpaa  hørtes  den  vilde  Bragen  af  Flugt  og 
Forfølgelse.  Kampen  var  endt,  men  Mc  Laggan  opdagede 
til  sin  Fryd,  at  Forfølgelsen  nærmede  sig  ham. 

Et  halvt  Minut  efter  brød  Flygtningen  ud  paa  Stien  og 
kom  springende  ned  ad  den  med  vilde  Øjne,  pustende 
Næsebor,  der  flød  med  blodigt  Skum,  og  blodstrømmende 
Flanker.  Mc  Laggan  traadte  høfligt  til  Side  for  at  lade 
den  passere,  og  den  forsvandt  uden  at  lægge  Mærke  til 
ham.  Den  havde  ikke  engang  Øje  for  sin  Ærkefjende 
Mennesket  i  denne  Ydmygelsens  og  Nederlagets  Stund. 

Men  ikke  saa  med  Sejrherren!  Det  herligste  Eksem- 
plar af  en  Hjort,  Mc  Laggan  nogensinde  havde  set,  stand- 
sede øjeblikkelig  Forfølgelsen  ved  Synet  af  den  høje,  graa 
Skikkelse,  der  stod  ubevægelig  ved  Siden  af  Stien.  Mc 
Laggan  ventede,  at  den  vilde  vende  om  og  flygte  tilbage 
til  sine  Hinder  og  skynde  sig  at  bringe  dem  i  Sikkerhed 
for  Faren.  Men  i  Sejrens  Rus  og  sin  hovmodige  Vildskab 
havde  det  store  Dyr  ganske  andre  Hensigter.  Den  blev 
staaende  og  stirrede  paa  Mc  Laggan  i  adskillige  Sekunder, 
og  Mc  Laggan  saa,  at  der  var  alt  andet  end  Frygt  at  læse 
i  dens  uforskammede  og  flammende  Beskuen.  Saa  stam- 
pede Hjorten  haardt  i  Jorden  med  den  ene  af  sine  kniv- 
skarpe Klove,  og  Mc  Laggan  som  vidste  hvad  det  betød, 
saa  sig  forsigtigt  om  efter  et  Træ  at  klatre  op  i.  Han  var 
nu  helt  edderspændt  over  Manglen  af  Riflen  og  lovede 
sig  selv  aldrig  mere  at  gaa  ud  uden  den. 

Heldigvis  for  Mc  Laggan  var  Hjorten  ingen  blind  og 
brutal  Røverslagsbroder.  Som  hele  sin  aristokratiske  Slægt 
iagttog  den  forskellige  Formaliteter  i  den  Slags  Affærer. 
Den  maatte  først  stampe  sin  Udfordring  adskillige  Gange, 
snøfte  heftigt  og  sænke  Hornene  som  en  ærlig  Advarsel. 
Saa  rykkede  den  frem,  først  elegant  og  dansende,  og  ef- 
ter disse  formelle  Forberedelser  slog  den  endelig  over  i 
det  rasende  Anfald. 

Men  da  havde  Mc  Laggan  allerede  svunget  sig  op  i 
Træet  netop  udenfor  Rækkevidde  og  efterladt  sin  Byrde 
ved  Foden. 

Til  at  begynde  med  var  Mc  Laggan  optaget  af  at  sikre 
sig  om  han  nu  ogsaa  var  ganske  udenfor  Rækkevidde, 
saa  kraftige  var  Angriberens  Kast  og  Stejlen  og  saa  be- 
hændige de  høje  Slag  af  dens  fine,  haarde  Klove.  Ved  et 
Blik  til  Siden  fik  han  saa  Øje  paa  Hinderne,  der  forsig- 
tigt kom  ned  ad  Stien  for  at  se,  hvorledes  det  gik  med 

69 


OP  I  ET  TRÆ 


deres  sejrrige  Herre.  Men  pludselig  standsede  de  med 
Mulerne  i  Luften  og  ængsteligt  fremadrettede  Øren  i  Un- 
dren over  deres  Herres  mærkelige  Krumspring  under 
Træet,  og  et  Par  Sekunder  efter  gjorde  de  skarpt  om- 
kring som  trukket  efter  en  Snor  og  forsvandt  i  mægtige 
Spring  over  og  igennem  Tykningen.  Mc  Laggan  stirrede 
overrasket  efter  dem.  Et  Øjeblik  efter  kom  Forklaringen, 
idet  han  saa  det  gulrøde  Hovede  og  Skuldrene  af  en  mæg- 
tig Panther  som  et  Lyn  skyde  frem  og  forsvinde  langs 
Stien. 

Mc  Laggan  følte  sig  tilfredsstillet  ved  denne  Bekræftelse 
paa  hans  Skovkyndighed;  men  han  var  en  Smule  æng- 
stelig for  hvad  der  nu  vilde  ske.  Han  var  klar  over,  at  han 
ved  at  gaa  uden  Riffel  næsten  havde  udfordret  Hændelsen 
af  uventede  Ting,  og  det  foresvævede  ham,  at  netop 
denne  Panther  ikke  vilde  rette  sig  efter  Vildtets  almin- 
delige Regler,  ellers  vilde  den  heller  ikke  have  været  saa 
fræk  selv  blot  for  et  Øjeblik  at  vise  sig  paa  den  aabne 
Sti.  Han  kiggede  ned  paa  sin  prægtige  Modstander,  der 
rasede  nedenunder,  og  fik  en  venskabelig  Indskydelse  til  at 
advare  den  mod  den  Fare,  der  truede  fra  Tykningen.  Hans 
Sympati  var  ganske  paa  Hjortens  Side,  til  Trods  for  Dy- 
rets afgjort  ubelejlige  Fjendskab  mod  ham. 

Han  lænede  sig  ud  fra  Grenen. 

—  Istedetfor  at  række  din  dumme  Hals  herop  og  prøve 
paa  og  faa  fat  i  mig,  udbrød  han,  skulde  du  hellere  ta'  og 
se  og  hytte  dit  eget  Skind.  Der  er  en  forbandet  stor  Pan- 
ther, som  ligger  paa  Lur  derovre  i  Buskene,  og  mens 
du  raver  efter  mig  —  hvad  du  ikke  faar  nogen  Glæde 
af  —  saa  kommer  han  og  sætter  Kløerne  i  dig  inden  du 
ved  et  Ord  af  det. 

Men  Hjorten  lod  ikke  til  at  forstaa  Mc  Laggans  primi- 
tive Engelsk.  Den  lod  blot  til  at  blive  endnu  mere  strid- 

bar  ved  Lyden  af  disse  milde  Udgydelser.  Den  gjorde  de 
voldsomste  Anstrengelser  for  at  naa  Mc  Laggans  Til- 
flugtssted med  Horn  og  Klov.  Da  den  endelig  blev  klar 
over  at  dette  var  umuligt,  gloede  den  rasende  omkring 
sig  og  fik  saa  Øje  paa  Mc  Laggans  Byrde  der  laa  i  Nær- 
heden. Triumferende  faldt  den  over  Sækken  som  i  det 
mindste  var  en  Del  af  dens  Fjende.  Dens  skarpkantede 
Klove  flængede  og  knuste  den,  dens  spidse  Takker  rev 
den  fuldstæ.ndig  op,  og  i  Løbet  af  faa  Sekunder  havde 
den  sendt  Indholdet  flyvende  i  alle  Retninger.  Mc  Laggan 
havde  været  i  Nybygden  for  at  komplettere  sine  Forraad, 
og  Indholdet  var  derfor  meget  blandet.  Der  var  saaledes 
en  Literdaase  med  Sirup,  en  lille  Daase  indrullet  i  knald- 
rødt Papir  som  indeholdt  Peber,  en  hvid  Bomuldssæk 
med  Mel,  en  Papirspose  med  Bønner  og  en  anden  med 
Sukker.  Bønnerne  og  Sukkeret  fløj  langt  bort  ved  første 
Angreb,  den  store  og  den  lille  Daase  rullede  hen  ad 
Stien,  og  Hjorten  var  foreløbig  optaget  af  Melsækken, 
som  den  rev  op  med  Takkerne  og  pustede  i  saa  det  stod 
den  op  om  Hovedet.  Efter  denne  overraskende  lette  Sejr 
lod  den  til  at  mene,  at  den  nu  maatte  kunne  faa  fat  i  selve 
Mc  Laggan.  Den  kom  endnu  engang  hen  under  Grenen 
og  gloede  op;  den  saa  ud  som  om  den  havde  store  hvid- 
randede  Briller  paa,  saa  tykt  var  Øjnene  kranset  med 
Mel.  Mc  Laggan  var  nu  altfor  ærgerlig  til  at  more  sig 
over  sin  Fjendes  besynderlige  Udseende.  Efter  Ødelæg- 
gelsen af  hans  kostbare  Forraad,  var  hans  Sympati  fuld- 
stændig gaaet  over  paa  Panther  ens  Side.  I  magtesløs  Vre>- 
de  spyttede  han  ned  paa  sin  Modstander. 

—  Gid  Pantheren  maa  tage  dig,  dit  beskidte  Asen! 
raabte  han  og  udstyrede  iøvrigt  sin  Tiltale  med  en  Buket 
Gloser  der  vilde  bringe  det  hvide  Papir  til  at  rødme. 

Som  Svar  herpaa  gjorde  Hjorten  endnu  et  Forsøg  paa 

at  faa  fat  i  ham,  og  atter  skuffet  vendte  den  tilbage  for 
at  se,  om  der  var  mere  at  slaas  med  af  Sækkens  Indhold. 

Den  fandt  snart  ud  af,  at  hverken  Bønnerne,  Sukkeret 
eller  Melsækken  kunde  gøre  mere  Modstand  og  spadse- 
rede saa  hen  til  den  lille  røde  Peberdaase,  der  var  fløjet  et 
Stykke  bort  og  laa  under  et  Træ  i  Nærheden.  Med  et 
Klovslag  slog  den  Daasen  i  Stykker  og  tog  den  saa  paa 
en  af  Hornspidserne  og  kastede  den  op  i  Luften.  Daasen 
faldt  atter  ned  paa  Skulderen  af  Hjorten,  hvor  den  tømte 
det  meste  af  sit  Indhold  i  den  lange  Haarkrans  som  sid- 
der ved  Nakkens  Afslutning.  Forskrækket  over  Slaget 
gjorde  den  en  hurtig  Drejning  og  var  netop  i  Færd  med 
fuldstændig  at  tilintetgøre  den  uforskammede  Daase  tin- 
der Klovene,  da  den  begyndte  at  nyse.  Det  var  en  Nysen, 
hvis  Mage  den  aldrig  havde  oplevet.  Den  skrævede  vidt 
paa  Benene  og  hengav  sig  dertil  af  alle  Kræfter.  Mc  Lag- 
gans  Vrede  kunde  ikke  staa  for  dette  Syn.  I  et  Overmaal 
af  Morskab  glemte  han  al  Ærgrelse.  Han  var  lige  ved  at 
eksplodere  da  han  saa  noget,  som  fik  ham  til  at  standse 
midt  i  et  nyt  Udbrud. 

Pantheren  var  krøbet  ud  paa  en  stor  Gren  næsten  lige 
over  den  nysende  Hjorts  Hovede.  I  næste  Øjeblik  lod  den 
sig  falde  fra  Grenen  og  begravede  Tænder  og  Kløer  i 
Hjortens  Hals.  Hjorten  var  lige  midt  i  en  frygtelig  Nyse- 
paroksysme, men  Angrebets  voldsomme  Chock  bragte  den 
til  sig  selv.  Med  et  Brøl  sprang  den  op  i  Luften  og  faldt 
ned  paa  alle  fire  stive  Ben  som  en  Vildhest,  der  for  før- 
ste Gang  bærer  Rytter.  Rytteren  faldt  imidlertid  ikke  af, 
og  Hjorten  sprang  derfor  paany  skarpt  til  Siden,  medens 
den  samtidig  slog  tilbage  med  Hovedet  for  med  Takkerne 
at  ramme  sin  Angriber. 

Pantheren  bed  og  sled  vildt,  hvor  den  havde  faaet  fat 
og  lod  til  ikke  at  ville  slippe  Taget,  til  Trods  for  Mod- 

£71  af  de  fægtende  Klove  ramte  den 
paa  Baglaarene.  Det  var  kun  ei  Strejf; 
havde  det  ramt  rigtigt,  vilde  Leddet 
være  blevet  knust.  (Pag.  74.) 

Standerens  dygtige  Taktik.  Men  netop  i  dette  Øjeblik  be- 
gyndte Peberet  i  Hjortens  Manke  at  gøre  Virkning  i  Pan- 
therens  Øjne  og  Næse.  Forbløffet  gav  den  et  Skrig  fra 
sig  som  endte  i  en  konvulsivisk  Nysen.  Midt  i  Nyset 
gjorde  Hjorten  et  nyt  voldsomt  Sidespring,  der  kastede 
den  halvt  blindede  og  fuldkommen  forvildede  Panther  til 
Jorden.  Manøvren  var  næsten  lige  saa  ødelæggende  for 
Mc  Laggan,  som  brølende  af  Latter  nær  var  ved  at  falde 
ned  af  Træet. 

Saasnart  Hjorten  følte  sig  fri,  hvirvlede  den  uden  at 
have  tabt  Modet  omkring  og  langede  lynsnart  begge  sine 
svære  Forklove  ud.  Men  Pantheren  undveg  med  lige  saa 
forbløffende  Smidighed.  Den  krummede  sig  og  sprang 
paany  for  at  faa  sit  gamle  Overtag,  men  halvt  blindet  som 
den  var  fik  den  kun  fat  med  Forpoterne.  Medens  den 
kæmpede  for  at  faa  Tag  og  for  at  værge  sig  mod  Bukke- 
springene og  de  tærskende  Takker,  begyndte  Peberet 
paany  at  gøre  sig  kraftigt  gældende.  Saa  nødig  den  vilde, 
maatte  den  op  med  Hovedet,  Ryggen  rettede  sig  ud,  Kæ- 
ber og  Kløer  aabnedes  og  et  vældigt  Nys  gennemrystede 
den.  Det  endte  med  et  Skuffelsens  og  Raseriets  Hyl,  idet 
den  atter  fandt  sig  selv  rullende  paa  Jorden  med  Kløerne 
forgæves  fægtende  i  Luften. 

Da  den  kom  til  sig  selv,  sprang  den  forsigtigt  til  Side, 
let  som  en  løsgjort  Fjeder.  Men  den  var  ikke  helt  hurtig 
nok.  En  af  de  fægtende  Klove  ramte  den  paa  Baglaarene. 
Det  var  kun  et  Strejf;  havde  det  ramt  rigtigt,  vilde  Led- 
det være  blevet  knust,  men  det  var  nok  for  Pantheren. 
Med  et  Vræl  sprang  den  ind  under  Tykningens  lave 
Grene,  løb  haltende  op  i  et  Træ  og  sneg  sig  bort  fra  Val- 
pladsen langs  Grenene.  Den  skulde  ikke  have  noget  af 
Hjortekød  naar  det  havde  den  Smag. 

Sejrherren  Mev  staaende  og  glo  efter  den  i  et  halvt 

Minut,  snøftende  og  slaaende  med  de  triumferende  Tak- 
ker. Saa  kom  den  hen  og  kiggede  op  til  Mc  Laggan  som 
om  den  vilde  spørge,  om  han  havde  lagt  Mærke  til  hvad 
der  var  foregaaet  og  true  ham  med  en  lignende  Skæbne, 
dersom  han  vilde  komme  ned. 

De  frygtelige  Saar  paa  Flanker  og  Hals  lod  den  ikke 
til  at  ænse.  Men  den  var  tydeligt  nok  en  Smule  træt,  for 
den  gjorde  ikke  flere  Forsøg  paa  at  naa  Mc  Laggan. 

—  Dig  er  der  Krudt  i,  erklærede  Mc  Laggan  beun- 
drende og  tørrede  Øjnene  med  Trøjeærmet.  Hvem  skulde 
ha'  tænkt  sig,  at  en  Hjort  kunde  mule  en  Panther  saa 
hurtigt. 

Hjorten  var  dog  ikke  modtagelig  for  Komplimenter  og 
vendte  sig  for  at  se,  om  der  var  mere  den  kunde  faa  fat 
i  og  ødelægge.  Ja,  rigtig,  der  var  den  lyse,  uberørte  Si- 
rupsdaase,  som  laa  hvor  den  var  faldet.  Den  trippede 
derhen  og  gav  den  trods  Mc  Laggans  Bønfaldelse  en  god 
Flænge,  hvoraf  den  lysebrune  Masse  langsomt  vældede 
ud.  Hjorten  betragtede  Fænomenet  og  prikkede  saa  til 
Daasen  med  en  Tak.  Den  prikkede  saa  haardt,  at  ikke 
alene  Spidsen  men  ogsaa  en  Gaffeltak  gik  igennem  Daa- 
sen. Saa  kastede  den  Hovedet  i  Vejret  og  ventede  at 
slynge  Resterne  langt  bort. 

Men  til  dens  Forbavselse  vilde  det  ikke  lykkes.  Daasen 
sad  fast  og  begyndte  at  udgyde  sit  klæbrige  Indhold  ned 
over  Hjortens  Hoved,  Øren  og  Ansigt.  Rasende  rystede 
den  Takkerne,  hvad  der  kun  havde  tilfølge  at  Daasen 
spredte  sine  sejge  Strømme  endnu  videre  til  de  naaede 
Halsen  og  Saarene  paa  Flankerne.  Da  Hjorten  opdagede, 
at  den  ubetydelige  men  genstridige  Tingest  ikke  vilde  give 
Slip,  sænkede  den  Hovedet  og  slog  rasende  efter  den 
med  en  af  Bagklovene,  og  da  heller  ikke  det  nyttede,  gav 
den  sig  til  at  oprode  Jorden  indtil  al  Klæbrigheden  havde 

Opsamlet  en  god  Bunke  Blade,  Kviste  og  Jord.  Da  intet 
hjalp,  løftede  den  atter  Hovedet  og  saa  sig  omkring  med 
et  bekymret  Udtryk,  som  om  dens  Tiltro  til  egen  Kraft 
for  første  Gang  var  bleven  alvorlig  rystet.  Mc  Laggan 
hylede  højt.  Han  slog  baade  Arme  og  Ben  om  Grenen  for 
at  holde  sig  fast,  medens  han  vred  sig  af  Grin. 

Ved  Lyden  af  denne  støjende  Munterhed  vendte  Hjor- 
ten tilbage  til  Træet  og  stirrede  op  paa  ham,  ikke  læn- 
gere uforskammet,  forekom  det  Mc  Laggan,  men  bebrej- 
dende. 

—  Stik  af  med  dig,  dit  Asen,  eller  jeg  dør  af  Grin, 
gispede  Mc.  Laggan. 

Ved  at  blive  tiltalt  fik  Hjorten  paany  Ild  i  Øjnene  og 
rystede  trodsigt  Hovedet.  Men  ved  denne  Bevægelse  klap- 
rede den  nu  tomme  Daase  med  en  hul  Lyd.  Ilden  for- 
svandt af  Hjortens  Blik  og  den  gjorde  et  nervøst  Side- 
spring. Daasen  klaprede  paany  stadig  paa  samme  Sted. 
Atter  et  Spring,  og  en  ny  voldsom  Rysten  med  Takkerne 
fik  Daasen  til  rigtig  at  give  Lyd  fra  sig.  Og  den  tapre 
Kriger,  som  hverken  Rival  eller  Panther  havde  kunnet 
gøre  modløs,  tabte  nu  fuldstændig  Hovedet  og  styrtede  i 
panisk  Flugt  ind  gennem  Buskadset,  medens  Daasens  hule 
Protester  slog  Takt  til  dens  gale  Gallop. 

Mc  Laggan,  som  havde  helt  ondt  i  Siderne  af  den  me- 
gen Munterhed,  kravlede  nu  ned  af  Træet  og  stod  og  be- 
tragtede Resterne  af  sit  Forraad.  Der  var  intet,  som  var 
værd  at  samle  op,  uden  Øksen. 

—  Det  var  rart,  at  du  sparede  den,  bemærkede  han. 
Men  du  kunde  saamænd  gerne  have  faaet  den  med.  Den 
Forestilling  var  ærligt  Prisen  værd. 

TRÆGT,  som  om  de  var  tynget  af  Anelser,  de  ikke 
kunde  forstaa,  begyndte  Bisonhjordene  at  samle  sig 
for  endnu  en  Gang  at  foretage  deres  ældgamle  Drift  mod 
Syd.  I  de  senere  Aar  havde  nye,  frygtelige  Fjender  for- 
uroliget dem,  og  Hjordene  var  saa  spredte  og  udtyn- 
dede, at  selv  i  de  gamle  Tyres  tunge  Hjerner  dæm- 
rede en  vag  Ide  om,  at  det  var  bedst  at  være  forsigtig. 
Hidtil  havde  de  kolossale  Hjorde  været  vant  til  at  be- 
handle Fjenderne  paa  en  simpel  og  direkte  Maade,  nem- 
lig ved  at  tordne  imod  dem  i  rasende  Løb,  rulle  over  dem 
som  en  uimodstaaelig  Flod  af  vrede  Klove  og  trampe  dem 
ud  af  Tilværelsen.  Imod  de  gamle  Fjender  havde  denne 
ligefremme  Maade  været  tilstrækkelig  virkningsfuld,  og 
Hjordene  havde  formeret  sig  indtil  Sletterne  sortnede  af 
deres  marcherende  Myriader.  Men  mod  den  nye  Fjende, 
den  hvide  Mand  med  hans  Geværer  og  hans  List,  hans 
koldblodige  Mod  og  umættelige  Rovbegær,  havde  den  væ- 
ret virkningsløs  og  ødelæggende.  Jo  større  deres  Myria- 
der var,  des  større  var  ogsaa  Fristelsen  for  denne  utrætte- 
lige Slagter,  og  Hjordene  ligesom  smeltede  hen  for  ham. 
Omsider  var  et  nyt  Instinkt  begyndt  at  røre  sig  i  deres 
grove  Intelligens,  et  Instinkt  til  at  sprede  sig,  at  sky  de 
gamle,  velkendte  Vandringsspor  og  søge  Græsgange  i  af- 
sides Dale  og  ved  smaa  Floder,  hvor  den  hvide  Mands 
Fod  endnu  ikke  var  trængt  ind.  Men  endnu  var  Instinktet 
lidet  udviklet  og  alt  for  svagt  til  virkeligt  at  lede  de  træge 

Masser.  Det  var  kommet  for  sent.  Hist  og  her  modstod 
en  lille  Trop  paa  et  halvt  Dusin  Køer  under  Førerskab  af 
en  forpjusket  Tyr,  der  var  mere  vaagen  og  snu  end  sine 
Kammerater,  Kaldet  til  Samling  og  sneg  sig  ud  langs  skov- 
klædte Aaser.  Men  de  store,  urolige  og  dog  uforstaaende 
Masser  adlød  Forfædrenes  Instinkt  og  samlede  sig  indtil 
de  nordlige  Sletter  vrimlede  af  dem. 

Saa  begyndte  den  store  March,  den  skæbnesvangre 
Drift  sydpaa. 

Den  kæmpemæssige  Horde  af  Emigranter  var  ikke  en 
samlet  Masse,  som  det  kunde  se  ud  naar  man  betragtede 
den  i  Afstand  og  fra  Højden.  Den  var  sammensat  af  utal- 
lige smaa  Hjorde  paa  fra  en  halv  Snes  til  to  Snese  Biso- 
ner. Hver  af  disse  smaa  Grupper  holdt  ubrødeligt  sam- 
men under  Førerskab  af  to  eller  tre  gamle  Tyre,  og  der 
var  et  lille,  men  tydeligt  Mellemrum  mellem  hver  enkelt 
af  dem.  Men  alle  Hjordene  drev  sydover  i  fuld  Overens-  ^ 
stemmelse,  snart  vandrende,  snart  standsende  og  saa  atter 
paa  Vandring,  som  om  de  var  organiserede  og  befalede  af 
en  central  og  ubøjelig  Magt.  Rivaliserende  Tyre  brølede 
udfordrende  mod  hinanden,  stampede  i  Jorden  og  udkæm-  ^ 
pede  Dueller  under  Vandringen,  men  stadig  skred  de 
fremad  mod  Syden,  hvis  solbagede  Græsgange  drog  dem, 
medens  Nordens  truende  Storme  drev  dem  foran  sig.  Og 
Lyden  af  deres  Brølen  og  Trampen  hævede  sig  som  en 
mægtig  Torden,  og  det  var  som  om  de  udstrakte  Sletter 
gyngede  under  dem. 

Saa  talrige  de  end  var,  syntes  det  at  dæmre  for  dem  i 
en  vag,  fælles,  upersonlig  Erkendelse,  at  deres  Antal  og 
Magt  intet  var  i  Sammenligning  med  tidligere  Aar.  De 
ejede  ikke  længere  den  uimodstaaelige  Magts  Arrogance; 
de  vandrede  trægt,  som  under  en  Sky  af  mørke  Anelser. 
Og  de  enkelte  Hjorde  sluttede  sig  tættere  sammen  med 

Rundt  omkring  Udkanterne  af  deres 
mægtige  Horde  løb  snigende  og  snu 
deres  sædvanlige  Arvefjender. 

(Pag.  82.) 

Naboerne  end  sædvanlig,  som  om  de  søgte  Opmuntring 
mod  en  ukendt  Trusel. 

Rundt  omkring  Udkanterne  af  deres  mægtige  Horde 
løb  snigende  og  snu  deres  sædvanlige  Arvefjender,  de 
smaa  slanke,  gulgraa  Coyoter  eller  Prærieulve  og  de  sene- 
stærke Skovulve.  Coyoterne  var  kun  farlige  for  de  døende 
eller  for  de  meget  unge  Kalve,  som  kom  bort  fra  deres 
Mødre,  og  ingen  brød  sig  derfor  om  dem  med  Undtagelse 
af  en  eller  anden  nervøs  Moderko,  der  af  og  til  i  Vrede 
kunde  storme  imod  dem.  I  Tillid  til  deres  forbavsende 
Hurtighed  vovede  de  sig  ofte  langt  ind  mellem  Hjordene 
for  at  udse  et  eller  andet  sygt  Dyr  og  holde  Øje  med  det, 
indtil  Hjorden  var  kommet  forbi  og  havde  efterladt  det  til 
dets  Skæbne.  Men  de  store  graa  Skovulve  gav  man  mere 
Agt  paa.  De  var  jo  kraftige  nok  til  alene  at  kaste  en  aar- 
gammel  Kvie  omkuld,  og  Køerne  passede  paa  dem  med 
vilde,  ængstelige  Øjne  og  holdt  dem  paa  Afstand.  Det  var 
de  unge  og  ældre  Omstrejfere,  som  blev  deres  Bytte,  un- 
dertiden en  eller  anden  Tyr,  som  var  kommet  galt  afsted 
i  Slagsmaal  og  svækket  af  Blodtabet  var  drevet  ud  af  Hjor- 
den. To  og  tre  i  Følge  strejfede  de  vagtsomme  og  tavse 
omkring  i  Flankerne  af  Horden,  eller  fulgte  efter  i  deres 
øde,  tiltrampede  Spor. 

I  den  yderste  Udkant  af  den  vestlige  eller  højre  Flanke 
af  den  brølende  Horde  vandrede  en  tætsluttet  lille 
Hjord,  der  holdt  trofast  sammen.  Den  bestod  af  et  Dusin 
Køer  med  deres  Kalve  og  Kvier  og  to  voksne  Tyre,  af 
hvilke  den  ene,  som  var  yngst  og  med  mindre  Manke 
mistroisk  holdt  sig  bagude  og  lod  til  at  røgte  det  travle 
men  underordnede  Hverv  som  Stabssergent.  Den  anden 
var  en  mægtig  Tyr  med  et  uhyre  Forparti  og  et  vagtsomt 
mistænksomt  Blik,  der  stod  i  skarp  Kontrast  til  hans  Kam- 
meraters dorske  Stirren.  Han  havde  den  Visdom  som  kun 

erhverves  i  mange  begivenhedsrige  Togter,  og  han  herske- 
de enevældigt  over  sin  Hjord.  Han  vidste  nok,  hvad  der 
var  det  bedste  for  den.  Der  var  kun  en  Ting,  han  lod  til 
at  være  noget  usikker  paa.  Han  syntes  at  være  i  Tvivl 
angaaende  Marchen  sydpaa  og  i  det  hele  taget  angaaende 
Kompagniskabet  med  Horden.  Ved  at  holde  sig  i  Udkan- 
ten var  han  parat  til  at  frigøre  sin  lille  Hjord  fra  dens 
Selskab  og  i  Nødstilfælde  søge  bort  mellem  Fodhøj  deme. 
Og  samtidig  sikrede  han  sin  lille  Klynge  de  bedste  og 
friskeste  Græsgange. 

Hvor  meget  den  brune  Tyr  end  foruroligedes  af  sine 
Anelser,  var  de  dog  altfor  ubestemte  til  at  klargøre  ham, 
hvad  det  var  han  frygtede.  Marchens  sædvanlige  Farer 
nærede  han  akkurat  saa  megen  Frygt  for,  som  det  passede 
sig  for  en  kløgtig  Leder  —  ikke  mere.  De  snigende 
Coyoter  gad  han  slet  ikke  lægge  Mærke  til.  De  kunde 
for  ham  springe  omkring  som  magre  Skygger  saa  nær 
som  de  aarvaagne  Mødre  vilde  tillade,  og  han  ulejligede 
sig  aldrig  med  saa  meget  som  at  ryste  paa  Hornene  ad 
dem.  De  graa  Ulve  foragtede  han,  maaske  dog  med  en 
taaget  Forudanelse  om  den  Dag,  da  han  vilde  blive 
gammel  og  svag  og  drevet  ud  af  Hjorden.  Derfor  kunde 
han  ikke  undgaa  at  lægge  Mærke  til  dem  og  jagede  dem 
rasende  bort,  dersom  de  vovede  sig  indenfor  Kredsen  af 
hans  Opmærksomhed.  Men  den  Fjende,  han  havde  lært 
at  respektere,  de  indianske  Jægere,  holdt  han  utrættelig 
Vagt  overfor.  Og  de  faa  hvide  Jægere,  som  allerede  stærkt 
havde  udtyndet  Bisonhorden,  erindrede  han  med  en  Frygt, 
der  var  blandet  med  hævngerrig  Krænkelse.  Men  selv 
hans  velbegrundede  Frygt  for  disse  menneskelige  Fjender 
kunde  ikke  forklare  hans  næsten  paniske  Uhyggefornem- 
melser. Saavidt  han  kendte  dem,  angreb  de  næsten  altid 
Hordens  Flanker,  og  ved  Taktik  kunde  han  undgaa  end- 

ogsaa  den  frygtelige  Torden  og  Lynild  fra  deres  Bøsser. 
Og  da  han  ikke  kunde  gøre  sig  Rede  for  sin  Frygt,  gna- 
vede den  des  mere  ubarmhjertigt  paa  hans  Nerver. 

Foreløbig  havde  imidlertid  ingen  af  disse  menneskelige 
Fjender  vist  sig,  og  Horden  rullede  uforulempet  brølende 
og  trampende  sydpaa.  Efteraarsdagene  var  solrige.  Næt- 
terne kølige  af  frisk  Frost,  og  med  Morgenrøden  hævede 
der  sig  fra  de  mange  Tusinder  af  rimklædte  Næsebor  og 
buskede  Manker  en  tynd,  hængende  Taage.  Der  var  rige- 
ligt med  Græs,  de  gamle  Tyre  var  modige  og  stridslystne, 
og  intet  syntes  mere  usandsynligt  end  at  Ødelæggelse 
skulde  true  den  mægtige  og  uovervindelige  Horde.  Og 
dog  var  Brown  Bull  urolig.  Engang  imellem  løftede  han 
sine  rødkantede  Næsebor,  indsnuste  Luften  fra  alle  Ret- 
ninger og  eftersøgte  med  Blikket  Toppene  af  Fodbjergene 
langt  ude  tilhøjre,  som  anede  han,  at  den  ukendte  Fare 
maatte  komme  fra  den  Kant. 

Eftersom  Dagene  gik  uden  at  der  skete  noget,  forsvandt 
Hordens  Ængstelse  mere  og  mere.  Men  Brown  Bull,  som 
var  kløgtigere  og  mere  anelsesfuld,  lod  til  blot  at  blive 
endnu  mere  ængstelig  og  aarvaagen.  Hans  Humør  blev 
ikke  bedre  under  denne  Anspændelse,  og  hans  lille  Hjord 
blev  røgtet  med  en  Strenghed,  som  maa  have  stillet  deres 
Tillid  til  dens  Nytte  paa  en  haard  Prøve. 

Horden  levede,  kæmpede  og  aad  medens  den  vandrede, 
den  standsede  kun  for  at  sove  og  hvile.  En  Morgen  pas- 
serede den  højre  Fløj  over  en  lille  stejl  Højde,  og  Brown 
Bull  befandt  sig  tilfældigvis  paa  Toppen  netop  i  det  Øje- 
blik da  Skarerne  gjorde  Holdt  til  et  Formiddagshvil.  Det 
var  saadan  en  Udkigspost,  Brown  Bull  elskede.  Der  stod 
han  og  snuste  med  vidtudspilede,  vaade  Næsebor  og  un- 
dersøgte Horisonten.  Som  sædvanlig  var  der  intet  at  se. 
Men  lige  bag  ham,  tættere  ind  mod  Hordens  Masse,  saa 

han  noget  som  fik  hans  spændte  Nerver  til  at  dirre  af 
Vrede.  En  gammel  Tyr  var  netop  blevet  drevet  ud  af 
Nabohjorden,  berøvet  sit  Herredømme  og  frygtelig  tilredt 
af  en  yngre  og  stærkere  Rival.  Snublende  og  blødende, 
overvældet  af  en  pludselig  Frygt  for  at  blive  isoleret,  prø- 
vede den  at  knibe  sig  ind  i  Hjorden  bagved,  men  blev 
ubarmhjertigt  smidt  ud.  Fra  Hjord  til  Hjord  snublede  den, 
overalt  mødt  af  en  Kreds  af  sænkede  Horn  og  vrede  Øjne, 
og  vaklede  saa  ud  til  den  ensomme  Undergang,  som  den 
havde  set  saa  mange  af  sine  Kammerater  dømt  til,  men 
aldrig  tænkt  mulig  for  sig  selv.  Dette  ynkelige  Syn  rørte 
selvfølgelig  ikke  Brown  Bull.  Havde  han  været  i  Stand 
til  at  udtrykke  sin  Ligegyldighed,  vilde  han  have  sagt,  at 
det  kunde  den  have  godt  af,  naar  den  saadan  lod  sig 
tampe,  men  da  den  saarede  Tyr  blev  angrebet  af  fire 
store  Skovulve  og  brølende  trukket  ned  paa  Knæ,  var  det 
en  anden  Sag;  Brown  Bull  kunde  ikke  taale  Synet  af  de 
graa  Ulves  Triumf.  Med  et  rasende  Brøl  for  han  ned  ad 
Højen,  og  hans  forbløffede  men  lydige  Hjord  sænkede 
de  massive  Hoveder  og  tordnede  i  Hælene  paa  ham.  Ul- 
vene snerrede  ondt,  men  opgav  deres  Bytte  og  forsvandt. 
Brown  Bull  førte  Angrebet  lige  imod  og  over  den  døende 
Tyr,  som  blev  trampet  til  en  frygtelig  uformelig  Masse. 
Saa  standsede  han  pludseligt  og  saa  sig  overrasket  om. 
Ulvene  var  borte.  Hans  Raseri  forsvandt,  og  roligt  førte 
han  sin  Flok  tilbage  til  Højen  akkompagneret  af  de  om- 
liggende Hjordes  forbavsede  Snøften. 

Hjorden  begyndte  straks  at  græsse,  som  om  der  ikke 
var  hændt  det  mindste  usædvanlige.  Men  da  Brown  Bull 
havde  græsset  i  nogle  faa  Minutter,  fik  han  atter  et  af  sine 
Ængstelsesanfald  og  løftede  Hovedet  til  en  ny  Undersø- 
gelse af  Horisonten.  Denne  Gang  genoptog  han  ikke 
Græsningen,  men  stod  i  adskillige  Minutter  og  flyttede 

uroligt  paa  Benene  indtil  han  var  fuldstændig  klar  over, 
at  de  Ponier,  han  saa  komme  frem  fra  en  Kløft  i  Fod- 
bjergene ikke  var  en  uskadelig  vild  Flok,  men  at  hver  af 
dem  bar  en  Rytter.  Han  havde  naaet  Indianerlandet,  og 
hans  Erfaring  sagde  ham,  at  Pladsen  i  Hordens  Fløj  ikke 
længere  var  sikker. 

Et  Øjeblik  blev  Brown  Bull  ubeslutsomt  staaende.  Han 
tænkte  paa  Muligheden  af  at  lede  sin  Hjord  bort  fra  Hor- 
den og  vandre  tilbage  til  de  skovklædte  Højder,  hvorfra 
de  var  kommet.  Men  enten  han  nu  erindrede  Nordens 
barske  Vinter,  eller  Hordens  Selskabelighed  drog  ham, 
opgav  han  denne  Indskydelse.  I  Stedet  for  førte  han  sin 
Hjord  ned  ad  Bakken  og  klemte  sig  ind  gennem  en  Aab- 
ning  i  Rækkerne. 

Her  var  han  utvivlsomt  paa  ulovlig  Grund.  Men  i  Ste- 
det for  at  tage  en  Kamp  op,  eller  rettere  sagt  flere,  slog 
han  sig  til  Taals  med  at  hævde  sin  Rute  uden  at  indbyde 
til  Slagsmaal.  Hans  svære  Krop  og  vilde,  bestemte  Hold- 
ning afholdt  de  nærmeste  Tyre  fra  at  udfordre  ham.  Lidt 
efter  lidt  gjorde  Hjordene  uvilligt  Plads,  halvt  ubevidst, 
mere  for  at  pleje  deres  egen  Magelighed.  Og  efter  et  Par 
Timers  Manøvrering  var  han  og  hans  Flok  kommet  hen- 
ved en  halv  Kilometer  ind  fra  de  udsatte  Flanker  og  var 
godt  placeret  nær  ved  Fortroppen,  hvor  Græsset  endnu 
var  sødt  og  utrampet. 

Indianerne  strøg  op  paa  deres  gale  Ponier,  red  tæt  op 
langs  Fløjen  og  valgte  deres  Ofre  som  det  passede  dem. 
De  dræbte  for  Kødets  Skyld  og  ikke  for  Sport  og  valgte 
kun  unge,  fede  Køer.  De  sparede  for  godt  paa  Krudtet 
til  at  skyde  mere  end  de  behøvede.  I  et  Par  Timers  Tid 
holdt  de  sig  langs  Horden  og  bragte  Uorden  i  de  yderste 
Rækker;  men  vakte  kun  ringe  Opmærksomhed  blandt  de 
Hjorde,  som  var  udenfor  Rækkevidde.  Det  hændte  et 

i  Par  Gange,  at  en  af  de  modigste  Tyre  angreb  i  blindt 
!  ubesindigt  Raseri;  men  de  letfodede  Angribere  skød  den 
øjeblikkelig  ned.  Ellers  var  det  kun  selve  de  Hjorde,  der 
blev  angrebet,  som  lod  sig  forurolige. 

Instinktmæssig  klyngede  de  sig  sammen  i  Løb  bort  fra 
de  jagende  Ryttere  med  Bøssernes  Flammen  og  Tordnen, 
men  den  uhyre  Hordes  Antal  og  Nærhed  gav  dem  ligesom 
en  stupid  Følelse  af  Sikkerhed,  selv  naar  Døden  slog  ned 
midt  imellem  dem.  Hvad  Brown  BuU  angik,  var  det  jo 
netop  dette  han  havde  ventet  og  bragt  sig  i  Sikkerhed  for. 
Angrebet  naaede  paa  intet  Sted  nær  hans  egen  Hjord,  og 
saa  angik  det  ikke  ham. 

Indianerne  trak  sig  tilbage  længe  før  Mørkets  Frem- 
brud, men  de  følgende  Dage  kom  der  andre,  og  i  en 
Uges  Tid  eller  mere  gik  der  ikke  en  Dag  uden  plagende 
Angreb  paa  den  ene  eller  den  anden  af  Hordens  Fløje. 
Atter  og  atter  gik  der  Svind  i  de  ydre  Rækker,  og  Brown 
Bull  mærkede  Farezonen  nærme  sig  paany,  hvorfor  han 
atter  arbejdede  sin  Hjord  nærmere  ind  mod  Centrum. 

Saa  standsede  Indianernes  Angreb  i  nogle  Dage,  og 
Ulvene  og  Coyoterne  kom  tilbage  for  at  følge  i  Sporet  paa 
Horden.  Men  Brown  Bull  blev  ikke  meget  lettere  i  Sin- 
det ved  denne  Respit.  Han  holdt  sin  Flok  paa  dens  Plads 
nær  Centret  af  Horden  og  vedligeholdt  utrættelig  sin  æng- 
stelige Aarvaagenhed.  Dagene  var  nu  hede  og  skyfrie  og 
saa  tørre,  at  Horden  bogstavelig  talt  tømte  hver  eneste 
Dam  eller  Bæk,  de  traf  paa.  En  generende  Støvsky  hang 
over  den  f remtrampende  Bagtrop. 

Disse  faa  Dages  Fred  var  kun  Præludiet  til  en  endnu 
haardere  Prøvelse.  Langt  borte  fra  Øst  kom  en  Skare 
hvide  Ryttere,  som  gav  sig  til  at  ride  rundt  om  Horden 
og  angribe  den  fra  begge  Sider  paa  en  Gang.  De  dræbte 
mere  hensynsløst  og  brutalt  end  Indianerne,  mere  for  Hu- 

dens  end  for  Kødets  Skyld.  Hver  Mand  søgte  i  en  Fart  sit 
Offer  ud  og  for  saa  videre  efter  det  næste.  Hver  Nat  slog 
Jægerne  Lejr,  og  i  Morgenens  Kølighed  indhentede  de  let 
den  langsomtvandrende  Horde  paa  deres  utrættelige 
Mustanger.  Det  Spor  af  flaaede,  røde  Kroppe,  som  de 
lod  bag  sig,  overmættede  alle  Ulvene,  Coyoterne  og  Kra- 
gerne i  Miles  Omkreds.  Denne  Hjemsøgelse  varede  i  en 
fem  seks  Dage,  og  den  Rædsel  den  skabte,  bredte  sig 
indad  mod  selve  Hjertet  af  Horden.  Gradvis  paaskynde- 
des Marchen;  der  blev  kun  liden  Tid  til  Græsning  og  kun 
sparsom  Tid  til  den  nødvendige  Drøvtygning.  Endelig  for- 
svandt de  hvide  Marodører,  og  øjeblikkelig  var  det  som 
om  Horden,  der  nu  var  svundet  ind  til  to  Tredjedele, 
glemte  Straffedommen  og  sagtnede  Farten.  Flegmatiske 
og  med  en  kort  Hukommelse  vendte  deres  Tilfredshed  til- 
bage efter  en  Dags  tung  Regn,  som  dæmpede  Støvet  og 
forfriskede  deres  Hud,  medens  Græsset  rejste  sig  i  for- 
nyet Sødme.  Men  Brown  Bulls  Ængstelse  fordobledes,  og 
han  blev  mager  af  den  idelige  Aarvaagenhed. 

Den  gamle  Vandringsvej,  som  Forfædrene  i  mange  Ge- 
nerationer havde  vandret,  førte  nu  i  flere  Dage  langs  den 
højre  Side  af  en  bred  og  rivende,  men  sædvanligvis  grun- 
det Flod.  Flodens  Larmen  over  Rev  og  Sandbanker  blan- 
dede sig  med  Hordens  Brølen  og  Trampen  til  en  Torden, 
der  kunde  høres  helt  borte  i  de  fjerne  Fodbjerge,  hvor 
den  lød  som  Havets  Mumlen. 

Saa  kom  der  en  Dag  med  Tyngde  og  Hede  i  Luften,  som 
gjorde  hele  Horden  urolig.  Den  standsede  Græsningen,  og 
de  gamle  Tyre  og  Køer  indsnusede  den  døde  Luft  som 
om  de  følte  en  mærkelig  Trusel  gennem  den.  Midt  paa 
Eftermiddagen  viste  der  sig  en  mystisk  gulrød  Taage  hin- 
sides Floden  i  Horisonten  mod  Sydøst.  Den  bredte  sig 
med  frygtelig  Hurtighed  over  den  hede  dybblaa  Himmel, 

Og  alle  Øjne  i  Horden  vendte  sig  mod  den.  Pludselig 
dannede  der  sig  en  mægtig  gulsort  Søjle  midt  i  den  rosa- 
farvede  Taage,  bred  ved  Grunden  og  spredende  sig  ud 
ved  Toppen  indtil  den  tabte  sig  i  et  fejende  Hvælv  af 
sort  Røg.  Med  en  rasende  Fart  kom  den  nærmere,  me- 
dens den  drejede  sig  under  Farten  og  slikkede  Slettens 
Flade  nedenunder. 

Brown  Bull,  hvis  Hjord  netop  var  i  Fronten,  stod  ube- 
vægelig et  Par  Øjeblikke,  indtil  han  var  bleven  klar  over 
den  drejende  Søjles  Retning.  Saa  sprang  han  med  en  vild 
Brølen  fremad  i  Gallop,  som  for  at  møde  den  kommende 
Straffedom.  Hjorden  for  efter  lige  i  Hælene  paa  ham,  og 
blind  af  Panik  sænkede  hele  Horden  Hovederne  og  fulgte. 

Et  Par  Minutter  efter  var  Himlen  formørket.  En  skræk- 
indjagende Summen,  som  af  mægtige  Strenge,  overdøvede 
den  gallopperende  Hordes  Tordnen.  Denne  Summen  steg 
til  et  øredøvende,  sønderrivende  Skrig,  og  den  hvirvlende 
Søjle  strøg  tværs  over  Floden  og  sugede  den  op,  saa  Bun- 
den stod  nøgen  idet  den  passerede.  Brown  BuUs  Hjord 
følte  en  lammende  Tomhed  i  Lungerne  og  derpaa  en 
Storm,  der  næsten  løftede  dem  fra  Jorden  saa  at  Knæene 
blev  svage  under  dem  af  Skræk.  Men  deres  Fører  havde 
beregnet  rigtigt,  og  de  var  naaet  uden  om  Cyclonens  Vej. 
Den  fangede  den  bageste  Del  af  Horden  med  en  Diagonal, 
hvirvlede  den  i  Luften  som  en  Bunke  visne  Blade  og  bar 
den  videre,  for  senere  at  strø  den  ud  over  Sletten  i  gyse- 
lige Stumper. 

Straks  efter  klaredes  Himlen  og  Stormen  standsede, 
medens  langt  borte  et  køligt  Aandepust  endnu  hørtes  som 
en  Hulken.  Cyclonens  Hvinen  døde  hen,  og  Floden  bruste 
atter  over  Rev  og  Skær.  Over  en  Tredjedel  af  Horden 
var  revet  bort.  Endnu  skælvende  af  Angst  kom  de  efter- 
levende i  Tanker  om  deres  Sult  og  begyndte  derpaa  at 

æde  det  sandede,  oprevne  Græs,  som  Cyclonen  havde 
levnet  eller  strøet. 

Den  følgende  Dag  vadede  Horden  over  Floden,  der  paa 
dette  Sted  drejede  skarpt  imod  Vest  tværs  over  Vandrings- 
vejen.  Floden  var  pludselig  steget  paa  Grund  af  et  Sky- 
brud længere  oppe  ad  Løbet,  og  mange  af  de  svagere  og 
yngre  gik  tabt  under  Overgangen.  Men  Brown  Bulls  vel- 
bevogtede og  disciplinerede  Hjord  kom  over  uden  Tab, 
og  da  der  i  de  næste  faa  Dage  ingen  Farer  var  i  Sigte,  til- 
lod deres  forsigtige  Fører  dem  at  lede  Marchen. 

De  kom  nu  ind  i  grønne,  frugtbare  Egne,  hvor  der  var 
rigeligt  med  Vand,  og  hvor  det  vilde  have  været  behage- 
ligt at  dvæle  og  komme  til  Kræfter.  Men  her  kom  den 
hvide  Mand  paany  over  dem. 

Ved  første  Syn  af  denne  allermest  frygtede  Fjende 
skubbede  Brown  Bull  forsigtigt  sin  Hjord  lidt  længere 
ind  i  Horden,  saa  at  den  ikke  var  lige  i  Fortroppen.  De 
hvide  Mænd  dræbte  vildt  og  umætteligt  langs  begge  Flan- 
ker, som  om  det  ikke  blot  gjaldt  Huder  og  Kød,  men  som 
om  en  ren  Slagtelyst  havde  besat  dem.  En  af  Jægerne,  hvis 
Pony  var  traadt  i  et  Grævlingehul  og  faldet  med  ham, 
blev  stanget  og  nedtrampet  af  en  saaret  Tyr.  Dette  op- 
flammede Kammeraterne  til  endnu  frygteligere  Vildskab. 
De  kunde  se,  at  Horden  var  lille  i  Sammenligning  med 
tidligere  Aars  utallige  Myriader,  og  mente,  at  det  skyldtes 
de  nordlige  Rødhuders  Gridskhed.  De  vidste,  at  andre 
Indianerstammer  længere  sydpaa  med  Længsel  ventede 
paa  de  emigrerende  Horder,  eftersom  det  var  dem,  de 
opholdt  Livet  ved.  Og  de  besluttede  at  udslette  hvert  Dyr 
af  de  levendes  Tal,  saa  at  Indianerne  maatte  dø  Hungers- 
døden. 

Men  hvor  meget  de  end  anstrengte  sig  for  at  udføre 
deres  humane  Forehavende,  hvor  meget  de  end  slagtede 


90 


DE  JAGEDE   HJORDES  SPOR 


langs  Flankerne,  vedblev  den  solide  Kærne  støt  at  vandre 
sydpaa.  Det  saa  ud  til,  at  en  mægtig  Rest  til  Trods  for 
Skæbnen  alligevel  vilde  naa  ind  i  det  bjergfulde  Land 
fuldt  af  fjendtlige  Indianere,  hvor  de  hvide  ikke  brød  sig 
om  at  fortsætte  Forfølgelsen.  De  besluttede  derfor  at 
standse  Hordens  March  ved  at  splitte  den  i  mindre  Dele 
og  sprede  dem  til  Siderne,  hvorved  de  mente  at  kunne 
forvirre  Massedriften  til  Vandringen  sydpaa,  saa  at  Øde- 
læggelsen lod  sig  fuldstændiggøre  paa  en  mageligere 
Maade. 

Det  var  Folk  som  kendte  Bisonen  og  dens  dybt  ind- 
groede Vaner.  I  Hold  paa  tre — fire  Mand  placerede  de 
sig  paa  deres  Ponier  lige  i  Vejen  for  den  fremvandrende 
Horde.  Ved  Flankerne  brød  Tyrene  sig  ikke  saa  meget 
om  dem,  men  der  lige  i  Fronten  opflammede  de  Marchens 
Førere  til  Raseri.  De  stampede  i  Jorden  og  snøftede 
vredt,  og  angreb  derpaa  med  sænkede  Hoveder.  Og  hele 
Horden  fulgte  med  pludselig  vakt  Raseri.  Det  saa  ud  som 
om  de  smaa  Klynger  af  ventende  Mænd  paa  deres  Ponier 
maatte  blive  rendt  fuldstændig  over  Ende. 

Men  da  de  mørke  Kolonner  med  flyvende  Manker,  vilde 
Øjne,  skarpe  Horn  og  splintrende  Klove  kom  nærmere 
til  de  ventende  Klynger,  løftede  Mændene  deres  Bøsser 
og  fyrede,  den  ene  efter  den  anden  lige  i  Synet  paa  de 
nærmeste  Tyre. 

Resultatet  kom  som  sædvanlig  øjeblikkeligt.  Enten  Le- 
derne nu,  som  i  de  fleste  Tilfælde,  faldt,  eller  de  undslap, 
splittedes  den  fremrullende  Storm  og  delte  sig,  som  om 
Flammerne  og  Brølet  fra  Bøsserne  havde  været  solide 
Klipper.  Da  de  nu  var  delt  og  rædselsslagne  over  at  finde 
Fjenderne  midt  i  deres  Rækker,  gik  Horden  fuldstændig 
i  Stykker  og  blev  med  Lethed  splittet  til  alle  Verdens- 
hjørner. 

Men  i  et  eneste  Tilfælde  faldt  Mordernes  Plan  ikke  ud 
som  ventet. 

Tre  af  Jægerne  havde  taget  Plads  lige  for  Midten  af 
Horden,  hvor  Brown  Bull  og  hans  Hjord  laa  lige  bag 
Fronten.  Da  det  store  Angreb  blev  mødt  af  Geværsalven, 
faldt  den  førende  Tyr,  og  Frontrækkerne  splittedes  for  at 
dele  sig  til  hver  Side  af  den  frygtelige  Hindring.  Men  det 
var  som  om  Brown  Bull  vidste,  at  netop  her  lige  foran 
ham  var  den  ukendte  Fare,  der  havde  plaget  hans  Sind 
under  hele  Marchen.  Nu  skælvede  hans  Hjerte  ikke  mere, 
og  Forfædrenes  Tradition,  som  paabød  ham  at  følge  Fø- 
rerne som  et  Faar,  blev  revet  op  med  Rode.  Han  svin- 
gede ikke  til  Siden  med  de  andre,  men  stormede  lige  imod 
den  forbløffede  Rytterklynge  tæt  efterfulgt  af  sin  trofaste 
Hjord. 

De  tre  hvide  Mænd  vendte  lynsnart  Hestene  for  at 
flygte  for  denne  Dødsstorm.  Men  Brown  Bull  fangede 
den  ene  Pony  i  Siden,  rev  den  op  og  kastede  den  om- 
kuld, medens  den  fortsatte  lige  hen  over  de  to  Kroppe, 
der  blev  jævnet  med  Jorden  af  Køernes  skarpe  Klove. 
Den  ene  af  de  andre  undslap,  fordi  hans  Pony  var  blevet 
opmærksom  paa  Faren  før  Rytteren  og  var  vendt  i  Tide. 
Den  tredje  Pony  snublede  over  en  Ko,  som  Rytteren 
havde  saaret,  og  begge  blev  trampet  sønder  af  Hjorden. 

Brown  Bull  gav  ingen  Agt  paa  sin  Triumf,  som  han 
maaske  slet  ikke  blev  klar  over. 

Hvad  han  forstod,  var,  at  den  frygtede  Skæbne  nu 
havde  naaet  Horden  og  tilintetgjort  den.  Han  fortsatte 
sin  lange,  klodsede  Gallop  indtil  han  og  hans  Hjord  var 
kommet  helt  bort  fra  de  kæmpende  Rester  af  Horden, 
der  nu  formaalsløst  løb  hid  og  did  med  Morderne  hæn- 
gende som  Ulve  efter  sig.  Han  saa  ikke  efter  det,  men 
kunde  ikke  undgaa  Synet,  eftersom  hele  Sletten  bag  ham 

var  strøet  med  de  jagende  Grupper.  Forude  var  Vejen 
klar.  Langt  borte  tilhøjre  laa  Skove  og  kløftet  Højland,  og 
en  Række  af  forrevne  Bjerge  tegnede  sig  purpurblaat  bag 
dem  igen.  Derhen  førte  han  sin  Hjord  uden  et  Øjeblik  at 
tillade  den  at  hvile  eller  græsse,  saalænge  Slettens  Mord- 
scene var  i  Syne. 

Men  den  Nat  græssede  og  sov  den  lille  ensomme  Rest 
af  de  forsvundne  Myriader  i  Sikkerhed  i  en  frugtbar  Dal 
mellem  Bjergene. 


SKYGGERNE  OGJOHN  HATCH 


DA  John  Hatch  havde  fundet  Losseungerne  i  deres 
snevre  Hule  paa  Gamle  Sukkertops  lyse  og  vindom- 
suste  Bjergside,  blev  han  i  nogle  Minutter  staaende  og  se 
ned  paa  dem  med  en  snurrig  Blanding  af  Medlidenhed  og 
Fjendtlighed.  I  hans  Øjne  var  alle  Losse  et  Kryb  af  den 
værste  Art.  De  havde  dræbt  tre  af  hans  Faar.  En  gammel 
Han  havde  kradset  hans  Hund  saa  alvorligt,  at  Hunden 
havde  tabt  al  Værdi  som  Jagtkammerat.  De  ødelagde  unge 
Hjorte,  Harer  og  Høns  i  Massevis,  og  generede  derfor  og- 
saa  hans  Indsamling  til  Spisekammeret.  De  var  med  andre 
Ord  hans  Fjender  og  fortjente  derfor  efter  hans  Katekis- 
mus at  blive  ødelagt  uden  Samvittighedsnag.  Men  dette 
var  de  første  Killinger  af  den  forhadte  Race,  som  Hatch 
nogensinde  havde  set. 

I  Modsætning  til  de  fuldvoksne  Losse,  der  er  af  en 
brunlig  skyggegraa  Farve,  havde  Killingerne  et  skinnende 
blankt,  tigerstribet  Skind.  De  var  saa  unge,  at  Øjnene 
endnu  ikke  var  aabnede,  og  de  laa  lunt  sammenbyltede  i 
deres  Leje  af  brune  Blade  ligesom  Kattekillinger  ved  et 
Komfur.  Men  det  formindskede  ikke  deres  Forbrydelser 
i  John  Hatchs  Øjne.  Det  talte  aldeles  ikke  til  Fordel  for 
dem,  thi  John  Hatch  havde  sin  bestemte  Maade  at  be- 
handle overflødige  Killinger  paa. 

Han  bøjede  sig  ned  og  strøg  hen  over  dem;  og  saa 
smaa  og  blinde  de  end  var,  forstod  Killingerne,  at  det  var 
en  Fjendes  Berøring.  Haarene  rejste  sig  paa  Haler  og 

Halse,  og  med  en  svag  Hvæsen  vendte  de  sig  og  kradsede 
vildt  efter  hans  Haand  saa  Blodet  flød  og  John  Hatch  med 
et  beundrende  Smil  atter  trak  Haanden  til  sig. 

—  Sikke  nogen  hidsige  smaa  Sataner,  mumlede  han. 
Men  I  kommer  nu  ikke  til  at  leve  længe  nok  til  at  sætte 
de  Kløer  i  mine  Faar,  det  kan  I  godt  stole  paa. 

Et  Øjeblik  tænkte  han  paa  at  vride  Halsen  om  paa 
dem  med  det  samme.  Men  han  holdt  ikke  rigtig  af  at 
aflive  dem  paa  den  Maade.  De  var  jo  en  Slags  Killinger 
og  burde  behandles,  som  man  sædvanligvis  behandler  Kil- 
linger. Skønt  de  hvæsede  og  kradsede,  blev  de  hver  og 
en  taget  ved  Nakken,  to  af  dem  stak  han  i  sine  rummelige 
Lommer,  og  de  to  andre  bar  han  i  Næven,  hvorpaa  han 
hastigt  begav  sig  ned  ad  Bjerget,  idet  han  holdt  skarpt 
Udkig  bagud,  for  ikke  at  blive  overrasket  af  et  eventuelt 
Redningsforsøg  fra  Moderlossens  Side.  Han  tog  Vejen 
til  en  lille  kildeagtig  Dam,  et  lille  sort  Vandhul  i  en  Gra- 
nitkløft, som  han  havde  bidt  Mærke  i  under  Opstigningen. 
Og  i  denne  iskolde  Glemsel  kastede  han  Lossekillingerne 
i  et  Bundt  med  en  Sten  ved,  som  han  var  vant  til  med 
sine  egne  Kattekillinger  hjemme. 

—  Saa  blev  man  det  Skidt  kvit,  mumlede  han,  idet 
han  fortsatte  ned  ad  Bjerget. 

Han  havde  dog  undervurderet  Killingernes  Kræfter  og 
bundet  Snoren  lidt  for  skødesløst.  Under  Kvælningskam- 
pen  havde  Knuden  løsnet  sig,  og  fri  for  Stenen  var 
Ofrene  kommet  op  til  Overfladen.  Men  de  var  dog  alle- 
rede for  svage  til  at  redde  sig  og  kunde  i  deres  Blindhed 
ikke  finde  Bredden.  To  af  dem  drev  hen  mod  en  lille 
Stenpynt,  hvor  de  blev  liggende  halvt  nede  i  Vandet  og 
snart  efter  døde  af  Kulden.  De  to  andre  sank  igen  ned  i 
de  sorte  Dybder. 

Deres  svage  Kamp  var  neppe  forbi,  før  Moderlossen 

ankom  til  Bredden  af  Dammen.  Hun  var  kammet  hjem 
til  Hulen  og  fandt  den  tom,  Fodtrinene  og  Jægerens  Spor 
fortalte  Historien.  Trykket  fladt  mod  Jorden  med  Ørene 
tilbage  og  Tænderne  blottede  havde  hun  stirret  rundt  med 
rasende  Øjne,  som  ventede  hun,  at  Røveren  maaske  end- 
nu kunde  være  indenfor  Rækkevidde.  Og  efter  en  lang 
sorrigfuld  Snusen  til  Stedet,  hvor  Ungerne  havde  ligget, 
skyndte  hun  sig  lydløst  afsted  ned  ad  Skraaningen  med 
Snuden  mod  det  sladrende  Spor  og  de  vilde  Øjne  stirrede 
fremad  gennem  Krattet. 

Ved  Kanten  af  Dammen  standsede  hun.  Skønt  Hatchs 
Spor  gik  videre,  forstod  hun  straks  af  hans  Standsning, 
at  her  var  hændet  noget.  Et  Øjeblik  efter  opdagede  hen- 
des skarpe  Øjne  de  to  smaa  livløse  Legemer,  der  laa 
strandet  paa  den  anden  Side  Dammen. 

Ivrigt  kaldte  hun  efter  dem  med  en  hæs,  men  gennem- 
trængende Mjaven,  og  i  to  vældige  Spring  naaede  hun  dem 
og  bøjede  sig  over  dem.  Moderømt  løftede  hun  dem  ud  af 
Vandet,  skubbede  sig  ind  omkring  dem  og  gav  sig  til  li- 
denskabeligt at  slikke  dem,  medens  hun  knurrede  blidt. 
Hun  lagde  øjensynlig  ikke  Mærke  til,  at  der  manglede 
nogen  og  ofrede  sig  med  Inderlighed  for  de  to  livløse  og 
tilsølede  Smaakroppe,  for  at  bringe  dem  tilbage  til  Livet. 
Men  efter  et  Par  Minutter  var  det  som  om  hun  pludselig 
forstod,  at  de  var  døde.  Hun  næsten  sparkede  dem  fra 
sig,  sprang  op  med  et  langt  Hyl  og  løb  rundt  om  Dam- 
men, hvor  hun  igen  optog  John  Hatchs  Spor. 

Klokken  var  omtrent  fire  om  Eftermiddagen,  da  John 
Hatch  krydsede  den  sidste  af  de  halvnøgne  Skraaninger 
med  deres  sparsomme  Bevoksning  af  Poppel  og  Birk,  der 
indrammede  Foden  af  Gamle  Sukkertop.  Han  dykkede 
nu  ind  i  de  mørke  Fyrreskove,  der  skilte  ham  fra  hans 
ensomme  Gaard  ved  Bredden  af  Burnt  Brook.  Sporet  var 

let,  det  var  et  mosgroet  Tømmerspor,  en  halv  Snes  Aar 
gammelt,  og  de  unge  Stammer,  som  dengang  Skoven  hug- 
gedes var  efterladt  fordi  de  ikke  havde  naaet  den  lov- 
lige Størrelse,  var  nu  vokset  op  til  store  statelige  Fyrre- 
træer. Men  de  havde  endnu  ikke  faaet  Tid  nok  til  at  dræbe 
den  buskagtige  Underskov,  der  i  Overflod  var  vokset  op 
i  Tømmerhuggernes  Lysninger,  og  derfor  var  Skoven  paa 
begge  Sider  af  Sporet  en  tæt  Jungle  paa  over  et  Par 
Meters  Højde. 

John  Hatch  vidste,  at  Moderlossen  vilde  have  kæmpet 
en  tapper  Kamp  til  Forsvar  for  sine  Unger,  dersom  han 
havde  truffet  hende  hjemme.  Han  mente  ogsaa,  at  hun 
maaske  vilde  have  angrebet  ham  aabenlyst,  dersom  hun 
havde  indhentet  ham,  medens  han  endnu  bar  Ungerne. 
Han  foragtede  alle  Losse  lige  saa  hjerteligt  som  han  ha- 
dede dem,  men  han  vidste,  at  en  Moder  af  nær  sagt  hvil- 
kensomhelst  Race,  er  i  Stand  til  desperate  Gerninger  i 
Forsvar  for  sine  Unger.  Han  havde  imidlertid  sin  Økse 
med  sig  og  Skovmandens  Øvelse  i  at  bruge  den.  Han 
nærede  intet  Øjeblik  nogen  Frygt,  og  nu  da  Killingerne 
var  paa  Bunden  af  Dammen,  slog  han  hele  Sagen  ud  af 
Hovedet.  Der  var  intet  mere  tilbage  af  den  end  en  vag 
Tilfredshed  med  at  fire  af  hans  Faars  farlige  Fjender  paa 
en  nem  Maade  var  bragt  ud  af  Verden. 

Uden  at  vide  hvorfor,  standsede  John  Hatch  pludselig 
sin  Gang,  greb  hurtigt  og  instinktivt  efter  Øksen  og  saa 
sig  tilbage.  Han  følte  en  mærkelig  Kryben  i  Huden  paa 
Kinderne  under  de  graa  Stubbe.  Der  var  nogen  som  fulgte 
efter  ham.  Men  der  var  intet  at  se  paa  Stien  bagud,  den 
laa  klar  og  lige  i  sekshundrede  Meters  Længde.  Han  stir- 
rede ind  i  Underskoven  til  begge  Sider,  der  var  intet  at 
opdage  uden  et  lille  broget  Jordegern,  der  smuttede  bag 

en  Fyrrestamme  og  kiggede  paa  ham  med  klare,  spør- 
gende Øjne. 

—  Jeg  maa  vist  have  faaet  Feber,  brummede  Hatch 
med  Tilføjelse  af  et  Par  uigengivelige  Kraftudtryk,  der 
skulde  antyde  Gnavenhed  og  Overraskelse.  Saa  drejede 
han  vredt  rundt  paa  Hælen  og  genoptog  sin  langskrid- 
tede, løsknæede  Skovmandsmarch. 

Men  han  kunde  ikke  fri  sig  for  Fornemmelsen  af  at 
være  efterfulgt.  Længe  søgte  han  at  ignorere  det.  Der 
var  intet  i  Skovene  som  han  behøvede  at  frygte.  Han 
vidste,  at  intet  af  de  vilde  Dyr,  end  ikke  den  største  Bjørn 
mellem  Gamle  Sukkertop  og  Miramachi,  vilde  være  fræk 
nok  til  at  yppe  Strid  med  ham.  Hvad  Moderlossen  angik, 
var  hun  ikke  mer  i  hans  Tanker,  saa  dyb  og  indgroet  var 
hans  Foragt  for  den  Slags  „Kryb".  Men  Vedholdenheden 
af  denne  usynlige  Følgen  i  hans  Spor  blev  snart  for  me- 
get for  ham,  og  med  en  Ed  vendte  han  Hovedet.  Der  var 
intet.  Han  sprang  ind  i  Underskoven  tilvenstre,  idet  han 
delte  Krattet  med  begge  Arme  foran  sig.  For  hans  Øjne, 
der  var  fyldt  af  Sollys,  var  det  brungrønne  Tusmørke 
næsten  sort  i  det  første  Par  Sekunder,  men  han  bildte 
sig  dog  ind  at  se  en  flimrende  Skygge  —  om  den  var  mør- 
kere eller  lysere  end  Omgivelserne  kunde  han  ikke  sige  — 
blegne  ind  i  Halvmørket  omkring  den. 

Hatch  bandede  undertrykt  og  vendte  tilbage  til  Stien. 

—  Det  kan  ikke  være  andet  end  den  Los,  mumlede 
han.  Jeg  er  en  To 'sk,  den  er  klar! 

Efter  at  Mysteriet  saaledes  var  løst  tilfredsstillende, 
vandrede  han  beroliget  et  Par  Kilometer  videre,  da  den 
uhyggelige  Fornemmelse  af  at  være  forfulgt  paany  be- 
gyndte at  dirre  i  hans  Kinder  og  krybe  ved  Haarrødderne 
paa  Nakken.  Han  lo  utaalmodigt  og  gav  ikke  videre  Agt 
paa  det.  Men  uimodstaaeligt  begyndte  et  bestemt  Billede 

at  brænde  sig  ind  i  hans  Bevidsthed.  Han  mærkede  et 
Par  runde,  blege,  giftige  Øjne,  gennemtrængt  af  Smerte 
og  rasende  Hævnlyst,  fæstede  paa  sig,  medens  de  gled 
afsted  tæt  langs  Jorden  fulgt  af  en  skyggeagtig  Skikkelse. 
Han  vidste  nok,  at  Dyret  aldrig  vilde  vove  at  springe  paa 
ham  og  spyttede  i  irriteret  Foragt  paa  Jorden,  men  sam- 
tidig var  han  ærgerlig  over  dens  Frækhed  med  at  felge 
efter  ham.  Han  kunde  ikke  forstaa  Meningen  med  det. 
Denne  unyttige  Trusel  gjorde  ham  gal  i  Hovedet. 

—  Jeg  tager  Bøssen  med,  næste  Gang  jeg  skal  over  til 
Gamle  Sukkertop,  mumlede  han,  og  dersom  hun  ikke  hol- 
der sig  for  sig  selv,  skal  jeg  putte  en  lille  Kugle  i  Maven 
paa  hende. 

Hans  Ærgrelse  formindskedes  ikke,  fordi  han  følte  sig 
tydelig  lettet,  da  han  kom  ud  af  Fyrreskoven  til  de  aabne 
Græsgange  paa  hans  Rydninger  og  saa  Gaarden  ligge  der- 
nede i  Solen.  Det  var  en  Krænkelse  han  end  ikke  havde 
drømt  om.  At  en  Los  skulde  kunne  foraarsage  ham  blot 
et  Øjebliks  Ængstelse.  Det  var  utroligt.  Men  han  var  allige- 
vel glad  over  at  være  ude  af  Skoven,  og  han  besluttede 
at  faa  alle  sine  Fælder  og  Snarer  ud  med  det  samme  for 
at  faa  Sagen  afgjort  saa  hurtigt  som  muligt. 

Men  om  Aftenen  forkastede  han  Tanken  om  Fælderne. 
Det  vilde  være  at  gøre  for  meget  ud  af  det.  Efter  at 
være  færdig  med  alle  Smaaarbejder,  sad  han  ved  Kom- 
furilden og  fik  sig  en  Pibe.  Hans  kamparrede  Hund  laa 
sovende  ved  Siden  af  Stolen  og  den  stribede  Kat  havde 
rullet  sig  sammen  paa  hans  Knæ,  medens  Aftenfalkens 
Skrig  fra  den  klare  Himmel  lød  ind  gennem  det  aabne 
Vindue,  der  bragte  friske  Pust  fra  de  duggende  Marker. 
Da  smilte  han  af  sin  egen  Daarskab. 

—  Jo,  det  er  sikkert  nok,  jeg  mærkede  denne  her  Kry- 
ben, forklarede  han  til  Katten,  der  aabnede  det  ene  Øje 

Og  reserveret  lukkede  det  igen,  men  det  skal  ikke  ske 
mere.  Det  kan  du  godt  stole  paa. 

Men  den  arrede  Hund,  en  mager  black-and-tan  Køter 
med  noget  Collieblod  synligt  i  Haarbeklædningen  og  de 
lange  smalle  Kæber,  rørte  sig  uroligt  i  Søvne  og  klyn- 
kede. 

John  Hatch  havde  ti  Køer  og  et  Aag  røde  Tyre.  Paa 
denne  milde  Aarstid  var  de  alle  ude  paa  Græs  Dag  og 
Nat  sammen  med  Faarene  i  den  øvre  afsvedne  Lod,  en 
oprodet  Mark  med  Klippestykker  og  kort  sødt  Græs  mel- 
lem ildsværtede,  langsomt  raadnende  Træstubbe.  Paa 
venstre  Side  af  denne  Mark  naaede  de  mørke  Fyrreskove 
helt  tæt  op  til  det  Zigzaghegn  af  flækket  Fyr,  der  om- 
ringede Hatchs  Rydninger.  Her  var  ogsaa  Leddet,  hvor 
Køerne  ved  Solnedgang  stod  og  brølede,  medens  de  ven- 
tede paa,  at  Hatch  skulde  komme  med  sin  Mælkespand  og 
lette  deres  spændte  Yvere  for  Dagens  Byrde. 

Om  Aftenen  efter  Turen  var  Hatch  en  Smule  senere 
end  sædvanlig  med  sin  Malkning,  og  det  violette  Tus- 
mørke var  ifærd  med  at  falde,  da  han  svang  sig  over 
Gærdet  ved  Leddet.  Siddende  paa  en  trebenet  Stol  gav 
han  sig  saa  til  at  malke  den  ene  af  Køerne.  Hunden,  som 
ikke  var  persona  grata  hos  Køerne,  fordi  det  undertiden 
var  dens  Pligt  at  jage  dem  bort  fra  Havremarken  eller 
Turnipsraderne,  sad  paa  den  anden  Side  Hegnet  og  iagt- 
tog uinteresseret  Malkningen. 

Den  første  Ko  var  malket  og  vandret  af  til  ny  Græsning, 
og  Hatch  var  næsten  færdig  med  den  anden,  da  han  gen- 
nem Hegnet  saa  Hunden  rejse  sig  i  en  Fart  og  traske 
hjem  med  en  Mine  som  om  den  havde  faaet  et  Spark. 

—  Den  har  sgu  flere  Luner  end  et  Hoppeføl,  den  Jeff, 
mumlede  Hatch  mildt  forundret  og  fulgte  den  med  Øj- 
nene. 

Men  et  Øjeblik  efter  snøftede  Koen  og  gjorde  et  Spring, 
der  vilde  have  væltet  en  mindre  forsigtig  Malker  end  John 
Hatch.  Huggende  med  Hornene  løb  den  ned  over  Marken 
indtil  den  naaede  sin  Kammerat  og  Tyrene.  Og  Hatch  blev 
siddende  med  Spanden  mellem  Benene  og  stirrede  skarpt 
ind  i  de  mørke  Skove.  I  en  Brøkdel  af  et  Sekund  bildte 
han  sig  ind  at  have  set  en  Skygge  fare  forbi  derinde.  Saa 
forstod  han,  at  det  var  en  Illusion,  der  kom  af,  at  han 
havde  anstrengt  Øjnene  i  det  tarvelige  Lys. 

Meget  ærgerlig,  altfor  ærgerlig  til  at  finde  Udtryk  selv  i 
de  mest  uparlamentariske  Vendinger,  rejste  han  sig,  satte 
Mælkespanden  fra  sig,  greb  den  klodsede  Malkestol  ved 
det  ene  Ben,  sprang  over  Hegnet  og  ind  i  Skoven.  Det 
var  ikke  noget  særlig  nemt  Vaaben,  men  John  Hatch  var 
ikke  nogen  særlig  forsigtig  Mand.  Hvis  der  var  noget  der- 
inde i  Skoven,  som  snuste  om  i  hans  Fodspor  og  skræmte 
hans  „Kretur",  saa  vilde  han  slaas  med  det  paa  Stedet. 

Men  der  var  intet,  saa  vidt  han  da  kunde  se.  Og  atter 
rejste  de  fine  Haar  sig  paa  hans  Nakke  og  det  krøb  under 
Huden.  Han  skridtede  rasende  tilbage  til  Hegnet,  sprang 
over  det,  kastede  Malkestolen  fra  sig,  greb  Spanden,  saa 
Mælken  straalede  ned  over  hans  Homespun-Benklæder, 
og  tog  Vejen  hjemefter.  Ikke  en  eneste  Gang  saa  han  sig 
tilbage,  skønt  han  i  sit  utaalmodige  Raseri  var  sikker  paa, 
at  han  hele  Vejen  blev  iagttaget  af  de  ondskabsfulde  Øjne. 

Den  følgende  Dag  tilbragte  John  Hatch  det  meste  af  Ti- 
den med  sin  Bøsse  i  Skovene  paa  Jagt  gennem  Tykninger 
i  flere  Kilometers  Omkreds  rundt  om  sin  Rydning.  Han 
jagede  forsigtigt,  lige  saa  lydløst  og  stjaalent  som  selve  de 
vilde  Dyr.  Men  han  fandt  intet  andet  end  et  Par  ligegyl- 
dige Skunks  og  et  gammelt  gnavent  Pindsvin,  der  raslede 
med  Piggene  efter  ham.  Han  vilde  gerne  have  skudt 
Skunksene  som  noget  „Kryb",  der  var  skadeligt  for  hans 

Kyllinger,  men  afstod  derfra  for  ikke  at  alarmere  den 
Fjende,  han  egentlig  var  ude  efter.  Han  søgte  ufortrødent 
efter  noget  der  kunde  ligne  et  fjendtligt  Spor,  men  der 
havde  ingen  Regn  været  fornylig  og  Jorden  var  haard,  saa 
at  de  visne  Fyrrenaale  dannede  et  Tæppe,  hvori  de  bløde 
Poter  næsten  ikke  efterlod  noget  Spor.  Henimod  Malketid 
vendte  han  temmelig  lettet  hjem;  men  før  han  naaede  Ud- 
kanten af  Skoven  havde  han  paany  en  Fornemmelse  i 
Haarrødderne. 

I  lynsnart  Raseri  snurrede  han  rundt  og  fyrede  ind  i 
Tykningen  bagved.  Han  vilde  sværge  paa,  at  en  graa 
Skygge  skød  forbi  bag  de  graa  Stammer.  Trods  den  om- 
hyggeligste Undersøgelse  fandt  han  dog  heller  ikke  her 
andet  Spor  end  en  Smule  Uorden  i  Fyrrenaalene.  Men 
med  hans  Instinkt  og  Skovkyndighed  kunde  han  let  slutte 
sig  til,  at  Uordenen  skyldtes  de  store  bløde  Poter  af  en 
Los. 

Han  skar  Tænder  af  Foragt,  og  den  følgende  Dag  for- 
melig spækkede  han  denne  Del  af  Skoven  med  Fælder  og 
Snarer.  En  Uge  efter  havde  han  fanget  en  Væsel,  tre  Mur- 
meldyr, en  halv  Snes  Skunks  og  tretten  Kaniner.  Men  un- 
der en  Følelse  af,  at  Spillet  foregik  med  en  Modstander, 
som  han  hverken  kunde  undgaa  eller  faa  fat  paa,  opgav 
han  pludselig  det  hele  og  indtog  atter  en  Holdning  af  for- 
agtelig Ligegyldighed.  Han  gjorde  sig  dog  den  Ulejlighed 
at  rydde  al  Underskoven  i  halvtreds  Meters  Omkreds  af 
sine  Hegn,  for  han  ønskede  ikke  sine  Køer  skræmt  under 
Malkningen. 

Saa  længe  Hatch  holdt  sig  udenfor  Skovene  blev  han 
ikke  generet  af  nogen  Følelse  af  de  jagende  Skygger  og  de 
usynlige  iagttagende  Øjne.  Og  i  nogen  Tid  holdt  han  sig 
borte,  simpelthen  fordi  han  var  fuldt  optaget  med  Arbejde 
paa  Gaarden.  Saa  kom  der  en  Dag  da  han  opdagede,  at 

han  manglede  Pæle.  De  bedste  Pæletræer  voksede  ved  en 
lille  Sø  nogle  Kilometer  borte  ved  Foden  af  Gamle  Suk- 
kertop, men  han  mente  dog  at  han  nok  kunde  nøjes  med 
de  meget  ringere  Pæle,  der  voksede  langs  Kanten  af  den 
vilde  Eng  paa  den  anden  Side  af  Gaarden.  I  Begyndelsen 
forsøgte  han  at  bilde  sig  selv  ind,  at  det  var  for  at  spare 
Tid,  men  blev  saa  klar  over,  at  det  var  fordi  han  helst 
vilde  undgaa  en  Tur  gennem  Skovene.  Og  blussende  af 
Skamfølelse  bandede  han  sin  Dumhed  og  alle  Losse  ned 
i  det  dybeste  Helvede,  spændte  sin  gamle  Hoppe  for  Slæ- 
bebøren og  drog  afsted  efter  de  gode  Pæle  ved  Foden  af 
Sukkertoppen.  Men  han  tog  Bøssen  med  sig,  hvilket  ellers 
slet  ikke  var  hans  Sædvane. 

Paa  Udvejen  hændte  der  intet  mærkeligt.  De  grønne 
Sommerskove  forekom  ham  paany  at  være  de  gamle  ven- 
lige Skove  uden  nogen  Slags  Trusel  eller  Mysterium  for 
hans  temmelig  fantasiløse  Hjerne.  Han  fløjtede  muntert 
medens  han  huggede,  og  den  gamle  Hoppe  græssede  be- 
hageligt i  en  vild  Engstrækning  langs  Søen,  uden  at  være 
ulejliget  af  andet  end  Fluerne,  som  holdt  dens  lange  Hale 
i  travl  Bevægelse.  Godt  hen  paa  Eftermiddagen  begyndte 
han  Hjemturen  med  let  Hjerte  og  med  lige  saa  mange 
Pæle  paa  Slæden,  som  den  gamle  Hest  uden  altfor  stor 
Anstrengelse  kunde  trække. 

Turen  foregik  uden  Hændelser.  Og  Hatch  følte  sig 
efter  nogen  Tid  atter  saa  fuldstændig  hjemme  i  den  vel- 
kendte Vildskov,  at  hans  spændte  Nerver  kom  helt  til 
Ro  og  han  glemte  de  senere  Ugers  oprivende  Hændelser. 
Han  naaede  en  Drejning  af  Skovvejen,  hvor  den  hævede 
sig  til  en  Bakke  omtrent  en  Kilometer  fra  hans  Rydning, 
saa  at  han  kunde  se  sit  Hus  og  Markerne  ligge  badet  i 
den  sene  Eftermiddags  Solskin. 

Det  var  et  smukt  Billede,  indrammet  som  det  var  af 

høje  mørke  Fyrretræer  paa  begge  Sider  af  den  mosgroe- 
de  Vej.  Og  Hatch  spidsede  Munden  til  en  veltilfreds 
Fløjten. 

Men  Fløjtet  tyndede  ud  i  et  Aandepust,  da  han  igen 
følte  den  forhadte  Kryben  i  Huden,  denne  Kravlen  bag 
i  Nakkens  Haar.  Han  lod  Tømmerne  falde  og  snappede 
Bøssen,  som  laa  paa  Toppen  af  Læsset.  I  samme  Øje- 
blik blev  den  gamle  adstadige  Hoppe  sky  og  kastede  ham 
til  Siden  med  et  Spring,  hvorpaa  den  i  vild  Gallop  for 
ned  ad  Vejen  saa  at  Pælene  strøedes  til  alle  Sider. 

Med  en  rasende  Ed  trængte  Hatch  ind  gennem  Krat- 
tet, der  omgav  Vejen.  Han  bildte  sig  ind  at  se  en  graa 
Skygge,  der  blegnede  mellem  de  graa  Stammer,  og  fy- 
rede straks.  Han  var  en  glimrende  Skytte  og  var  over- 
bevist om  at  han  havde  ramt;  men  da  han  ophidset  kom 
hen  til  Stedet,  hvor  han  troede  at  skulle  finde  Fjenden 
strakt  ud  paa  Fyrrenaalstæppet,  var  der  intet  at  se.  Da 
han  i  Væmmelse  vendte  sig  bort,  saa  han  en  anden  graa 
Skygge  forsvinde  i  en  ny  Retning.  Op  fløj  Bøssen  til 
Kinden.  Men  han  fyrede  ikke,  for  der  var  ikke  længere 
noget  at  fyre  paa.  Han  sænkede  Bøssen  paany  og  krad- 
sede sig  i  Hovedet.  Selv  hans  kraftige  Skovhugger-Ord- 
forraad  slog  ikke  til. 

Kølig  udadtil  men  indvendig  kogende  skridtede  Hatch 
langsomt  hjemefter  uden  at  tage  Notits  af  Pælene,  der 
laa  strøet  langs  Vejen.  Skyggerne  var  forsvundet,  rime- 
ligvis havde  de  trukket  sig  tilbage  ved  Lyden  af  Skuddet. 
Da  han  kom  hjem  fandt  han  Hesten  ved  Leddet,  ven- 
tende paa  at  blive  lukket  ind,  og  Jeff,  som  altid  blev 
hjemme  for  at  passe  paa  Huset,  stod  med  logrende  Hale 
spørgende  ved  Siden  af  den,  forbavset  over  at  den  var 
kommet  hjem  alene  og  uden  Læs. 

Hatch  saa  tankefuldt  paa  Hunden. 

—  Jeff,  sagde  han,  hvis  du  ikke  var  saa  utrolig  neder- 
drægtig forbistret  bange  for  Losse,  skulde  du  tage  og 
hjælpe  mig  en  Smule  med  at  gøre  Kaal  paa  det  Kryb. 
Men  du  har  ingen  Mod  mere.  Jeg  bliver  vist  nødt  til  at 
tage  dig  med  i  Skovene  igen  for  at  opdrage  lidt  paa  dig. 
Du  er  ikke  til  ret  meget  nu,  Jeff. 

Og  Hunden,  som  mærkede  Bebrejdelsen  i  Hatchs  un- 
derlige Snak,  trak  Halen  mellem  Benene  og  lod  som  den 
havde  noget  vigtigt  at  gøre  bag  ved  Laden. 

Herefter  tog  Hatch  altid  Jeff  med  sig  naar  han  havde 
Ærinde  i  Skovene.  Men  Hunden  holdt  ikke  af  det  og  gik 
altid  tæt  i  Hælene  paa  sin  Herre,  medens  Hoved,  Øren 
og  Hale  viste  en  enstemmig  Protest.  For  Hatch  var  disse 
Ekspeditioner  ofte  begivenhedsløse,  idet  Skyggerne  un- 
dertiden lod  til  at  være  optaget  andetsteds.  Han  mærkede 
det  blandt  andet  paa  at  han  i  saadanne  Tilfælde  ikke 
følte  den  sædvanlige  Kryben  i  Nakkehuden.  Men  for  Jeff 
var  hver  Tykning  og  Buskads  indenfor  halvtreds  Meters 
Radius  et  Baghold  for  Losse,  og  kun  i  Hælene  paa  sin 
Herre  følte  den  sig  sikker  paa  deres  lynsnare,  sønder- 
rivende Kløer.  Naar  den  saa  Hatch  standse  pludselig, 
stirre  omkring  sig  og  derpaa  styrte  ind  i  Underskoven, 
prøvede  den  paa  at  komme  mellem  Benene  paa  ham, 
hvad  der  hverken  hjalp  paa  hans  Skydesikkerhed  eller  paa 
hans  Humør.  Og  Skyggerne,  som  der  nu  syntes  at  være 
to  af,  blegnede  stadig  bort  blandt  de  halvmørke  Om- 
givelser. 

Hele  Sommeren  og  Efteraaret  vedblev  denne  mystiske 
Forfølgelse  indtil  Hatch  i  Væmmelse  over  det  frugtesløse 
i  sine  Forsøg  paa  at  ryste  det  af,  antog  en  ligegyldig 
Mine  og  søgte  at  faa  sig  selv  til  at  tro  at  det  nærmest 
morede  ham.  Til  Jeff,  som  han  kunde  tillade  sig  at  være 
mere  fortrolig  overfor  end  overfor  andre,  bemærkede 

Et  hylende  Virvar  af  Tænder,  Kløer, 
Ben  og  Pelse  hævede  og  sænkede  sig 
over  Mandens  Legeme.         {Pag.  112.) 

han,  at  den  krybende  Følelse  i  Haarrødderne  maaske  var 
godt  for  Haaret  og  kunde  forhindre  Skaldethed.  Men  i 
sit  Hjertes  Dyb  blev  han  mere  og  mere  urolig. 

En  saa  aarvaagen  og  utrættelig  Hævngerrighed  hos  Dyr, 
der  ellers  med  utæmmelig  Vildhed  skyede  Mennesker, 
var  unaturlig.  Det  tydede  næsten  paa  et  rent  Galskabens 
Had,  en  Besættelse,  der  kunde  kulminere  i  en  for  Losse 
uhørt  desperat  Handling. 

Men  da  Vinteren  endelig  var  sat  ind  med  fuld  Kraft, 
mærkede  Hatch,  at  han  blev  forfulgt  med  mindre  og 
mindre  Vedholdenhed.  Han  indsaa  straks,  at  det  var  fordi 
hans  Fjender  nu  var  nødt  til  at  benytte  det  meste  af  Tiden 
til  at  jage  for  at  holde  Livet  oppe,  og  han  vrængede  ad 
sig  selv,  da  han  mærkede  hvor  lettet  han  følte  sig.  Som 
Vinteren  skred  frem  og  Kulden  blev  mere  bitter  og  Sneen 
dyngede  sig  op  som  vilde  den  begrave  Vildmarken  for 
evig  Tid,  lod  det  endelig  til,  at  Hævnerne  havde  glemt 
deres  Formaal.  Paa  sine  Sneskoture  gennem  de  lydløse 
Skove  følte  John  Hatch  aldrig  mere  den  advarende  Kry- 
ben under  Huden,  og  han  glemte  hurtigt  alt  om  de  ja- 
gende Skygger  og  deres  Trusler. 

John  Hatch 's  Hovedbeskæftigelse  i  Vintermaanederne 
var  Hugning  og  Hjemkøring  af  Favnebrænde  for  Nybyg- 
den. En  af  disse  Vinterdage  var  han  ifærd  med  at  fælde 
en  stor  Birk.  Den  kølige,  stille  Luft  var  som  Vin  i  hans 
Lunger.  Øksen  var  skarp  og  de  store,  hvide  Splinter 
fløj  for  dens  rytmiske  Hug.  I  sikker  Afstand  sad  Jeff  paa 
Tømmerslæden  og  iagttog  Hugningen  med  vaagen  In- 
teresse, medens  den  gamle  Hoppe,  dampende  i  den  tørre 
Frost,  stod  med  hængende  Hoved  og  drømte.  Træet  var 
næsten  hugget  igennem  og  var  ved  at  begynde  at  hælde 
for  at  dejse  omkuld,  da  John  Hatch  endnu  en  Gang 
mærkede  den  forhadte  Kryben  i  Kinder  og  Nakke.  Med 

en  rasende  Ed  snurrede  han  rundt  med  Øksen  i  Sving 
medens  Træet  faldt  med  et  blødt  sydende,  bragende  Brøl. 
Det  faldt  hvor  det  skulde,  saa  han  behøvede  ikke  engang 
at  se  efter  det  eller  at  springe  til  Side.  Men  i  Faldet 
ramte  det  en  vissen  Gren  paa  et  nærstaaende  Træ,  og 
Grenen  fløj  gennem  Luften  for  med  et  Strejf  slag  at  slaa 
mod  John  Hatchs  Nakke.  Han  faldt  som  en  Bjælke  og 
blev  liggende  ganske  stille  imellem  Spaanerne  paa 
Sneen. 

Med  en  Raslen  af  Kæder  og  Seletøj  forsvandt  den 
gamle  Hoppe  i  Gallop  hjemefter.  Jeff,  som  saa  at  dens 
Herre  var  faldet,  sprang  klynkende  hen  til  ham  og  be- 
gyndte at  slikke  ham  i  Ansigtet.  Da  den  ikke  fik  noget 
Svar,  kom  den  atter  pludselig  i  Tanker  om  Færten,  som 
ogsaa  havde  faaet  Haarene  paa  dens  Nakke  til  at  rejse 
sig.  Og  i  det  den  hoppede  op  ovenpaa  H'atch's  Legeme, 
vendte  den  vildt  knurrende  Hovedet.  Den  kunde  ikke  se 
Fjenden,  men  Lugten  var  mere  og  mere  tydelig.  Med 
Ørene  fladt  tilbagelagte,  de  lange,  hvide  Tænder  blot- 
tede og  med  et  grønt  Skær  i  de  halvt  sammenknebne 
Øjne,  stirrede  den  mod  Fyrretykningen,  hvorfra  den  tru- 
ende Fært  naaede  ud.  Med  Omsorgen  for  sin  Herres 
Velfærd,  der  nu  pludselig  var  lagt  paa  dens  Skuldre, 
forsvandt  enhver  Frygt  for  Lossene. 

Lyden  af  den  gamle  Hoppes  Flugt  døde  hen  langs  den 
hvide  Skovvej,  og  i  flere  Minutter  var  der  intet  som 
rørte  sig.  Lossene  havde  en  længe  opøvet  Taalmodighed, 
og  til  Trods  for  al  deres  Had  var  de  meget  forsigtige. 
De  kunde  ikke  straks  forstaa,  hvorfor  deres  Fjende,  som 
altid  var  saa  truende  aktiv,  nu  skulde  ligge  der  saa  stille 
i  Sneen.  Men  vilde  Dyr  er  sandsynligvis  hurtige  til  at 
forstaa  naar  en  Fjende  eller  et  Bytte  er  ukampdygtig.  Og 
de  blev  snart  klar  over,  at  her  var  endelig  den  Lejlighed, 

de  havde  ventet  paa.  Hunden  nærede  de  kun  den  største 
Foragt  for;  de  havde  jo  allerede  en  Gang  før  mishandlet 
og  pryglet  den;  og  de  var  vant  til  dens  aabenbare  Frygt 
for  dem.  Nu  regnede  de  slet  ikke  med  den. 

En  paa  hver  Side  af  Tykningen  sneg  de  sig  frem  med 
krybende  Bevægelser,  tilbagelagte  Øren  og  de  runde, 
blege  Øjne  modigt  stirrende  fra  de  runde,  graa,  grusom- 
me Fjæs.  Deres  store  Pelspoter  gik  let  paa  Sneen,  og 
ganske  langsomt  krøb  de  nærmere,  som  om  de  endnu 
ventede  at  John  Hatch  maaske  pludselig  kunde  springe 
op  og  brølende  kaste  sig  imod  dem.  De  nærede  forøvrigt 
ingen  videre  Angst  for  hans  Brøl,  som  de  aldrig  havde 
erfaret  nogen  Skade  af. 

Og  hele  Tiden  halede  Jeff  som  en  Gal  i  John  Hatch's 
Arm  og  besvor  ham  at  vaagne  for  at  møde  Faren. 

Da  Lossene  omsider  havde  overbevist  sig  om,  at  der 
ikke  laa  nogen  Fælde  i  John  Hatch' s  Stilhed,  løb  de  hur- 
tigt frem  for  i  et  Spring  at  kaste  sig  over  ham.  Men  til 
deres  Overraskelse  gjorde  de  Bekendtskab  med  Jeffs 
Tænder.  Med  det  lynsnare  Sidehug,  som  den  havde  ar- 
vet fra  sine  Collieforfædre,  lykkedes  det  Hunden  i  Lø- 
bet af  et  halvt  Sekund  at  flænge  begge  Modstanderne  gan- 
ske alvorligt.  Og  i  et  flammende  Raseri  faldt  de  paa  en 
Gang  over  den.  Et  hylende  Virvar  af  Tænder,  Kløer, 
Ben  og  Pelse  hævede  og  sænkede  sig  over  Mandens 
Legeme. 

John  Hatch  kom  langsomt  til  Bevidsthed.  Han  var 
fuldstændig  forvirret  over  det  Pandemonium  af  Hyl  og 
Snerren  som  fyldte  Luften.  Det  var  som  et  Mareridt. 
Hans  Ben  blev  holdt  nede  af  kæmpende  Bjerge.  Men 
med  en  mægtig  Kraftanstrengelse  kom  han  dog  op  i  sid- 
dende Stilling.  Og  lynsnart  var  han  atter  ved  fuld  Be- 
vidsthed. Han  saa  Jeff  ovenpaa  den  ene  Los  og  flængende 

i  dens  Strube,  medens  den  anden  hang  den  paa  Ryggen 
og  oprev  den  med  Kløerne. 

Med  et  Spring  var  han  paa  Benene  og  greb  den  sidste 
Kombattant  med  begge  Hænder  i  Nakkeskindet,  hvirv- 
lede den  rundt  over  Hovedet  paa  sig  og  slyngede  den, 
medens  den  hylede  vildt,  mod  et  Træ.  Saa  henvendte  han 
Opmærksomheden  paa  den  anden,  der,  skønt  i  en  fryg- 
telig Stilling,  stadig  morderisk  sønderrev  Jeff  med  sine 
Bagkløer. 

Hatch  greb  sin  Økse;  men  kunde  ikke  faa  nogen  Lej- 
lighed til  at  ramme,  uden  samtidig  at  saare  Hunden.  Og 
i  Desperation  over  at  se,  hvorledes  Jeff  stadig  blev  op- 
revet af  de  arbejdende  Kløer,  kastede  han  atter  Øksen 
og  greb  Bæstet  ved  Bagbenene,  trak  det  ud  under  den 
forbløffede  Jeff,  svingede  den  flere  Gange  over  sit  Ho- 
vede, og  medens  Hvinet  stod  ud  af  Halsen  paa  den,  ka- 
stede han  den  sprællende  højt  op  i  Luften.  Saa  snart  den 
naaede  Jorden  var  han  over  den  igen,  denne  Gang  med 
Øksen,  og  et  velrettet  Kortarmshug  gjorde  en  Ende  paa 
Affæren.  Den  anden  Los,  som  nu  kom  til  sig  selv  efter 
Slaget  mod  Træet  og  saa,  at  dens  Mage  var  dræbt,  sneg 
sig  skyndsomt  bort  mellem  Stammerne,  idet  den  med  et 
Haarsbred  undgik  Øksen,  som  Hatch  slyngede  efter  den. 

Jeff  laa  ned  i  Sneen  og  slikkede  sine  forfærdelige  Saar 
tilfreds  med  at  overlade  Afgørelsen  af  Kampen  i  sin  Her- 
res Hænder. 

—  Jeg  har  taget  fejl  af  dig,  Jeff,  sagde  John  Hatch, 
og  det  bér  jeg  dig  inderlig  om  Forladelse  for.  Du  er  en 
fin  Hund.  Og  jeg  tænker  nok,  at  vi  bliver  fri  for  flere 
Skygger  i  vores  Spor  herefter  —  takket  være  dig. 


Bet  store  Revier 

HAN  var  en  herlig  Fugl,  en  fuldblods,  rød,  sortbry- 
stet Kamphane.  Hans  prægtige  Fjerbeklædning  var 
haard  som  et  Panser,  og  silkeglat  i  sin  fint  holdte  Til- 
stand glødede  den  som  en  Flamme  mod  den  mørke 
Granskovs  Baggrund.  Hans  slangeagtige  Hovede,  hvis 
Kam  og  Hagelapper  var  studset  efter  den  Mode  som  pas- 
sede til  hans  aristokratiske  Race,  var  skarpt  og  spidst  som 
en  levende  Spydspids.  Hans  Øjne  var  modige  og  gen- 
nemtrængende, rede  til  uden  at  blinke  at  møde  enhvers 
Blik,  Fugle  eller  Dyr  eller  Mennesker  med  en  aaben, 
hovmodigt  stirrende  Udfordring. 

Som  han  sad  der  paa  en  Træstub  nogle  faa  Meter  fra 
Jernbanelinjen,  vendte  han  dette  tapre  Blik  med  en  Mine 
af  uforstyrret  Storsnudethed  mod  Vraget  af  den  Jernbane- 
vogn, hvorfra  han  netop  var  undsluppet.  Han  var  blevet 
frelst  ved  et  Mirakel,  men  det  gjorde  kun  ringe  Indtryk 
paa  hans  dristige  og  selvtillidsfulde  Karakter.  Det  brøst- 
fældige, overbelastede  Tog,  som  arbejdede  sig  op  ad  en 
lidt  for  stejl  Bakke,  var  takket  være  en  daarlig  Kobling 
gaaet  midt  over,  da  det  et  Par  Kilometer  borte  næsten 
havde  naaet  Toppen.  De  bageste  tunge  Godsvogne  var 
naturligvis  løbet  tilbage  med  stærkere  og  stærkere  Fart, 
Bremsevogteren,  som  snart  opdagede,  at  Bremsningen 
var  virkningsløs,  havde  i  Tide  reddet  sig  ved  at  springe 
af,  og  ved  Foden  af  Skraaningen  var  en  Krumning  af 
Banelinjen  blevet  for  meget  for  de  rullende  Vogne.  Med 

et  Hvin  af  vridende  Metal  var  de  sprunget  af  Skinnerne 
og  braget  ned  ad  en  Skrænt.  En  af  Vognene  ramte  et 
fremspringende  Klippestykke  og  blev  slaaet  i  to  Dele 
som  en  overskaaret  Melon,  og  Kamphanen,  som  skulde 
til  en  Opdrætter  i  den  nærmeste  By  et  hundrede  Kilo- 
meter borte,  var  ved  Faldet  sluppet  ud  af  sit  sønderslaa- 
ede  Bur  uden  at  tage  Skade.  Hanen  vandrede  ubekymret 
ud,  kommenterede  Forstyrrelsen  med  et  langt,  lavt  Krrrr, 
hoppede  elegant  over  et  Virvar  af  Kasser,  Kurve  og 
Landbrugsgenstande  og  fløj  saa  op  paa  den  nærmeste 
Træstub.  Der  rystede  han  sig  godt  og  baskede  med  Vin- 
gerne for  at  faa  Fjerpragten  i  Orden.  Og  efter  et  skarpt 
Blik  paa  det  forulykkede  Træn  gav  han  Luft  for  en  gen- 
nemtrængende, triumferende  Galen,  der  klang  gennem 
Skovens  Morgenstilhed  som  en  Udfordring.  Han  havde 
en  Fornemmelse  af,  at  den  smadrede  Vogn,  der  til  for 
nylig  havde  været  hans  Fængsel,  var  en  Fjende,  han 
uden  Hjælp  havde  overvundet.  Hans  Stolthed  var  altsaa 
ikke  helt  unaturlig. 

Det  Sted,  hvor  han  stod  og  pudsede  sin  røde  Fjerpragt, 
laa  i  selve  Hjertet  af  Storskoven.  Den  eneste  menneske- 
lige Bolig  i  tyve  Kilometers  Omkreds  var  Banevogternes 
Skur  ved  et  Sidespor  med  en  rusten  Vandtank.  Skovene, 
der  i  denne  Egn  mest  bestod  af  Gran  med  Pletter  af  Birk 
og  Poppel,  havde  gennemgaaet  en  Hugst  for  omtrent 
fem  Aar  siden  og  viste  endnu  Mærker  af  den  umættelige 
Økse.  Tømmerhuggernes  smalle  Slæbeveje,  der  nu  var 
overgroede  af  Mos  og  Smaakrat,  løb  i  alle  Retninger 
gennem  den  aabne  Skov.  En  af  Vejene  førte  lige  fra  Jern- 
banelinjen, hvor  Hanen  sad,  ind  i  Vildnisset. 

Han  nærede  ikke  nogen  særlig  Forkærlighed  for 
Ulykkestedets  Omgivelser,  og  da  hans  dristige  spørgende 
Blik  netop  faldt  paa  Vejen,  besluttede  han  at  undersøge 

den,  maaske  i  Haab  om,  at  den  vilde  føre  ham  til  en 
eller  anden  Flok  af  hans  egne,  over  hvem  han  selvføl- 
gelig øjeblikkelig  vilde  opkaste  sig  til  Hersker.  At  der 
rimeligvis  vilde  være  andre  Haner  som  bevogtede  Flok- 
ken, forøgede  kun  hans  Iver  efter  Eventyret.  Han  var 
netop  ved  at  løfte  Vingerne  for  at  hoppe  ned  fra  Stub- 
ben, da  en  bredvinget  Skygge  passerede  hen  over  ham. 
Han  saa  skarpt  op  og  standsede. 

En  jagende  Høg  fløj  netop  hen  over  ham.  Høgen  havde 
aldrig  før  set  en  Fugl  som  den  prægtige  Skikkelse  paa 
Stubben,  og  holdt  sig  et  Øjeblik  svævende  paa  ubevæge- 
lige Vinger  for  nøjere  at  undersøge  den  mærkelige  Appa- 
rition. Men  den  var  sulten  og  ansaa  sig  selv  for  at  være 
Overmand  over  alt  fjerklædt  undtagen  Ørnen,  Jagtfalken 
og  den  store  Hornugle.  Dens  Tøven  varede  kun  et  Se- 
kund, og  med  et  pludseligt  vældigt  Slag  med  de  brede 
Vinger  faldt  den  ned  over  sit  nye  Offer. 

Høgen  var  vant  til  at  se  ethvert  Bytte,  den  slog  ned 
paa,  synke  sammen  paralyseret  af  Skræk  eller  halse  ef- 
ter Skjul  i  vild  Panik.  Men  til  dens  Overraskelse  blev 
denne  forblindede  Fugl  staaende  paa  Stubben  og  vente 
paa  den  med  halvt  løftede  Vinger,  Halsfjerene  rejst  til  en 
udfordrende  Krave  og  med  det  ene  Øje  vagtsomt  vendt 
opad.  Den  blev  saa  forbløffet,  at  den  i  fire  fem  Meters 
Afstand  svingede  til  Siden  og  gjorde  et  Stands  i  Nedsla- 
get. Men  det  var  kun  af  Overraskelse;  dens  vilde  Røver- 
hjerte kendte  ikke  til  Frygt.  Og  i  næste  Sekund  slog  den 
videre  og  huggede  ned  efter  sit  Bytte  med  rasende,  staal- 
haarde  Kløer. 

Den  ramte  kun  den  tomme  Luft.  Lige  i  det  rigtige  Øje- 
blik var  Hanen  sprunget  opad  paa  sine  kraftige  Vinger 
saa  let  som  et  Tidselfrø,  men  saa  hurtig  som  skudt  ud 
fra  et  Kastetræ.  Han  fløj  lige  op  over  Ryggen  paa  sin 

frygtelige  Angriber,  og  idet  han  passerede,  slog  han  ned- 
efter med  Sporene,  der  var  henved  otte  Centimeter  lange, 
lige  og  skarpe  som  Naale.  Et  af  disse  dødelige  Vaaben 
traf  sit  Maal  som  Heldet  eller  Uheldet  vilde  lige  i  Hø- 
gens Skulderled,  hvorved  den  ene  Vinge  blev  ubrugbar. 

Røveren  slog  en  Kulbøtte  og  faldt  vildt  flagrende  til 
Jorden,  samtidig  med  at  Hanen  elegant  landede  i  et  Par 
Meters  Afstand  og  lynsnart  vendte  sig  for  at  møde  et  nyt 
Angreb.  Høgen,  som  straks  med  ubrudt  Mod  kom  til  sig 
selv  efter  Faldets  Shock,  stablede  sig  op  ved  Hjælp  af 
Halen  og  den  hele  Vinge,  og  med  den  anden  slæbende 
hjælpeløst  efter  sig  mødte  den  sin  mærkelige  Modstander 
med  aabent  Næb  og  den  ene  udspilede  Klo  fremstrakt. 

Hanen  kæmpede  paa  sin  Races  Vis  og  for  hen  i  en 
halv  Meters  Afstand  fra  Fjenden,  hvor  han  standsede  og 
balancerede  for  det  næste  Stød  eller  Parade  paa  let  skræ- 
vende Ben,  med  svagt  rejste  Vinger,  Halskraven  udbredt, 
Næbet  sænket  og  fremstrakt  som  en  Stødkaarde.  Da 
Modstanderen  ikke  gjorde  Tegn  til  Angreb,  men  blot 
ventede  med  Øjne  der  var  lige  saa  vagtsomme,  haarde, 
klare  og  tapre  som  hans  egne,  forsøgte  han  at  lokke 
den  til  et  nyt  Angreb.  Med  fornærmende  Haan  forlod 
han  Kampstillingen  og  pikkede  et  Græsstraa  eller  en  lille 
Kvist  op  og  kastede  det  til  Siden,  idet  han  saa  med  lyn- 
snar Hurtighed  atter  strakte  Stødnæbet  frem. 

Fornærmelsen  gjorde  imidlertid  intet  Indtryk  paa  Hø- 
gen, som  ikke  kendte  noget  til  Haners  Kampregler.  Den 
ventede  kun  lige  saa  ubevægelig  som  Stubben  ved  Siden 
af  den.  Da  Hanen  opdagede,  at  Haan  og  Fornærmelser 
var  spildt,  begyndte  han  at  kredse  forsigtigt  til  venstre, 
som  for  at  angribe  Modstanderen  i  Flanken.  Høgen  skif- 
tede øjeblikkelig  Front,  men  til  denne  Side  havde  den 
sin  saarede  Vinge,  som  den  ikke  kunde  bevæge  og  ikke 

Da  Hanen  opdagede,  at  Haan  og 
Fornærmelser  var  spildt,  begyndte  han 
at  kredse  forsigtigt  til  venstre  som  for 
at  angribe  Modstanderen  i  Flanken. 

faa  af  Vejen.  Under  Anstrengelsen  med  at  vende  sig, 
var  den  lige  ved  at  tabe  Balancen.  Hanen  opdagede  øje- 
blikkelig Fordelen.  Han  stormede  frem  som  en  fjerklædt, 
flammende  Tordenkile,  sprang  i  Vejret  og  huggede  ned- 
efter med  sine  ødelæggende  Sporer.  Høgen  blev  slynget 
tilbage  med  den  ene  Spore  gennem  Struben,  den  anden 
gennem  Lungerne.  Idet  den  faldt  trak  den  Sejrherren 
med  sig,  og  en  af  dens  krampagtigt,  blindt  fægtende  Kløer 
rev  en  Stribe  gennem  Hud  og  Fjer  i  Overmandens  Laar. 
Der  var  kun  et  Par  Sekunders  Basken,  et  Par  fine,  røde 
Fjer  svævede  hen  med  Morgenbrisen,  saa  laa  Høgen  gan- 
ske stille,  og  den  røde  Hane  traadte  overlegen  ned  fra 
sin  Fjendes  Legeme  og  galede  langt  og  gennemtrængende 
tre  Gange,  som  om  han  vilde  udfordre  Skovens  andre 
Slagsbrødre  til  at  komme  og  lide  samme  Skæbne. 

Efter  nogle  Minutters  Venten  for  at  se  om  hans  Ud- 
fordring blev  besvaret,  vendte  han  omkring  uden  at  vær- 
dige den  slagne  Fjende  et  Blik  og  trippede  fornemt  op 
ad  den  gamle  Skovvej  ind  i  Dybderne  af  Skoven.  Den 
røde  Flænge  i  Laaret  ænsede  han  slet  ikke. 

Da  han  ikke  havde  den  ringeste  Anelse  om,  at  den  til- 
syneladende tavse  og  øde,  vilde  Natur  var  fuld  af  fjendt- 
lige Øjne  og  ukendte  Farer,  gjorde  han  aldeles  ingen 
Hemmelighed  af  sin  Vandring.  Hans  iøjnefaldende  Far- 
ver, der  saa  lidet  harmonerede  med  Skovmørket,  vilde  i 
Virkeligheden  have  gjort  det  vanskeligt  for  ham  at  søge 
Skjul.  Men  hans  skarpe  Blik  og  Hørelse,  hans  øvede  og 
usvigelige  Vagtsomhed  som  Beskytter  af  Hønseflokken, 
erstattede  imidlertid  hans  Kendskab  til  Naturen.  Det  var 
mere  af  overvældende  Interesse  og  Nysgerrighed  end  paa 
Grund  af  nogen  Ængstelse,  at  hans  dristige  Øjne  under- 
søgte alt  paa  begge  Sider  af  Stien  gennem  den  mørke 
Granskov.  Undertiden  standsede  han  for  at  pikke  af  de 


122 


HANEGALET 


stærkt  zinnoberrøde  Bærklaser,  som  stod  hist  og  her  paa 
Tuerne  ved  Siden  af  Stien.  Men  hvor  interessant  han  end 
fandt  den  nye,  velsmagende  Mad,  svækkedes  hans  Aar- 
vaagenhed  dog  aldrig.  Den  var  næsten  automatisk.  Den 
Tanke,  som  beherskede  hans  Underbevidsthed,  var  rime- 
ligvis den,  at  han  hvert  Øjeblik  kunde  blive  set  af  en 
eller  anden  drabelig  Rival  af  sin  egen  Race  og  udfordret 
til  en  dødelig  Duel.  Men  hvad  der  nu  var  Grunden  til 
hans  Vagtsomhed,  gjorde  den  lige  saa  god  Tjeneste  mod 
de  ukendte  som  mod  de  eventuelt  ventede  Fjender. 

Et  Sted  traf  han  paa  et  gammelt  halvraaddent  Træstød, 
der  var  revet  op  af  en  Bjørn  som  havde  søgt  efter  Skov- 
myrer. Den  friske  Jord  mellem  de  oprevne  Rødder  fristede 
ham  til  at  søge  efter  Orm.  Og  da  han  fandt  en  fed,  hvid 
Lækkerbid,  der  var  altfor  yndig  til  at  han  kunde  æde  den 
alene,  blev  han  staaende  over  den  og  kaldte  klukkende 
i  de  mest  besnærende  Toner,  i  Haab  om  at  en  bly  ung 
Høne  skulde  komme  ud  af  Krattet  som  Svar  paa  hans  ga- 
lante Invitation.  Men  der  kom  ingen  Høne,  og  da  han 
forhaabningsfuldt  saa  sig  om,  fik  han  Øje  paa  en  uhyg- 
gelig rødgul  Skabning,  der  krøb  henimod  ham  i  Ly  af  en 
Tulipanbusk.  Han  skyndte  sig  derfor  at  sluge  den  fede 
Larve  og  blev  vagtsom  staaende  og  stirre  mod  den  nye 
Fjende  der  nærmede  sig. 

Han  syntes  den  lignede  en  spidsnæset,  buskhalet,  gul 
Hund,  en  meget  vild  og  farlig  Hund.  Han  var  ikke  bange, 
men  han  vidste  godt,  at  han  ikke  kunde  hamle  op  med 
en  glubsk  Hund  af  den  Størrelse.  Og  denne  her  lod  til 
at  have  onde  Hensigter.  Han  trykkede  sig  derfor  mod 
Jorden  m.ed  hængende  Vinger  og  alle  Muskler  parat  til 
Spring. 

I  næste  Øjeblik  sprang  Ræven  paa  ham  med  den  mest 
forbløffende  Hurtighed  midt  igennem  Tulipanbuskens 

grønne  Løv.  Hanen  fløj  op  i  Luften  i  yderste  Øjeblik, 
saa  at  Rævens  behændigt  snappende  Kæber  kun  fik  fat 
i  en  Mundfuld  spraglede  Halefjer.  Han  landede  paa  en 
Gren  et  Par  Meter  fra  Jorden,  snurrede  rundt,  og  med 
Halsen  strakt  nedad  stirrede  han  med  glashaarde  Øjne 
paa  Angriberen  idet  han  gav  Udtryk  for  sin  spottende 
Forundring  i  et  blødt  Krrrrr  ?  Rasende  over  sit  Fejlspring 
og  fremfor  alt  angst  for  at  noget  andet  Dyr  skulde  se, 
at  den  var  blevet  narret,  kiggede  Ræven  sig  omkring, 
hvorpaa  den  med  en  Mine  af  ophøjet  Ligegyldighed  tør- 
rede en  Fjer  bort  af  Mundkrogen  og  travede  bort,  som 
om  den  var  kommet  i  Tanker  om  noget  den  havde 
glemt. 

Den  var  næppe  kommet  tredive  Meter  bort  før  Hanen 
fløj  ned  paa  det  selvsamme  Sted,  hvor  han  før  stod  og 
skrabede.  Han  lod  som  om  han  samlede  endnu  en  fed 
Orm  op,  medens  han  samtidig  holdt  Øje  med  den  retire- 
rende Fjende.  Saa  galede  han  med  udspekuleret  Ufor- 
skammethed, men  skønt  den  lange,  skingre  Udfordring 
maa  have  haft  Nyhedens  Overraskelse  for  Ræven,  gjorde 
den  ikke  Tegn  til  at  have  hørt  det.  Hanen  galede  igen 
med  samme  Mangel  paa  Resultat,  og  han  vedblev  at  gale 
indtil  Ræven  var  ude  af  Syne.  Saa  genoptog  han  kold- 
blodig sin  Skrabning.  Da  han  havde  tilfredsstillet  sin  Ap- 
petit til  hvide  Larver,  fløj  han  igen  op  til  den  sikre  Gren 
og  gav  sig  til  at  pudse  Fjerhammen.  Fem  Minutter  efter 
kom  Ræven  paany  uhyre  forsigtigt  snigende  fra  en  gan- 
ske anden  Kant.  Men  Hanen  opdagede  den  straks  og 
proklamerede  sin  Viden  med  en  ny  haanende  Galen. 
Skamfuld  og  misfornøjet  vendte  Ræven  skyndsomst  om 
og  sneg  sig  bort  for  at  gøre  Jagt  paa  mindre  udspekuleret 
Bytte. 

Trods  al  sin  Frygtløshed  var  Vandringsmanden  klog. 

Han  mistænkte  den  gule  Hund  med  Buskhalen  for  at 
ville  vende  tilbage  igen,  og  blev  derfor  siddende  en  Stund 
paa  Grenen,  medens  han  fordøjede  sit  Maaltid  og  under- 
søgte de  mærkelige  Omgivelser  med  skarpe  nysgerrige 
Øjne.  Efter  ti  Minutters  fuldstændig  Tomhed  og  Stilhed 
begyndte  Skoven  igen  at  blive  levende.  Han  saa  et  Par 
sortbrogede  Spætter  løbe  op  og  ned  ad  en  gammel  Træ- 
stamme og  lyttede  med  ivrig  Opmærksomhed  til  deres 
lydelige  Banken.  Han  saa  de  sky  Skovmus  komme  ud 
af  deres  skjulte  Huller  under  Trærødderne  og  frygtsomt 
lege  og  fare  rundt  mellem  de  visne  Blade.  Han  betragtede 
ogsaa  med  takserende  Omhu  en  stor  brun  Kanin,  der 
roligt  kom  hoppende  ned  ad  Slæbestien  og  satte  sig  paa 
Bagbenene  tæt  ved  Træstødet,  stirrende  omkring  sig  med 
milde,  fremstaaende  Øjne  og  drejende  de  lange  Øren  til 
alle  Sider  for  at  lytte  efter  den  mindste  Lyd.  Han  for- 
stod at  Kaninen  tiltrods  for  dens  Størrelse  og  kraftige 
Lemmer  ikke  var  nogen  farlig  Modstander,  og  tænkte 
endogsaa  et  Øjeblik  paa  at  hoppe  ned  fra  Grenen  for  at 
jage  den  uskyldige  paa  Flugt,  blot  for  at  holde  sig  ska- 
desløs for  sin  egen  Flugt  for  Ræven. 

Men  medens  han  overtænkte  dette  Foretagende,  sprang 
Kaninen  pludselig  afsted  i  vældige  Spring,  øjensynlig 
dødelig  forskrækket.  Straks  efter  kom  et  slankt,  smidigt, 
lysebrunt  lille  Dyr  til  Syne,  det  havde  korte  Ben,  en 
lang,  muskuløs  Krop  og  et  kort,  trekantet  Hovede,  i  hvil- 
ket er  Par  grusomme  Øjne  glødede  som  Ild.  Den  var  paa 
Harens  Spor.  Skønt  den  ikke  var  halvt  saa  stor  som 
Haren,  begreb  Hanen  straks  Kaninens  Frygt.  Han  havde 
aldrig  før  set  en  Væsel,  men  han  anede,  at  det  spænstige 
lille  Dyr  maatte  være  næsten  lige  saa  farligt  som  Ræven. 
Og  han  bemærkede,  at  her  var  der  endnu  en  Fjende  at 
holde  Øje  med,  om  muligt  at  undgaa,  og  om  galt  skulde 

være  at  slaas  med  under  Iagttagelse  af  den  yderste  For- 
sigtighed. 

Ikke  længe  efter  at  Væselen  var  forsvundet,  blev  Ha- 
nen træt  af  at  vente  og  længselsfuld  efter  at  genoptage 
sin  Søgen  efter  den  Hønseflok,  han  drømte  om  at  finde. 
Han  begyndte  saa  at  flyve  fra  Træ  til  Træ,  idet  han  sta- 
dig holdt  sig  langs  med  Stien.  Men  efter  at  han  var  kom- 
met et  Par  Kilometer  frem  paa  denne  trættende  Maade, 
opgav  han  det  og  hoppede  atter  ned  paa  Vejen.  Her  van- 
drede han  videre  med  fornyet  Vagtsomhed,  men  med  den 
samme  Hoffærdighed  i  Blik  og  Holdning.  Men  han 
skyndte  sig  mere  end  før,  thi  Granskovens  Tusmørke 
tiltalte  ham  ikke,  og  han  længtes  efter  aabne  Marker  og 
den  klare  Sol. 

Han  var  ikke  kommet  langt  før  han  fik  Øje  paa  et 
meget  mærkeligt  Dyr,  der  langsomt  nærmede  sig  ad 
Stien.  Det  var  næsten  lige  saa  stort  som  Kaninen,  men 
havde  lave  Ben  og  kravlede  tungt  og  sindigt  af  sted.  Far- 
ven var  skidden,  graalig,  sort-hvid,  og  dets  lille  sorte 
Hoved  kronedes  af  noget,  der  lignede  en  svær  jerngraa 
tilbagestrøget  Paryk.  Hanen  standsede  og  iagttog  mis- 
tænksom Fremtoningen.  Den  saa  ikke  ud  til  at  være  vi- 
dere hurtig  i  Vendingen,  men  man  kunde  jo  aldrig  vide! 

Da  den  var  kommet  paa  tre-fire  Meters  Afstand,  sagde 
han  Krrrrr  paa  sin  skarpe,  bestemte  Maade,  blot  for  at 
se  hvad  den  vilde  gøre.  Samtidig  sænkede  han  sit  Slange- 
hovede  og  pustede  Halskraven  udfordrende  op.  Den 
fremmede  lod  til  først  nu  at  faa  Øje  paa  ham,  og  til  Ha- 
nens uhyre  Overraskelse  blev  den  paa  en  Gang  dobbelt 
saa  stor  som  før.  Pelsen,  som  nu  viste  sig  at  være  Pigge, 
rejste  sig  med  Spidserne  baade  over  Hovede  og  Krop, 
og  Piggene  var  syv-otte  Centimeter  lange.  Ved  dette  un- 
derlige Syn  rykkede  Hanen  flere  Skridt  tilbage,  men  den 

fremmede  kom  stadig  nærmere  uden  i  mindste  Maade 
at  paaskynde  sin  sindige  March.  Hanen  ventede  stadig 
i  Kampstiiling  til  den  uforklarlige  Fremtoning  var  kom- 
met paa  næsten  en  Meters  Afstand.  Saa  sprang  han  højt 
op  over  den  og  vendte  som  et  Lyn,  i  Forventning  om  at 
den  fremmede  ogsaa  vilde  vende  og  møde  ham  paany. 
Det  skete  imidlertid  ikke,  Pindsvinet  fortsatte  sløvt  sin 
Vej  uden  saa  meget  som  at  se  sig  om.  Denne  Sløvhed 
var  mere  end  en  Hane  kunde  begribe,  han  stirrede  en 
Stund  efter  den,  galede  haanligt  og  vendte  sig  saa  for  at 
genoptage  sin  ensomme  Søgen. 

Noget  længere  fremme  kom  han  til  sin  store  Glæde 
ud  paa  en  lille  Rydning  med  en  Bjælkehytte  i  Midten.  Et 
Hus!  Det  stod  efter  hans  Opfattelse  i  Forbindelse  med 
en  beundrende,  hengiven  Hønseflok,  med  Rivaler,  som 
han  skammeligt  pryglede  og  med  uskadelige,  menneske- 
lige Væsener,  hvis  Opgave  det  var  at  fremskaffe  over- 
daadig  Mad.  Han  skyndte  sig  ivrigt  fremad,  ligeglad  om 
han  skulde  finde  Krig  eller  Kærlighed. 

Ak,  Hytten  var  toml  Selv  hans  uerfarne  Øje  kunde 
se,  at  den  havde  været  det  længe.  Døren  hang  halvt 
aaben  paa  et  Hængsel,  det  eneste  lille  Vindue  manglede 
Glas,  og  utraadte  Urter  groede  mellem  de  raadnende 
Spaaner  lige  op  til  og  ind  over  Tærskelen.  Det  raattøm- 
rede  Tag  af  Pæle  og  Bark  hulede  paa  Midten  og  truede 
med  at  falde  ind  ved  den  mindste  Anledning.  Et  rødt 
Egern  med  Halen  flot  krummet  op  over  Ryggen  sad  paa 
Mønningen  og  spottede  Vandreren  i  høje  Toner,  da  han 
kom  nærmere. 

Hanen  var  bekendt  med  Egern  og  regnede  dem  ikke 
for  nogetsomhelst.  Uden  at  bryde  sig  om  Spektaklet  trip- 
pede han  rundt  om  Hytten,  skuffet,  men  stadig  nysger- 
rig. Endelig  vendte  han  tilbage  til  Døren  og  kiggede  ind. 

krummede  Halsen  og  sagde  Krrrr.  Og  tilslut  skred  han 
med  hævet  Hovede  ind  i  Hytten.  Rummet  var  tomt  med 
Undtagelse  af  en  lang  Bænk  med  et  brækket  Ben  og  et 
Led  af  et  rustædt  Kakkelovnsrør.  Langs  de  to  af  Væg- 
gene løb  en  Dobbeltrad  af  Køjer,  hvori  Skovhuggerne  i 
sin  Tid  havde  sovet.  Hanen  trippede  rundt  i  Stuen,  me- 
dens han  sagte  klukkende  søgte  i  alle  Hjørner.  Omsider 
fløj  han  op  i  den  højeste  Køje,  stillede  sig  paa  Kanten  af 
den,  slog  med  Vingerne  og  galede  gentagne  Gange,  som 
om  han  hermed  vilde  underrette  hele  Skoven  om,  at  nu 
havde  han  taget  Hytten  i  Besiddelse.  Efter  at  denne  Cere- 
moni var  tilendebragt,  fløj  han  atter  ned,  trippede  ud  i  So- 
len og  gav  sig  til  at  rode  mellem  Spaanerne  med  en  Mine  af 
selvbevidst  Ejendomsret.  Under  alt  dette  vedblev  Egernet 
at  udslynge  skærende,  men  ganske  upaaagtede  Fornær- 
melser over  ham  som  en,  der  havde  trængt  sig  ind  paa 
fremmed  Grund. 

Hver  Gang  Hanen  fandt  en  særlig  lækker  Larve,  Orm  | 
eller  Bille  holdt  han  den  højt  i  Næbet,  lagde  den  derefter  ' 
ned  paa  Jorden  og  klukkede  højt,  som  om  han  haabede 
at  lokke  skjulte  Hønseflokke  hen  til  den  smukke  Ejen-  , 
dom,  han  havde  erhvervet.  Han  havde  nu  opgivet  sin 
Søgen  og  stolede  paa,  at  de  undergivne  vilde  komme  til 
ham.  Om  Eftermiddagen  blev  hans  tapre  Raab  hørt  af 
en  Væsel,  maaske  den  samme  som  han  om  Morgenen 
havde  set  paa  Jagt  efter  den  forfærdede  Kanin.  Væselen 
kom  springende  pludseligt  ind  paa  ham,  altfor  blodtørstig 
til  at  nære  Følelser  som  Overraskelse  eller  Nysgerrighed 
og  i  Haab  om  en  let  Sejr.  Hanen  saa  den  komme  og 
kendte  Faren.  Men  han  var  nu  paa  sin  egen  Grund  og 
ansvarlig  for  Beskyttelsen  af  en  mulig  Hønseflok.  Uden 
at  vakle  mødte  han  Faren  Ansigt  til  Ansigt.  Heldigvis  for 
ham  havde  Væselen  ingen  Anelse  om  en  Kamphanes 

Maade  at  slaas  paa.  Da  Hanen  undgik  det  dødelige  Frem- 
stød ved  at  springe  frem  imod  det  og  over  det,  i  Stedet 
for  at  springe  til  Siden  eller  vende  Halen  til,  blev  Væse- 
len for  blot  en  Brøkdel  af  et  Sekund  staaende  raadvildt 
snerrende.  Og  i  dette  Øjebliks  Tøven  traf  Hanens  skarpe 
Spydspore  den  lige  bag  Øret  og  gik  gennem  Hjernen 
paa  den.  Det  morderiske  lille  Dyr  stivnede,  rullede  om 
paa  Siden  og  blev  liggende  med  en  lydløs  Snerren  om 
sit  halvtaabnede  Gab.  Forbløffet  over  saa  let  en  Sejr,  jog 
Hanen  Sporen  i  Liget  endnu  en  Gang  for  at  være  sikker 
paa  den.  Saa  sparkede  han  det  til  Side,  galede  —  selv- 
følgelig —  og  saa  sig  længselsfuldt  omkring  for  at  høste 
Beundring  over  sin  Triumf.  Han  kunde  desværre  ikke 
ane  med  hvilke  forandrede  Øjne  Egernet,  der  frygtede 
Væselen  mere  end  noget  andet  paa  Jorden,  nu  betrag- 
tede ham. 

Drabet  af  en  saa  frygtelig  Modstander  som  Væselen 
maa  paa  en  eller  anden  mystisk  Maade  være  blevet  be- 
kendt, for  sidenefter  vovede  ingen  af  Skovens  smaa  Rø- 
vere at  udfordre  Rydningens  nye  Hersker.  I  en  Uge  re- 
gerede Hanen  uforstyrret  over  Hytten,  ensom,  men 
søvnløst  aarvaagen  og  stadigt  haabende,  at  nogen  af  hans 
egne  vilde  komme  til  ham  et  eller  andet  Steds  fra.  Uden 
Tvivl  vilde  Ensomheden  til  sin  Tid  atter  have  drevet  ham 
ud  paa  ny  Eftersøgning,  men  Skæbnen  havde  andre  Ting 
i  Beredskab  for  ham. 

Sent  en  Eftermiddag  kom  en  graanet  Skovmand  i  graat 
Vadmel  og  med  en  Byrde  paa  Økseskaftet  over  Skulde- 
ren vandrende  op  til  Hytten.  Hanen,  som  var  glad  over 
igen  at  se  et  Menneske,  trippede  frem  fra  Hyttedøren 
for  at  møde  ham.  Skovmanden  var  forbavset  over  at  se 
hvad  han  kaldte  en  rigtig  gammeldags  Gaardhane  her  i 
Vildnisset,  men  han  var  altfor  træt  og  sulten  til  at  tænke 

videre  over  Spørgsmaalet.  Hans  første  Tanke  var,  at  her 
var  en  velkommen  Afveksling  paa  hans  Aftensmad  af 
Flæsk  og  Kiks.  Han  kastede  Økse  og  Byrde  fra  sig  og 
greb  efter  den  umistænksomme  Fugl.  Men  Hanen  und- 
veg behændigt,  brusede  Halsfjerene  op  med  et  vredt 
Krrrrr  og  hoppede  op  og  sporede  den  fornærmende 
Haand  ganske  alvorligt. 

Skovmanden  rettede  sig  forbløffet  i  Vejret  og  saa  dumt 
paa  Blodet,  der  løb  ham  ned  i  Haanden. 

—  Naa,  nu  har  jeg  sgu  nok  af  det,  mumlede  han  og 
saa  beundrende  paa  den  uforfærdede  Hane.  Du  er  en 
rigtig  Hane,  er  du.  Du  er  god  nok.  Det  var  vel  ikke 
mere  end  jeg  har  fortjent,  naar  jeg  vilde  vride  Halsen  om 
paa  saadan  en  fin  og  modig  Pipfugl  som  dig,  skønt  jeg 
har  rigelig  med  Flæsk  i  Sækken.  Men  nu  kan  vi  vel  være 
kvit? 

Han  følte  i  sine  Lommer  efter  nogle  Kikssmuler  og 
kastede  dem  ned  til  Hanen,  som  graadigt  pikkede  dem 
op  og  spankede  omkring  ham  for  at  tigge  om  mere.  Kik- 
sene var  en  herlig  Afveksling  efter  den  lange  Tids  ens- 
formige Føde  af  Biller,  Orm  og  Græs.  Efter  dette  fulgte 
han  Gæsten  som  en  Skygge,  uden  nogen  Underdanighed 
selvfølgelig,  men  med  en  vis  naadig  Arrogance,  som 
Skovmanden  fandt  uhyre  grinagtig. 

Lige  udenfor  Hyttedøren  tændte  Skovmanden  et  Baal 
for  hurtigere  at  tilberede  sin  Mad  og  koge  sin  Te.  Hanen 
spiste  sammen  med  ham  og  trippede  fornemt  omkring 
for  at  opsamle  de  henkastede  Smuler,  hvorefter  han  tog 
Plads  paa  den  anden  Side  Baalet.  Da  Manden  var  færdig, 
var  Mørket  ved  at  falde  paa,  og  Hanen  skridtede  med 
en  veltilfreds  Klukken  ind  i  Hytten,  fløj  op  paa  den  øverste 
Køje  og  satte  sig  til  Rette  for  Natten.  Han  havde  altid 
lært  at  vente  Velgerninger  af  Mennesker  og  følte,  at 

denne  store  fremmede,  som  saa  venligt  havde  delt  sin 
Mad  med  ham,  ogsaa  nok  vilde  finde  ham  en  Hønseflok 
i  Morgen. 

Efter  at  Skovmanden  havde  faaet  sig  en  Pibe  Tobak 
ved  Siden  af  det  hendøende  Baal,  indtil  Maanen  rejste 
sig  over  den  spøgelseagtige  Ensomhed,  tørnede  han  ind 
for  at  sove  i  en  af  de  nedre  Køjer  modsat  den,  hvor  Ha- 
nen sad.  Han  havde  samlet  en  Armfuld  Bregner  og  Gran- 
grene ind  i  Køjen  og  lagt  sit  Tæppe  over,  saa  han  sov 
blødt  og  dejligt. 

Selv  den  mest  erfarne  Skovmand  kan  til  Tider  for- 
glemme sig.  I  dette  Tilfælde  havde  han  glemt  at  se  efter, 
om  Ilden  var  ordentlig  slukket.  Der  var  ingen  Vind,  da 
han  gik  til  Køjs,  men  snart  efter  tog  Blæsten  fat  og  fik 
de  mørknende  Gløderester  til  at  slaa  ud  i  Flammer,  som 
begyndte  at  æde  sig  videre  gennem  det  øverste  Lag  af  de 
rigelige  Spaaner  omkring  Hytten  og  henimod  denne. 

Hanen  vaagnede  ved,  at  et  klart  Lys  skinnede  ham  i 
Øjnene.  Et  glødende  Lys,  stærkere  end  nogen  Solop- 
gang, fyldte  Hytten.  Lange  Flammetunger  slikkede  om- 
kring Døren.  Han  galede  tappert,  for  at  hilse  det  herlige 
Daggry.  Og  han  galede  atter  og  atter,  eftersom  han  blev 
mere  og  mere  ængstelig  og  forvirret.  Dette  lignede  allige- 
vel ikke  en  rigtig  Solopgang. 

Endelig  vækkede  de  gennemtrængende  Toner  den  tungt 
sovende  Mand.  I  et  Sekund  var  han  ude  af  Køjen  og  greb 
Tæppe  og  Sæk,  i  næste  Nu  var  han  ude  af  den  flammende 
Dør  og  havde  kastet  sine  Sager  bort  i  sikker  Afstand, 
bandende  over,  at  han  saaledes  skulde  forstyrres  i  den 
bedste  Hvile,  han  havde  haft  i  en  hel  Uge. 

Inde  fra  Hytten  lød  endnu  Hanens  skærende,  uforfær- 
dede Galen  op  over  Flammernes  Syden  og  Bragen. 

9* 

—  Saa  til  hede  bandede  Manden.  Det  er  jo 

den  røde  Hane,  som  har  vækket  mig.  Paa  den  Maade 
kan  man  sgu  ikke  lade  en  Kammerat  blive  stegt. 

Med  den  ene  Arm  for  Ansigtet  sprang  han  ind  igen, 
greb  Hanen  ved  Benene  og  styrtede  atter  ud  i  den  kø- 
lige, friske  Luft  uden  at  have  taget  anden  Skade  end  en 
Smule  Sviden  af  Øjenhaarene  og  lidt  stærkere  Krøl  i 
Haar  og  Skæg.  Hanen  var  yderst  fornærmet,  baskede 
med  Vingerne  og  huggede  vildt  for  sig,  men  Manden 
gjorde  ham  hurtigt  uskadelig  ved  at  holde  ham  under  den 
ene  Albu,  medens  han  bandt  de  farligt  bevæbnede  Ben 
sammen,  hvorpaa  han  svøbte  ham  ind  i  sin  Frakke. 

—  Se  saa,  sagde  han,  nu  tænker  jeg,  vi  rejser  herfra 
sammen,  lille  Ven.  Du  har  frelst  mit  Liv,  og  jeg  som 
blot  et  Øjeblik  kunde  tænke  paa  og  gøre  dig  til  Aftens- 
mad! Du  skal  faa  et  pænt  Hjem,  det  skal  jeg  love  dig, 
og  saa  kan  du  for  mig  gerne  faa  Lov  til  at  styre  din  Lyst  | 
med  at  mule  hver  eneste  Hane  i  hele  Omegnen  der- 
hjemme. 

DEN  ene  nøgne  Side  paa  Bjerget,  som  gav  den  Nav- 
net Old  Bald  Face  —  det  gamle,  nøgne  Ansigt  — 
vendte  stik  mod  Syd.  Forbrændt  af  Solen  og  pisket  af 
Storme  gennem  Aarhundreder,  var  det  bleget  til  en  aske- 
graa  Farve,  der  skinnede  afstikkende  og  overraskende 
henover  store  Strækninger  af  mørke,  dybtgrønne  Skove 
nedenunder.  Fra  Foden  af  dets  uhyre  nøgne  Styrtning 
strakte  sig  uendelige  Cedersumpe,  der  kun  kunde  befa- 
res i  meget  tørt  Vejr  eller  i  Frost.  Alt  hvad  der  laa  bag 
ved  Bjergansigtet  var  et  uigennemtrængeligt  Virvar  af 
dybe  Kløfter,  forrevne  Tinder  og  Afgrunde,  hvor  sorte 
Skove  klyngede  sig  til  de  stejle  Skraaninger  og  fra  Dy- 
bene stræbte  op  mod  Lyset. 

Ved  Foraars-  og  Efteraarsoversvømmelserne,  naar 
Cedersumpene  ikke  lod  sig  betræde  af  andre  end  Ilder, 
Odder  og  Moskusrotte,  førte  den  eneste  Vej  fra  Plateauet 
i  Vest  til  den  Søgruppe,  som  dannede  Kilderne  til  Otta- 
noonsisfloden  mod  Øst,  langs  den  højtliggende,  nerve- 
rystende Afsats  tværsover  Brynet  af  Old  Bald  Face.  Af- 
satsen, der  paa  sine  Steder  var  bred  nok  til  at  en  Stude- 
vogn kunde  passere  den,  var  paa  andre  Steder  saa  smal 
og  farlig,  at  selv  Caribouhjorten,  som  var  saa  sikker  paa 
Benene,  maatte  gaa  frem  med  yderste  Forsigtighed. 

De  eneste  Beboere  af  Bald  Face  var  Ørnene,  ialt  tre 
Par,  som  havde  deres  vidtadskilte  Reder  fornemt  isole- 
rede paa  fremspringende  Pynter  og  Toppe,  ubestigelige 

for  alle  uden  Vinger.  Skønt  Afsatsen  paa  sit  højeste  Punkt 
laa  langt  ovenover  Rederne  og  endogsaa  bød  fuldstændig 
Oversigt  over  en  af  dem,  havde  Ørnene  erfaret,  at  de  der 
krydsede  Passet,  ikke  brød  sig  om  Ørnereder.  De  havde  | 
ogsaa  lagt  Mærke  til  en  anden  Ting,  som  interesserede 
dem,  fordi  deres  skarpe  Øjne  og  mistænksomme  Hjerner 
var  vant  til  at  bemærke  og  overveje  alt,  hvad  der  fore- 
gik omkring  dem,  nemlig  at  den  sparsomme  Trafik  over 
Passet  foregik  paa  mere  eller  mindre  regelmæssige  Tider 
og  Aarstider.  I  Frosttiden  og  den  tørreste  Sommertid 
holdt  den  fuldstændig  op.  Men  paa  de  fugtige  Aarstider 
tiltog  den  jo  længere  Oversvømmelsen  vedvarede.  Og 
naar  der  end  passerede  nogen  forbi,  var  det  altid  i  Ret- 
ningen fra  Øst  til  Vest  om  Morgenen  og  fra  Vest  til  Øst 
om  Eftermiddagen. 

Dette  Hensyn  kunde  maaske  skyldes  en  Slags  taaget 
anerkendt  Overenskomst  mellem  Dyrene,  indgaaet  paa 
ubestemmelig  Vis  for  at  undgaa  unødvendige  —  og  nød- 
vendigvis dødelige  —  Misforstaaelser  og  Kampe.  Thi  Væ- 
senerne i  Naturen  kæmper  sjældent  for  Kampens  Skyld. 
De  slaas  for  Mad,  eller  de  slaas  i  Parringssæsonen  saa 
at  den  bedste  og  stærkeste  gaar  af  med  Sejren.  Den  luf- 
tige Afsats  tværsover  Bald  Face  var  heller  ikke  et  Sted, 
hvor  selv  de  tapreste  blandt  Dyrene  —  Bjørnen  eller 
Elgtyren  for  ikke  at  tale  om  mindre  Helte  —  kunde  øn- 
ske at  indlede  en  tvivlsom  Strid.  Dersom  man  derfor  paa 
en  eller  anden  Maade  var  blevet  enige  om,  at  der  ikke 
skulde  indtræffe  noget  ødelæggende  Møde,  ikke  nogen 
Ansigt  til  Ansigt  Kamp  om  Retten  til  Vejen  paa  et  Sted, 
hvor  en  frygtelig  Død  var  uundgaaelig  for  den  ene  eller 
begge  Parter,  vilde  dette  ingenlunde  være  i  Uoverens- 
stemmelse med  Naturens  vedtagne  Love  og  Sædvaner. 
Paa  den  anden  Side  er  det  muligt,  at  denne  Dyrenes 

alternerende  østlige  og  vestlige  Overgang  over  Bald  Face, 
der  selv  paa  de  bedste  Tider  var  en  vanskelig  Sag,  fra 
først  af  var  bestemt  ved  deres  Ønske  om  paa  klare  Dage 
at  undgaa  at  have  Solen  i  Øjnene,  naar  de  foretog  den 
vanskelige  Passage,  og  sidenhen  havde  fæstnet  sig  til  en 
Sædvane.  Det  var  ganske  sikkert  ogsaa  bedre  at  have 
Solen  i  Ryggen,  naar  man  skulde  betræde  det  knivsmalle 
Pas  ovenover  Ørnerederne. 

Joe  Peddler  følte  sig  ogsaa  temmelig  besværet,  da  han 
tidlig  om  Morgenen  med  den  brændende  Sols  stikkende 
Straaler  lige  i  Ansigtet  arbejdede  sig  over  paa  Vej  til 
Ottanoonsis  Søerne.  Han  havde  aldrig  før  forsøgt  at  gaa 
over  Bald  Face,  og  han  havde  altid  med  Overlegenhed 
hørt  paa  Indianernes  Historier  om  Passagens  Farefuld- 
hed. Men  skønt  han  kun  var  naaet  en  lille  Del  af  Vejen 
og  endnu  havde  langt  til  det  værste  af  Passet,  var  han 
allerede  nødt  til  at  indrømme,  at  Rygtet  ikke  havde  over- 
drevet Vanskelighederne.  Men  han  havde  et  klart  Hovede 
og  var  sikker  paa  Foden,  og  jo  højere  han  kom  op  i  den 
herlige,  klare  og  kølige  Luft,  des  mere  følte  han  sig  til- 
freds med  sig  selv.  I  fulde  Drag  inddrak  han  den  første 
Luftning,  der  i  regelmæssige  Bølger  strømmede  imod  ham 
og  som  syntes  ham  at  komme  uhindret  fra  de  yderste  Ud- 
kanter af  Verden.  Hans  Øjne  udvidede  sig  ligesom  Lun- 
gerne og  fyldtes  med  det  rige  Panorama,  der  udfoldedes 
under  dem.  Skovfolk,  som  lever  saa  meget  alene,  er  til- 
bøjelige til  at  hengive  sig  til  mærkelige  Forestillinger,  og 
han  bildte  sig  ind,  at  han  kunde  mærke,  hvorledes  hans 
Aand  voksede  som  for  at  kunne  tage  fuldt  Maal  af  disse 
vidunderlige  solbeskinnede,  vindomsuste  Vidder. 

Da  han  var  kommet  højere  op,  lagde  han  med  et  Glæ- 
desgys  Mærke  til,  at  Afsatsen  lige  foran  ham  drejede 
rundt  om  et  Fremspring  paa  Klippesiden  paa  et  Sted, 

hvor  der  var  et  næsten  lodret  Fald  paa  flere  hundrede 
Meter  ned  i  noget  som  lignede  en  dunblød  Dyne  af  Træ- 
toppe. Han  passede  forsigtig  paa  sit  Fodfæste,  da  han 
nærmede  sig,  og  mærkede  sig  ogsaa  om  Fjeldsiden  frem- 
bød noget  Holdepunkt  ovenover  Afsatsen,  i  Tilfælde  af, 
at  et  pludseligt  Vindstød  skulde  angribe  ham  netop  ved 
Drejningen.  Han  følte,  at  paa  saadant  et  Sted  vilde  det 
være  saa  let,  ja  ganske  naturligt,  at  blive  fejet  ned  af  den 
overgivne  Vind,  hvirvlet  ud  i  Rummet  og  tabt  ned  paa 
den  grønne  Dyne  dér  dybt  nede.  I  sine  smidige,  oljegar- 
vede  Oksehuds  Indianersko  bevægede  Peddler  sig  lige  saa 
lydløst  som  en  Vildkat,  selv  over  Afsatsens  nøgne  Sten. 
Han  var  som  en  graa  Skygge,  der  langsomt  drev  hen- 
over Fjeldsidens  blege  Ansigt.  Da  han  nærmede  sig  Drej- 
ningen af  Sporet,  som  nu  kun  var  synligt  en  halv  Snes 
Skridt  fremefter,  følte  han  hver  Nerve  spændes  i  dirrende 
Forventning.  Og  dog  var  det,  som  hændte,  saa  fuldkom- 
men uventet. 

Rundt  omkring  Drejningen  foran  ham  kom  med  sin- 
dige Skridt  paa  fine  Klove  en  ung  Daahind.  Den  bloke- 
rede fuldstændig  Sporet  netop  paa  denne  svimlende  Kant. 

Peddler  standsede  med  et  Ryk,  prøvede  at  trykke  sig 
ind  mod  Klippesiden  saa  fladt  som  muligt  og  klyngede 
sig  med  Jernfingre  til  et  lillebitte  Fremspring. 

I  et  eneste  Sekund  blev  Daaen  staaende  som  fastnaglet 
af  Forbløffelse.  Det  var  jo  tværtimod  al  Sædvane,  at  den 
skulde  møde  nogen  her  paa  Sporet.  Saa  gik  Forbløffel- 
sen øjeblikkelig  over  i  panisk  Rædsel,  og  den  snurrede 
voldsomt  omkring  for  at  flygte.  Men  selv  for  dens  smi- 
dige lille  Krop  var  der  ingen  Plads  til  at  vende.  Den  ubøn- 
hørlige Klippeside  skubbede  den  ud,  og  med  en  pinefuld 
Brægen,  med  Øjnene  staaende  ud  af  Hulerne  og  spræl- 
lende Ben  sejlede  den  ned  i  Afgrunden. 

Med  Hjertet  bankende  af  Medfølelse  lænede  Peddler 
sig  ud  og  fulgte  dens  skrækkelige  Flugt  indtil  den  naaede 
det  bedrageriske,  skuffende  bløde  Tæppe  af  Trætoppe  og 
blev  opslugt  af  det.  En  svag,  langvejs  Lyd  af  Braget  i 
Trætoppene  naaede  Peddlers  Øren. 

—  Stakkels  lille  Fyr,  mumlede  han.  Bare  jeg  ikke 
havde  skræmt  den.  Men  det  var  nu  lige  godt  godt,  at  det 
ikke  var  mig  der  gik  nedenom. 

Peddlers  Løftelse  var  nu  følelig  dæmpet.  Han  kravlede 
forsigtigt  hen  til  den  svimlende  Drejning  af  Sporet  og 
kiggede  om  paa  den  anden  Side.  Den  Tanke,  der  med 
ubehagelig  Vedholdenhed  beskæftigede  hans  Hjerne  var, 
om  det  nu  havde  været  en  ondskabsfuld  gammel  Elgtyr 
eller  en  Bjørn,  der  saa  uventet  havde  staaet  overfor  ham, 
istedetfor  den  lille  ængstelige  Daahind.  Saa  havde  han 
maaske  nu  ligget  nede  i  den  bedrageriske  grønne  Dyne  i 
en  saa  brøstfældig  Tilstand,  at  han  ikke  gerne  vilde  fore- 
stille sig  det  nærmere. 

Hinsides  Drejningen  var  Sporet  klart  for  det  næste 
Par  Hundrede  Meter.  Det  steg  stejlt  gennem  et  dybt  Ind- 
hak, en  mægtig,  lodret  Foldning  af  Fjeldsiden,  og  for- 
svandt saa  igen  rundt  om  en  anden  fremspringende  Ba- 
stion. Næsten  feberagtigt  skyndte  han  sig  opover,  han 
holdt  ikke  af  denne  nye  Afbrydelse  af  hans  Udsyn,  og 
for  første  Gang  fortrød  han,  at  han  ikke  havde  andet 
Vaaben  med  sig  end  en  lang  Jagtkniv.  Sin  Riffel  havde 
han  ladet  blive  tilbage  som  en  unyttig  Byrde  under  denne 
Klatretur.  Det  var  ikke  Jagtsæson,  ingen  Pels  var  i  en 
saadan  Tilstand,  at  det  lønnede  sig  at  skyde,  og  han  hav- 
de Mad  nok  for  Rejsen  i  sin  lette  Oppakning  paa  Ryg- 
gen. Han  havde  ikke  tænkt  sig  Muligheden  af,  at  noget 
Dyr,  selv  ikke  Elgtyr  eller  Bjørn,  vilde  vove  at  tage 
Kampen  op  med  ham;  selv  de  tapreste  vilde,  naar  det 

ikke  netop  var  i  Parringstiden,  gaa  langt  uden  om  en 
Mand.  Men  han  indsaa,  at  paa  den  smalle  Afsats  kunde 
selv  en  Buk  eller  en  Los  blive  farlig,  naar  den  saaledes 
var  blevet  trængt  op  i  en  Krog. 

Sporet  hævede  sig  nu  til  en  saadan  Stejlhed,  at  Peddler 
af  og  til  var  nødt  til  at  benytte  Hænderne  til  Hjælp.  Da 
han  nærmede  sig  den  næste  Drejning,  lagde  han  over- 
rasket Mærke  til  en  Ørn,  der  langt  ude  til  højre  kred- 
sede i  store  Buer,  henved  et  halvt  Hundrede  Meter 
under  ham.  Hvad  der  særlig  overraskede  ham  var,  at 
Ørnen  øjensynlig  ikke  tog  nogensomhelst  Notits  af  ham; 
Ørnens  Rede  maatte  selvfølgelig  ligge  paa  et  utilgænge- 
ligt Sted  fjernt  fra  Afsatsen.  Han  standsede  for  at  iagttage 
den  paa  dette  forholdsvis  nære  Hold,  og  det  faldt  ham 
ind,  at  naar  Ørnen  var  saa  ligegyldig  overfor  hans  Til- 
stedeværelse, maatte  det  være  fordi  der  var  en  temmelig 
livlig  Trafik  af  vilde  Dyr  over  Pa^et'.  Denne  Tanke  gjor- 
de, at  han  tabte  Interessen  for  Flyveproblemet  og  skyndte 
sig  videre  fremad,  ængstelig  for  hvad  der  maaske  kunde 
skjule  sig  bag  den  næste  Omdrejning.  Hans  Nysgerrig- 
hed blev  tilfredsstillet  over  al  Maade.  Da  han  naaede  den 
næste  Omdrejning  og  stak  Hovedet  frem,  kom  han  An- 
sigt til  Ansigt  med  en  stor,  sort  Bjørn. 

Bjørnen  var  næppe  ti  Skridt  borte.  Ved  Synet  af  Pedd- 
lers  mørke  Ansigt  og  skarpe,  blaa  Øjne,  der  pludselig 
og  uden  synligt  Holdepunkt  viste  sig  ved  Klippekanten, 
rykkede  Bjørnen  tilbage  paa  Bagpoterne  med  et  for- 
skrækket Grynt.  Peddler  var  ikke  mindre  forskrækket, 
men  han  var  altfor  forsigtig  og  selvbehersket  til  at  vise 
det.  Ikke  en  Muskel  fortrak  sig  i  hans  Ansigt,  og  han 
vedblev  at  holde  Kroppen  gemt,  saa  at  det  saa  ud  som 
om  hans  Hoved  svævede  frit  i  Luften,  medens  han  fast- 
holdt Dyrets  Blik  med  rolige,  staalhaarde  Øjne. 

Med  Fingre  af  Staal  og  med  Taa- 
spidser,  som  ikke  gav  Slip,  hagede  han 
sig  opad  saa  smidig  som  en  klatrende 

Bjørnen  befandt  sig  tydeligt  ilde  ved  Situationen.  Efter 
nogle  faa  Sekunder  saa  den  sig  tilbage  og  lod  til  at  over- 
veje Chancerne  for  et  strategisk  Tilbagetog.  Da  Afsatsen 
paa  dette  Sted  var  bred  nok  til,  at  den  med  nogen  For- 
sigtighed kunde  vende,  ventede  Peddler,  at  den  vilde 
vælge  denne  Udvej.  Men  Peddler  kendte  ikke  Passets 
taagede,  men  tvingende  Lov,  der  forbød  alle,  som  be- 
nyttede det,  at  vende  og  gaa  tilbage  eller  passere  det  i 
modsat  Retning  af  den  foreskrevne.  Han  vidste  ikke,  hvad 
Bjørnen  vidste,  at  hvis  den  vendte,  vilde  den  være  sik- 
ker paa  at  møde  andre  Vejfarende  og  saaledes  komme  til 
at  befinde  sig  mellem  dobbelt  Ild. 

Peddler  lagde  med  stigende  Uro  Mærke  til  at  Forvir- 
ringen i  Bjørnens  Øjne  langsomt  forandrede  sig  til  en 
vild  Fornærmelse,  en  Fornærmelse  over  at  blive  gaaet 
paa  tværs  i  sin  uomdisputable  Ret  til  uhindret  Frem- 
gang ad  Passagen.  Efter  Bjørnens  Opfattelse  var  dette 
barske  Ansigt  en  Vold  mod  Loven,  som  den  selv  loyalt 
adlød.  Ganske  vist  var  det  en  Mands  Ansigt,  og  man 
maatte  altsaa  tage  sig  i  Agt,  det  var  desuden  mystisk, 
hvorfor  man  maatte  tage  sig  endnu  mere  i  Agt.  Men  Fø- 
lelsen af  bitter  Forurettelse  i  Forbindelse  med  Klarheden 
over  at  være  overrumplet  og  i  Klemme,  fyldte  den  med 
et  Frygtsomhedens  Raseri,  der  opslugte  alle  andre  Fø- 
lelser. Saa  rykkede  den  frem. 

Den  kom  meget  langsomt  og  forsigtigt,  dels  paa  Grund 
af  Stiens  Vanskelighed,  dels  af  Frygt  for,  at  det  ubevæ- 
geligt stirrende  Ansigt  maaske  vilde  styrte  imod  den 
netop  ved  den  farlige  Drejning  og  kaste  den  ud  over  Af- 
grunden. Men  Peddler  vidste,  at  hans  Bluff  nu  blev  ud- 
fordret, og  hans  eneste  Chance  var  at  undgaa  Sammen- 
stødet. Han  kunde  flygte  tilbage  den  Vej,  han  var  kom- 
met, idet  han  paa  den  smalle  Sti  kunde  komme  hurtigere 

af  sted  end  Bjørnen.  Men  før  han  havde  vovet  sig  frem 
til  Omdrejningen,  havde  han  bidt  Mærke  i  nogle  smaa 
Fremspring  og  Fordybninger  i  den  lodrette  Klippevæg 
ovenover.  Med  Fingre  af  Staal  og  med  Taaspidser,  som 
ikke  gav  Slip,  hagede  han  sig  opad  saa  smidig  som  en 
klatrende  Kat.  Han  var  over  fire  Meter  tilvejrs  før  Bjør- 
nen forsigtigt  kravlende  stak  Hovedet  frem  bag  Hjørnet. 
Lettet  over  at  have  trukket  sig  ud  af  en  saa  tvivlsom 
Situation,  saa  Peddler  ned  paa  sin  Modstander  og  lo  spot- 
tende. Lyden  af  denne  overlegne  Latter  ovenover  sit  Ho- 
ved lod  til  at  forskrække  Bjørnen  og  fuldstændig  afkøle 
dens  Vrede.  Den  trykkede  sig  og  skramlede  knurrende 
forbi.  Og  medens  den  skyndte  sig  videre  langs  Sporet, 
vedblev  den  at  kaste  ængstelige  Blikke  tilbage,  som  om 
den  var  bange  for,  at  Manden  skulde  følge  efter.  Peddler 
klatrede  saa  atter  ned  og  genoptog  Vejen,  bandende  over, 
at  han  havde  været  saa  dum  at  efterlade  Riflen 
hjemme. 

I  Løbet  af  den  næste  halve  Time  naaede  han  Passets 
højeste  Punkt,  hvor  Afsatsen  var  saa  knudret  og  usikker, 
at  han  kun  havde  liden  Opmærksomhed  tilovers  for  den 
mageløse  Styrtning  og  Udsigtens  Storslaaethed.  Men 
han  lagde  hele  Tiden  Mærke  til  de  kredsende  Ørne  un- 
derneden, og  det  gyste  igennem  ham  af  Oplevelsens 
Spænding.  I  den  herlige  Luft  forsvandt  efterhaanden  al 
hans  Ængstelse.  Men  han  var  dog  stadig  paa  Vagt  og 
undersøgte  ikke  blot  Sporet  fremefter,  der  nu  aldrig  var 
synligt  for  mere  end  et  hundrede  Meter  ad  Gangen,  men 
ogsaa  Klippesiden  ovenover  for  at  se,  om  den  i  Nødstil- 
fælde kunde  bestiges. 

Da  han  ikke  kendte  noget  til  Passets  uskrevne  Lov, 
ventede  han  egentlig  ikke  at  faa  Brug  for  at  gaa  tilvejrs 
igen.  Da  han  allerede  havde  mødi  en  Daa  og  en  Bjørn, 

tænkte  han  naturligt  nok,  at  han  næppe  vilde  møde  an- 
dre af  Naturens  ellers  saa  flygtige  og  skjulte  Væsener. 
De  sky  og  forsigtige  Dyr  plejer  ikke  at  henlede  Menne- 
skets farlige  Opmærksomhed  paa  sig,  og  det  var  trods 
al  hans  Jægerkløgt  ofte  vanskeligt  for  ham  at  finde  dem, 
selv  naar  han  ivrigst  søgte  dem.  Han  blev  derfor  saa 
overrasket,  at  han  næppe  vilde  tro  sine  egne  Øjne,  da 
han  efter  en  Omdrejning  atter  saa  en  Bjørn  komme  sig 
i  Møde. 

—  Halløj !  mumlede  Peddler  ved  sig  selv;  hvem  i  Al- 
verden har  sluppet  det  Menageri  løs.  Eller  ser  jeg  maa- 
ske  Spøgelser? 

Bjørnen  var  henved  et  halvt  Hundrede  Meter  borte; 
den  var  mindre  end  sin  Forgænger  og  meget  yngre,  som 
Peddlers  øvede  Øje  kunde  se  af  Pelsens  Glathed.  Den 
standsede  øjeblikkelig  saa  snart  den  fik  Øje  paa  ham. 
Men  Peddler  fortsatte  fremad  uden  at  vise  det  mindste 
Tegn  paa  Overraskelse  eller  Tøven.  Denne  Bjørn  vilde 
sikkert  gøre  Plads  for  ham,  mente  han.  Men  den  gjorde 
ikke  lige  straks  Mine  til  det.  Det  var  tydeligt  nok,  at  den 
var  bange  for  Manden;  den  rykkede  et  Par  Skridt  tilbage, 
medens  den  klynkede  bekymret.  Saa  standsede  den  og 
stirrede  op  ad  Klippevæggen,  som  om  den  tænkte  sig  at 
undslippe  i  denne  umulige  Retning. 

—  Hvis  du  er  saa  bange  for  mig  som  du  ser  ud  til, 
begyndte  Peddler  med  høj,  bestemt  Røst,  hvorfor  vender 
du  saa  ikke  om  og  stikker  af,  i  Stedet  for  at  staa  der  og 
spærre  Vejen?  Du  kan  ikke  komme  opad,  hvis  du  ikke 
har  Flueben ! 

Afsatsen  var  paa  dette  Sted  forholdsvis  bred,  og  Bjør- 
nen vendte  om  og  trak  sig  tilbage,  som  om  Peddlers  Selv- 
sikkerhed endelig  havde  faaet  den  til  at  bestemme  sig. 
Men  der  var  en  saadan  Usikkerhed  over  den,  idet  den 

klynkende  skramlede  afsted,  at  Peddler  regnede  ud,  der 
maatte  være  nogen  paa  Vej  op  ad  Passet,  som  den  var 
bange  for  at  møde.  Denne  Tanke  glædede  ham,  og  han 
skyndte  sig  saa  tæt  i  Hælene  paa  Bjørnen  som  muligt.  Den 
kunde  tjene  ham  som  en  udmærket  Avantgarde  og  be- 
skytte ham  mod  Overraskelser  og  eventuelt  maaske  end- 
ogsaa  rydde  Vejen  for  ham.  Han  lo  højt  over  Situationen, 
og  ved  denne  uforklarlige  Lyd  saa  Bjørnen  sig  nervøst 
tilbage  og  skyndte  sig  saa  meget  som  Afsatsens  Vanske- 
lighed tillod. 

Sporet  gik  nu  stejlt  skønt  uregelmæssigt  nedad  imod 
det  østlige  Plateau.  Nedstigningen  var  hist  og  her  afbrudt 
af  temmelig  vandrette  Strækninger  og  af  skarpe,  men 
korte  Stigninger,  og  et  enkelt  Sted  blev  den  afbrudt  af 
en  halvanden  Meter  bred  Kløft.  Som  et  Spring  betragtet 
var  det  naturligvis  intet  for  Peddler,  men  han  blev  allige- 
vel en  Smule  befippet  over  det,  da  Kløften  var  uhyggelig 
dyb  og  Fodfæstet  paa  den  anden  Side  smalt  og  usikkert. 
Men  da  Bjørnen  lod  til  at  have  taget  det  ganske  skødes- 
løst i  Løb,  vilde  Peddler  ikke  staa  tilbage  og  sprang  over 
med  samme  tilsyneladende  Ligegyldighed. 

Det  varede  imidlertid  ikke  længe  før  Gaaden  med  Bjør- 
nens Uvilje  mod  at  vende  om  blev  løst.  Med  Peddler  et 
halvthundrede  Skridt  bagefter  nærmede  Bjørnen  sig  til 
en  af  de  korte  stejle  Stigninger,  der  afbrød  den  almin- 
delige Nedstigning.  Fra  den  anden  Side  hørtes  stønnen- 
de Aandedrag  og  svære  Grynt. 

—  Elg,  min  Salighed,  udbrød  Peddler.  Maa  jeg  nu 
spørge  om  alle  Kre'turerne  da  har  faaet  i  Hovedet  at  gaa 
over  Bald  Face  i  Dag! 

Bjørnen  havde  ogsaa  hørt  Lydene  og  standsede  ulykke- 
ligt og  kiggede  tilbage  paa  Peddler. 

—  Frem  med  dig,  befalede  Peddler  skarpt. 

Det  store  Revier  10 

Og  Bjørnen,  som  frygtede  Manden  mere  end  Elgen, 
gik  frem. 

I  næste  Øjeblik  viste  der  sig  et  langt,  sort,  truende 
Hoved  med  svære  hængende  Læber  og  smaa  vrede  Øjne 
over  Bakken.  Bag  det  vældige  Hoved  kom  de  store 
puklede  Skuldre  og  saa  hele  Elgtyrens  høje  Skikkelse. 
Den  var  tæt  efterfulgt  af  to  unge  Køer  og  en  aargammel 
Kalv. 

—  Naa,  nu  bliver  der  Ballade,  mumlede  Peddler  og 
kastede  et  Blik  op  ad  Klippesiden,  for  at  se  efter  et  Til- 
flugtssted ifald  hans  Forløber  skulde  tabe  Slaget. 

Ved  Synet  af  Bjørnen  standsede  de  to  Køer  og  Kalven 
og  stod  stirrende  med  de  store  Øren  fremadrettede  paa 
den  Fjende,  der  spærrede  Vejen.  Men  den  hovmodige 
gamle  Tyr  vedblev,  omend  langsomt  fremad,  forsigtig 
som  en  øvet  Duellant.  Paa  denne  Aarstid  havde  Elgen 
ingen  Takker,  men  i  sine  knivskarpe  Forklove  besad  den 
et  frygteligt  Vaaben,  som  den  kunde  benytte  med  dødelig 
Færdighed.  Ved  at  se  den  Sikkerhed,  hvormed  den  kom 
nærmere,  blev  Peddler  lidt  bekymret  paa  sin  Favorits 
Vegne  og  blev  staaende  ubevægelig  for  ikke  at  distrahere 
den. 

Bjørnen,  som  var  saa  bange  for  at  møde  Manden,  hvem 
den  ikke  forstod,  nærede  ingen  Tvivl  med  Hensyn  til  El- 
gen. Den  forstod  at  kæmpe  med  en  Elg,  og  den  havde  i 
sine  Dage  haft  mere  end  et  godt  Maaltid  paa  Kalvekød 
af  Elg.  Den  var  ikke  bange  for  Sammenstødet.  Beroliget 
ved  at  se,  at  Manden  ikke  kom  nærmere  og  maaske  endda 
med  en  instinktiv  Forstaaelse  af,  at  Manden  var  paa  dens 
Side  i  denne  Sag,  trykkede  den  sig  tæt  ind  mod  Klippe- 
siden og  ventede  paa  Elgtyrens  Angreb  med  den  ene 
svære  Lab  løftet  som  en  beredt  Bokser. 

Den  kom  ikke  til  at  vente  længe. 

Tyren  nærmede  sig  meget  langsomt  og  med  højt  hævet 
Hoved,  som  om  den  ganske  ignorerede  sin  Modstander. 
Peddler  var  noget  overrasket  over  denne  Holdning,  selv 
om  han  nok  vidste,  at  Elgens  dødeligste  Vaaben  er  dens 
Forklove.  Han  spurgte  sig  selv,  om  det  majestætiske  Dyr 
maaske  mente  at  kunne  presse  sig  forbi  Bjørnen  uden  at 
lade  det  komme  til  Kamp,  og  om  Bjørnen  for  sit  Ved- 
kommende vilde  gaa  ind  paa  dette  uhyre  fornuftige  Ar- 
rangement. Men  uden  det  ringeste  Varsel  svippede  saa 
Elgen  sit  ene  Ben  op  i  Skulderhøjde  og  langede  den  tunge 
For  klov  ud  mod  sin  sammenkrøbne  Modstander.  Slaget 
Var  saa  lynsnart  og  kraftigt,  at  det  vilde  have  afgjort  hele 
Affæren  paa  engang  —  saafremt  det  havde  truffet  sit  Maal. 
Men  Bjørnens  Parade  var  lige  saa  hurtig.  Dens  tunge 
Underarm  afbødede  Slaget,  saa  at  det  uskadeligt  fløj  forbi 
dens  Hoved  og  larmede  ned  mellem  Stenene  i  Sporet. 
Og  i  samme  Øjeblik,  før  Tyren  kunde  samle  sig  til  et 
nyt  Angreb  med  Rambukken,  sprang  Bjørnen  som  en 
sammenrullet  Fjeder  med  al  sin  Tyngde  og  Kraft  ind  mel- 
lem sin  Modstander  og  Klippesiden  og  skubbede  til  udad. 

Denne  Taktik  havde  Elgen  ikke  lært  at  kende  i  nogen 
af  sine  tidligere  Kampe.  Den  tabte  Balancen  og  faldt  ud 
over  Afsatsen.  Ved  en  frygtelig  Anstrengelse  lykkedes  det 
den  at  vende  og  klamre  sig  fast  til  Kanten  med  Forklo- 
vene, medens  den  afsindigt  kæmpede  for  igen  at  trække 
sig  op  paa  Afsatsen.  Men  Bjørnens  Lab  ramte  den  med 
et  bragende  Klask  midt  mellem  de  vildt  stirrende  Øjne, 
saa  den  faldt  tilbage,  gjorde  en  Kulbøtte  i  Luften  og  faldt 
i  Hop  og  vældige  Kurver  ned  i  Afgrunden. 

Efter  Førerens  Fald  vendte  de  to  Køer  og  Kalven  om- 
kring, hvilket  Afsatsen,  hvor  de  stod,  var  bred  nok  til  at 
tillade,  og  flygtede  ned  ad  Sporet  med  en  Fart,  der  bragte 
deres  egen  Sikkerhed  i  Fare.  Bjørnen  fulgte  forsigtigt 

efter  uden  tilsyneladende  at  tænke  paa  at  indhente  dem. 
Og  Peddler  kom  bagefter.  Men  efter  at  Forløberen  havde 
givet  saadanne  Beviser  paa  sine  Kræfter,  vogtede  han  sig 
nu  for  at  komme  for  tæt  ind  paa  den. 

De  flygtende  Elsdyr  forsvandt  snart  af  Syne.  Det  lod 
til,  at  de  havde  ryddet  Sporet  foran  sig,  thi  den  mærke- 
lige Procession  af  Bjørnen  og  Peddler  mødte  ikke  flere 
Hindringer. 

Omtrent  en  Time  senere  naaede  de  Bjergets  nedre 
Skraaninger.  Afsatsen  udvidede  sig  efterhaanden  og  Spor 
førte  ud  til  Siderne  hist  og  her  mellem  Fodhøjene.  Ad 
den  første,  som  lod  til  at  byde  tilstrækkelig  Skjul,  drejede 
Bjørnen  af  og  forsvandt  ind  i  en  tæt  Fyrretykning  med 
et  Hastværk,  der  forekom  Peddler  højst  komisk  for  et 
Dyr  med  dens  Mod  og  Kampevner.  Han  var  imidlertid 
godt  tilfreds  med  paa  saa  nem  en  Maade  at  blive  sin  far- 
lige Forløber  kvit. 

—  Det  var  sgu  godt,  at  den  der  Bjørn  ikke  havde  Ner- 
ver til  at  se  mig  i  Øjnene,  ellers  havde  jeg  nu  ligget,  hvor 
den  ulykkelige  gamle  Elgtyr  ligger  med  Fluerne  i  Øjnene 
uden  at  kunne  vifte  dem  væk. 

Og  medens  han  traskede  videre  ad  den  nu  lette  og  al- 
mindelige Sti,  indprentede  han  sig  to  kloge  Beslutninger, 
for  det  første,  at  han  aldrig  nogensinde  mere  vilde  gaa 
over  Old  Bald  Face  uden  sin  Bøsse  og  sin  Økse,  for  det 
andet,  at  han  i  det  hele  taget  aldrig  mere  vilde  gaa  over 
Old  Bald  Face,  uden  at  han  var  forbandet  nødt  til  det. 

DEN  Nat,  han  blev  født  i  den  røgfyldte  Wigwam  ved 
Foden  af  den  ensomme  Sø  Michikamaw,  havde 
de  hørt  en  underlig  langtrukken  Hylen  af  Vinden  mellem 
de  forrevne  Granitfjelde,  der  hang  udover  Vandet.  Det 
halvt  bevidstløse  Pigebarn,  som  laa  paa  Dyrehudeme, 
aabnede  Øjnene  med  et  vildt  og  mørkt  Blik.  Hun  lyttede 
skarpt  et  Øjeblik  og  famlede  saa  efter  det  lille  Legeme, 
der  laa  ved  hendes  Bryst. 

—  Det  skal  være  hans  Navn,  mumlede  hun,  lad  os 
kalde  ham  Vinden  i  Natten. 

Hendes  Mands  Moder,  den  gamle  Squaw,  som  plejede 
hende,  rystede  paa  Hovedet. 

—  Tys,  mit  Barn,  sagde  hun  beroligende,  det  er  ikke 
Vinden.  Det  er  den  gamle,  hvide  Ulv  som  hyler  oppe 
paa  Fjeldet.  Lad  os  kalde  ham  Hvide  Ulv,  siden  han  er 
født  under  Ulvens  Tegn.  Og  maaske  vil  den  gamle,  hvide 
Vandrer,  som  foragter  at  jage  med  Flokken,  være  ham 
en  Ven  og  bringe  ham  Held. 

—  Hans  Navn  er  Vinden  i  Natten,  sagde  den  unge 
Moder,  med  en  Stemme,  der  pludselig  blev  høj  og  gen- 
nemtrængende. Saa  vendte  hun  træt  Hovedet  om  mod 
Wigwam 'ens  Væg,  og  med  et  dybt  Suk  drog  hendes 
Aand  fra  hendes  Læber  og  fløj  ud  over  de  mørke  Fyrre- 
kamme  og  nøgne  Bjergtoppe  for  at  søge  Fædrenes  lyk- 
kelige Jagtegne. 

Den  gamle  Kvinde  snappede  Barnet  for  at  ikke  Mo- 
derens Aand  skulde  lokke  det  med  sig. 

—  Ja,  skreg  hun  hastigt,  medens  hun  skjulte  Barnet 
i  sit  Tæppes  Folder  og  kastede  et  Blik  over  Skulderen 

—  hans  Navn  er  Vinden  i  Natten. 

Det  vilde  aldrig  gaa  an,  som  ogsaa  Faderen  senere  ind- 
rømmede, at  modsige  Barnets  Moder  i  et  Øjeblik  af  saa 
ophøjet  Autoritet,  men  den  gamle  Kvinde  havde  sine  onde 
Anelser.  Hun  troede,  at  det  var  den  hvide  Ulv  og  ikke 
Vinden,  som  havde  talt  dengang,  og  hun  ængstedes  for, 
at  Barnet  skulde  komme  under  Ulvens  Ban. 

Men  eftersom  Aarene  gik  lod  det  til,  at  den  gamle 
Squaws  Frygt  skulde  vise  sig  ugrundet.  Barnet  voksede 
uden  Uheld  op  mellem  Hytterne  langs  den  blege  Michi- 
kamaw,  og  da  han  var  stor  nok  til  at  begynde  Drenge- 
jagten og  følge  Sporene  i  de  mørke  Fyrreskove,  gik  der 
Rygter  om,  at  han  nød  en  Slags  Gunst  ht)s  Ulvefolket. 
Man  sagde  —  og  skønt  man  aldrig  kunde  faa  ham  til  at 
tale  om  det,  havde  man  heller  aldrig  hørt  ham  nægte  det 

—  at  den  gamle,  hvide  Ulv,  hvis  Hylen  lød  som  Vinden 
i  Fjeldkløfterne,  atter  og  atter  saas  følge  efter  Drengen, 
ikke  paatrængende,  men  i  en  lille  Afstand  og  med  en 
Mine  som  om  den  vaagede  over  ham.  Det  var  i  hvert 
Fald  sikkert  nok,  at  Drengen  ikke  var  bange  for  at  gaa 
alene  i  Skovene  og  altid  drog  afsted  med  en  Følelse  af 
at  være  beskyttet  af  en  eller  anden  usynlig  Magt.  Naar 
Vinden  hylede  om  Natten  eller  den  ensomme  Ulvs  Røst 
lød  skælvende  ned  fra  Granitfjeldene  ligesom  Vinden, 
blev  Drengen  desuden  grebet  af  en  mærkelig  Uro  og  en 
Lyst  til  at  gaa  ud  i  Mørket.  Denne  Trang  blev  alvcTrlig 
hindret  af  hans  Fader,  indtil  Knøsen  var  gammel  og  klog 
nok  til  selv  at  modstaa  den;  men  ingen  af  Stammens 
Folk  ansaa  det  for  noget  usædvanligt  eller  frygteligt,  at 

Drengen  saaledes  var  omgivet  af  et  Mysterium;  de  til- 
hørte nemlig  Nasquapee-Stammen  „Troldmændene", 
som  alle  var  Mystikere  og  besad  hemmelige  Kræfter. 

Da  Vinden  i  Natten  var  vokset  op  til  Mand,  spillede 
den  hvide  Ulv  mindre  og  mindre  Rolle,  indtil  den  om- 
sider næppe  var  mere  end  et  Sagn.  Men  hver  Gang  der 
indtraf  en  Krise,  føltes  der  altid  en  Anelse  om  den,  en 
Mindelse,  enten  i  et  fjernt  Vindhyl,  der  kunde  være  baade 
Ulven  og  Vinden,  eller  i  en  mager,  hvid  Skygge,  der 
næppe  til  at  skimte  sprang  over  den  unge  Mands  Vej. 
Om  det,  som  hele  Stammen  mente,  altid  var  den  samme 
Ulv,  et  magisk  Dyr  der  var  evig  ungt  og  kraftigt,  eller 
om  den  frygtelige  Vogter,  der  havde  været  nærværende 
ved  Drengens  Fødsel,  havde  testamenteret  sit  mystiske 
Hverv  til  en  Efterkommer,  var  et  Punkt,  der  godt  kunde 
være  uafgjort.  Nok  er  det,  at  da  Vinden  i  Natten  i  Atten- 
aarsalderen  gennemgik  sin  Indvielse  til  fuld  Manddom, 
spillede  en  stor,  hvid  Ulv  en  ubudt  men  ikke  uventet  Part 
i  den.  Under  den  unge  Mands  lange,  ensomme  Faste  paa 
Fjeldtoppen  saa  hans  halvtbevidste  Øjne  Syner  af  ære- 
frygtindgydende og  ukendte  Varsler,  og  sære,  fantasti- 
ske Skikkelser  af  Dyr  og  Fugle  kom  svævende  op  om- 
kring ham  med  truende  Øjne  —  men  i  sidste  Øjeblik  kom 
altid  den  blege,  omstrejfende  Vogter  og  drev  Spøgeriet 
bort. 

*  * 
* 

Det  var  en  haard  Vinter.  Til  den  graa  Fiskerlandsby 
ved  Mundingen  af  Natashquouan  kom  der  Bud  til  Vin- 
den i  Natten,  at  nogle  af  hans  Stammes  spredte  Flokke 
i  det  Indre  var  nær  ved  at  sulte  ihjel.  Han  havde  nu  væ- 
ret seks  Maaneder  borte  fra  Hjemmet  som  Fører  for  et 

Selskab  af  Prospectors,  og  hans  Hjerte  skælvede  af 
Længsel  efter  den  lille  ensomme  Samling  af  Hytter  ved 
Bredden  af  Michikamaw.  Han  tænkte  paa  sin  egen  rum- 
melige Birkebarks-Wigwam  med  de  krydsende  Teltstæn- 
ger, der  stak  ud  gennem  Taget.  Med  et  Stik  af  Ensom- 
hedsfølelse tænkte  han  ogsaa  paa  sin  kønne  og  venlige 
unge  Squaw  og  paa  deres  velskabte,  kobberrøde  lille  fem 
Aar  gamle  Søn,  hvis  mørke  Øjne  skinnede  som  Solen 
paa  Smaabølgerne  og  som  altid  leende  løb  ham  imøde  og 
klyngede  sig  til  hans  Knæ. 

Vinden  i  Natten  spekulerede  paa,  om  de  mon  sultede. 
Var  det  muligt,  at  der  kunde  være  Angst  og  Hungersnød 
i  den  fjerne  Wigwam  dybt  i  Sneen,  medens  han  her  un- 
der den  hvide  Mands  Tag  havde  det  varmt  og  rigeligt? 
Med  glødende  Øjne  og  uden  nogen  Forklaring  opgav  han 
sin  indbringende  Stilling  og  startede  mod  Indlandet  paa 
Snesko  og  med  en  Slædelast  af  Pemmican  og  Mel.  Lands- 
byens Mænd  saa  efter  ham  fra  Dørene,  trætte  i  Øjnene 
af  Vinteruvirksomheden  og  med  Piben  i  Haanden  ryste- 
de de  paa  Hovedet. 

—  Han  naar  aldrig  Michikamaw  med  den  Last,  mum- 
lede en. 

—  Det  bliver  Ulvene  som  tager  Ladningen  og  ham 
med,  gryntede  en  anden.  En  tredie  spyttede  Tobakssovs 
ud  i  Sneen  som  en  Slags  resigneret  Spot.  Saa  lukkede  de 
allesammen  Dørene  tæt  til  for  den  dødelige  Kulde,  krøb 
sammen  ved  Ovnene  og  drømte  knurrende  om  Foraaret. 

Den  ensomme  Skikkelse  der  lagde  sig  fremover  i  sin 
Toboggans  Sele  saa  sig  ikke  tilbage.  Hans  Tanker  var 
ved  den  fjerne  Wigwam  af  Birkebark  og  Kvinden  og 
Barnet  derinde,  som  maaske  sultede. 

Da  Vinden  i  Natten  var  kommet  over  det  triste  Højde- 
drag, der  hævede  sig  over  Settlementet,  blev  han  opslugt 

af  den  utæmmede,  urørte  Labrador  Vildmark.  Overalt  et 
Virvar  af  lave  Høje,  grydelignende  Dale  og  Fyrreskove, 
som  stak  deres  spidse,  mørke  Toppe  op  over  det  væl- 
dige Snelag.  Vinden  i  Natten  svingede  ud  i  et  langt,  sprin- 
gende, knæbøjet,  fremadtaaet  Løb.  Hans  vældige  Snesko 
der  lignede  Tennis-Ketsere  ramte  Sneen  for  hvert  Skridt 
med  et  mærkeligt  dumpt  Suk,  der  ikke  lignede  nogen 
anden  kendt  Lyd. 

Han  valgte  sin  Vej  uden  at  tøve.  Han  fandt  uden  syn- 
lig Anstrængelse  sine  Vejmærker  mellem  Bjergtoppe  og 
Dale  og  Kløfter,  der  for  det  uindviede  Øje  vilde  have  lig- 
net hinanden  allesammen.  Lidt  før  Middag  gjorde  han 
Holdt,  tændte  en  Ild,  lavede  en  Kedel  Te  efter  den  op- 
livende Maade,  han  havde  lært  blandt  de  hvide  Mænd, 
tyggede  et  Stykke  stenhaard  Pemmikan  uden  at  give  sig 
Tid  til  at  koge  det,  og  skyndte  sig  saa  ivrigt  videre. 

Skyggerne  begynder  at  falde  tidligt  paa  disse  Bredde- 
grader, og  da  Vinden  i  Natten  mærkede  Mørkets  Kom- 
me, saa  han  sig  ofte  tilbage.  Han  gjorde  det  halvt  ube- 
vidst, saa  optaget  var  han  af  sine  Tanker.  Endelig  greb 
han  sig  selv  i  det  og  undrede  sig  et  Øjeblik  over,  hvor- 
for han  gjorde  det.  Men  i  næste  Øjeblik  følte  han  en 
Gysen  i  Nakken,  paa  samme  Sted,  hvor  Haarene  i  saa- 
danne  Øjeblikke  rejser  sig  paa  en  Elg  eller  en  Hund, 
og  han  forstod. 

Han  følte,  at  han  blev  forfulgt. 

Hans  Vej  gik  over  det  aabne,  snedækte  Leje  af  en 
lille  Flod,  der  paa  begge  Bredder  var  tæt  bevokset  med 
Fyrreskov.  Vinden  i  Natten  standsede  og  stirrede  med 
øvede,  gennemtrængende  Øjne  ind  i  Tykningerne,  men 
han  kunde  intet  opdage.  Han  lyttede,  men  ingen  Lyd 
hørtes  i  hele  den  livløse  Verden  uden  en  spøgelseagtig 
Sammenskridning  af  Sne  et  Sted  bag  ham.  Han  snusede 

i  Luften,  men  ingen  Fært  ramte  hans  Næse.  Han  drev 
paa  igen,  og  øjeblikkelig  følte  han  langs  Rygraden,  i  Haa- 
ret,  at  Skovens  Dybder  tilhøjre  og  tilvenstre  var  fuld  af 
Bevægelse. 

Saa  forstod  han,  at  han  blev  forfulgt  af  mange  Ulve. 

Det  var  Tanken  paa  Kvinden  og  Drengen  der  sultede 
i  Wigwamen  ved  Michikamaw,  som  fik  hans  Hjerte  til  at 
skælve.  Han  vidste,  at  han  for  Øjeblikket  var  i  Sikker- 
hed, men  naar  Natten  kom,  vilde  det  blive  noget  andet. 
Fysisk  var  han  ikke  bange,  thi  hans  Muskler  og  Nerver 
spændte  sig  ved  Tanken  om  den  store  Kamp,  han  vilde 
kæmpe  før  de  graa  Bæster  kunde  faa  ham  trukket  ned. 
Men  det  var  Maden,  Hjælpen,  han  skulde  bruge;  at  den 
aldrig  skulde  naa  Wigwamen  —  denne  Tanke  isnede  hans 
Hjerte.  Han  øgede  sin.  Fart  i  Haab  om  at  finde  et  Sted, 
hvor  han  med  Fordel  kunde  slaa  Lejr  og  befæste  sig  for 
Natten. 

I  dette  oprodede  Land  med  spredte  Klippestykker  og 
fantastiske  Fremspring  havde  Vinden  i  Natten  Grund  til 
at  haabe  paa  at  finde  en  Port  med  bedre  Lejrplads  end 
den  aabne  Mark.  Og  efter  et  Par  Kilometers  Vandring, 
medens  der  endnu  var  Dagslys  nok  til  at  holde  Ulvene  i 
Skjulet,  fandt  han  en  Plads.  Halvvejs  oppe  ad  en  svagt 
bevokset  Klippeside  paa  hans  højre  Haand  opdagede  han 
en  stejl  Klippepynt,  og  ved  Foden  af  den  besluttede  han 
at  gøre  Holdt. 

Paa  Vejen  op  ad  Skraaningen  passerede  han  en  lille 
udgaaet  Fyr  og  an  forkrøblet  Birk,  som  han  hastigt  hug- 
gede om  og  slængte  tværs  over  Slæden  til  Ildebrændsel. 
Da  han  naaede  Klippen,  væltede  han  den  lastede  Slæde 
tæt  op  imod  den,  og  et  Par  Meter  foran  den  skyndte  han 
sig  saa  at  tænde  en  Ild.  Det  var  et  lille  Baal,  en  rigtig 
Indianerild,  økonomisk  med  Brændsel,  for  der  var  ikke 

andet  Træ  i  Sigte  end  grøn  Fyr,  der  kun  gav  en  daarlig 
og  usikker  Ild,  medmindre  man  havde  nok  af  tørt  Ved 
til  at  hjælpe  derpaa.  Han  tænkte  et  Øjeblik  paa  at  vove 
sig  et  lille  Stykke  ind  i  Skoven  for  at  søge  Brændsel, 
men  endnu  medens  han  overvejede,  faldt  Tusmørket,  og 
Ulvene  begyndte  at  vise  sig  langs  Stammerne  i  Udkan- 
terne. Nogle  enkelte  vovede  sig  frem  og  sprang  straks 
tilbage  i  Mulmet,  medens  andre  blev  staaende-og  betrag- 
tede ham  med  faste  Øjne. 

Men  mere  Brændsel  af  en  eller  anden  Slags  maatte 
Vinden  i  Natten  have.  Omtrent  halvvejs  mellem  Klippen 
og  Skovkanten  stod  en  enkelt  lille  Fyr.  Han  vidste,  at 
dens  vaade  Ved  kun  vanskeligt  kunde  brænde,  men  det 
kunde  faa  det  sidste  af  Brændslet  til  at  vare  længere  — 
maaske  med  den  mest  paaholdne  Omsorg  endogsaa  lige 
til  Solopgang.  Han  fik  Ilden  til  at  blusse  lidt  kraftigere, 
hvorved  Ulvene  for  et  Øjeblik  trak  sig  længere  tilbage, 
og  gik  frem  og  fældede  Fyrren  med  nogle  faa  velrettede 
Hug,  hvorefter  han  trak  den  efter  sig  henimod  Klippen. 

Men  denne  Bevægelse  opfattede  Ulvene  som  en  Flugt. 
Deres  Tøven  forsvandt.  Som  efter  et  Signal  jog  de  ud 
fra  Skjulet  og  sprang  som  en  Byge  af  skyggeagtige,  flam- 
meøjede  Skikkelser  efter  Manden.  Ved  et  Blik  bagud  op- 
dagede han  det  frygtelige  Fremstød,  gav  Slip  paa  Træet 
og  løb  vildt  henimod  Ildens  tvivlsomme  Ly. 

Han  følte  i  sit  Hjerte,  at  det  var  for  sent,  og  at  han 
aldrig  vilde  naa  Baalet.  Godt,  han  vilde  ikke  væltes  om- 
kuld bagfra  og  dø  som  en  flygtende  Hind.  Han  gjorde 
omkring  og  svang  sin  Økse. 

Men  i  det  Øjeblik  da  Ulvene  kun  var  en  halv  Snes 
Skridt  fra  ham,  spredte  de  Forbenene  voldsomt  ud  og 
næsten  satte  sig  paa  Halerne  i  en  pludselig  Standsning 
medens  en  undertrykt  Knurren  lød  fra  dem.  En  vældig. 


157 


DEN  HVIDE  ULV 


hvid  Ulv  var  sprunget  ind  mellem  Forfølgerne  og  deres 
Bytte  og  blev  staaende  der  som  hugget  i  Sten  med  blot- 
tede Tandrader,  tilbagelagte  Øren  og  Haarene  rejst  langs 
Ryggen,  vendt  imod  sine  Fæller.  Dens  Autoritet  var 
uimodsigelig,  ikke  en  Ulv  vovede  at  komme  forbi  den. 
Tøvende  og  skulende  trak  de  sig  tilbage  hen  imod  Sko- 
ven, hvor  de  gjorde  Holdt,  nogle  liggende  paa  alle  fire, 
andre  siddende  eller  gaaende  uroligt  frem  og  tilbage,  men 
alle  forventningsfuldt  stirrende  mod  deres  ubønhørlige 
Fører,  som  om  de  ventede  at  den  hvert  Øjeblik  kunde 
tage  sit  Forbud  tilbage  og  overlade  dem  deres  Bytte. 

Vinden  i  Natten  sendte  et  langt  Blik  mod  sin  mærke- 
lige Beskytter,  hvorpaa  han  roligt  vendte  sig  om  og  gik 
tilbage  til  Ilden,  hvor  han  gav  sig  til  at  pinde  Træet  ud, 
saa  at  det  kunde  holde  længere.  Saa  rykkede  han  Ilden 
længere  ind  mod  Foden  af  Klippen,  saa  at  den  lille  Flam- 
me bedre  kunde  varme  ham  Natten  igennem.  Siddende 
med  Ryggen  mod  den  lastede  Slæde  spiste  han  sit  Aftens- 
maaltid.  Han  havde  nok  haft  Lyst  til  en  tyk,  varm  Pem- 
micansuppe,  men  tænkte  at  den  fristende  Lugt  af  Sup- 
pen maaske  kunde  faa  Naturen  til  at  gaa  over  Optugtel- 
sen hos  Ulvene  og  faa  dem  til  at  glemme  Ærbødigheden 
for  hans  Beskytter.  Han  nøjedes  derfor  med  en  elendig, 
klæbrig  Vælling  lavet  af  et  Par  Haandfulde  Mel  i  den 
kogende  Te,  i  grundet  Haab  om,  at  Lugten  heraf  ikke 
vilde  friste  Ulvene.  Det  faldt  ham  et  Øjeblik  ind,  at  han 
maaske  burde  vise  sin  Taknemlighed  ved  at  kaste  en 
Stump  Pemmican  ud  til  sin  Beskytter,  der  nu  langsomt 
og  metodisk  paraderede  frem  og  tilbage  som  en  Skild- 
vagt med  Blikket  vendt  mod  den  ventende  Flok.  Men 
det  store,  hvide  Dyr  var  jo  ingen  almindelig  dødelig  Ulv, 
og  Vinden  i  Natten  var  bange  for  at  fornærme  den  ved 
at  tilbyde  den  den  hvide  Mands  Mad. 

Da  han  var  færdig  med  sit  korte  Maaltid,  tændte  han 
Piben  og  sad  og  røg  langsomt  bøjet  hen  over  det  lille 
Baal.  Til  Trods  for  den  frygtelige  Kulde,  havde  han  det 
varmt  nok  med  Klippen  lige  bag  sig,  Sneen  dynget  op 
paa  begge  Sider  og  Tæppet  trukket  godt  op  om  sig.  Nu 
og  da  lagde  han  sparsomt  Ved  paa  Ilden  og  regnede  ud, 
at  han  paa  denne  Maade  kunde  faa  Brændet  til  at  vare 
hele  Natten.  Men  paa  Søvn  turde  han  ikke  tænke.  Hans 
smaa,  skarpe  Øjne  saa  ud  over  de  spinkle  Flammer 
gennem  den  tynde  Røg  og  mødte  roligt  et  Par  Snese  af 
grusomme,  smalle  Øjne,  der  stirrede  uhyggeligt  imod 
ham  fra  Skovkanten.  Men  den  utrættelige  Skildvagts 
Øjne  mødte  han  ikke;  de  var  ufravigelig  vendt  bort  fra 
ham.  Hvor  længe  mon  den  vilde  holde  ud,  tænkte  han? 
Eller  hvor  længe  mon  den  udhungrede  Flok  vilde  respek- 
tere den  Autoritet,  der  nægtede  dem  at  stille  deres  Sult? 
Nej,  han  turde  ikke  sove! 

Stadig  rygende  passede  han  sit  lille  Baal  og  tænkte 
paa  sin  Wigwam  ved  Michikamaws  øde,  hvide  Bred;  og 
medens  han  iagtttog  den  frygtelige  Halvcirkel  af  sultne 
Øjne  og  den  magre,  utrættelige,  hvide  Skildvagt,  begyndte 
han  at  se  mærkelige  Syner.  De  ventende  Ulve  forsvandt. 
I  deres  Sted  steg  der  som  Taager  fra  Skoven,  der  tog 
Skikkelse  i  Lyset  fra  Baalet,  det  var  Aanderne  af  hans 
Forfædres  Totems  —  hvide  Bjørne  og  sorte  med  Menne- 
skeøjne.  Ørne  som  vandrede  med  lange  Skridt,  graa 
Losse  med  Blik,  der  gik  ham  gennem  Marv  og  Ben,  og 
vældige,  sorte  Elgtyre  med  Snestorme  hvirvlende  mel- 
lem Takkerne.  De  fyldte  ham  med  Ærefrygt  og  Undren, 
men  han  var  ikke  bange  for  dem,  for  han  vidste,  at  han 
aldrig  havde  overtraadt  de  gamle  Forskrifter.  Uden  Over- 
raskelse saa  han  saa  sin  hvide  Vogter,  hans  egen  Totems 
levende  Repræsentant,  paa  en  Gang  vokse  op  til  Størrel- 

sen  af  en  Hjort  og  komme  hen  og  sætte  sig  ned  lige  paa 
den  anden  Side  Ilden  og  se  ham  betydningsfuldt  i  Øjnene. 
Vinden  i  Natten  søgte  fortvivlet  at  forstaa,  hvad  denne 
Alvor  betød;  og  medens  hans  Hjerne  arbejdede,  lød  plud- 
selig et  langt,  spinkelt  Hyl  i  hans  Øren  —  om  det  var 
Vinden  eller  Ulvens  Stemme  kunde  han  ikke  afgøre. 

Lyden  blev  højere  og  højere,  mere  gennemtrængende 
og  manende,  og  med  et  Ryk  kom  han  ud  af  sine  Syner. 
Han  rejste  Hovedet,  som  var  faldet  ned  mod  Brystet. 
Den  sene  Maane  hang  fordrejet  lige  over  Trætoppene 
foran  ham.  Han  var  gennemtrængt  af  en  Dødens  Kulde, 
og  Ilden  var  brændt  ned  til  en  lille  Hob  røde  Gløder. 
Den  grusomme  ventende  Flok  var  borte,  udentvivl  ja- 
gende paa  Sporet  af  et  tilladt  Bytte.  Kun  den  hvide 
Skildvagt  var  tilbage;  den  sad  paa  Hug  lige  paa  den 
anden  Side  af  den  døende  Ild,  med  sin  lange  Snude  hæ- 
vet mod  Himlen,  hylende  mod  Maanen. 

Da  Vinden  i  Natten  saa  op,  standsede  Ulvens  Hyl, 
den  sænkede  Hovedet  og  saa  alvorligt  ind  i  Mandens 
Øjne,  Skyndsomst  men  forsigtigt  lagde  han  nogle  tørre 
Pinde  i  Gløderne  og  pustede  dem  op  i  Flamme.  Saa  rej- 
ste han  sig.  Han  vidste,  at  den  hvide  Ulvs  Hyl  havde 
vækket  ham  og  frelst  ham  fra  at  fryse  ihjel. 

—  Tak  skal  du  have,  min  hvide  Broder,  sagde  han 
stille,  i  fast  Overbevisning  om,  at  det  mystiske  Dyr  kunde 
forstaa  hans  Sprog. 

Ulven  spidsede  Øren  ved  Lyden  og  stirrede  et  Øje- 
'blik  spørgende  paa  Manden.  Saa  rejste  den  sig  langsomt 
op  og  slentrede  af  sted  ind  i  Skoven. 

Vinden  i  Natten  forstod,  at  Faren  var  overstaaet.  Han 
dyngede  Træ  paa  Ilden  med  en  for  en  Indianer  over- 
dreven Ødselhed.  Da  han  var  blevet  godt  gennemvarm, 
gik  han  ud  og  hentede  det  Træ,  han  havde  fældet,  og 

Hvor  længe  mon  den  udhungrede  Flok 
vilde  respektere  den  Autoritet^  der  næg- 
tede dem  at  stille  deres  Sult? 

kogte  sig  saa  et  rigeligt  Maaltid  —  en  kraftig  Stuvning  af 
Pemmican  og  Mel  —  og  efter  at  have  spist,  følte  han  sig 
mægtig  oplivet.  Da  han  ikke  følte  mere  Trang  til  Søvn, 
genoptog  han  sin  Rejse  idet  han  til  Gengæld  havde  i 
Sinde  at  tage  en  lille  Søvn  naar  han  gjorde  Holdt  ved 
Middagstid. 

I  en  af  Hytterne  ved  Michikamaw  var  nogle  Dage  for- 
inden et  Barn  blevet  sygt.  Der  var  bitter  Hungersnød  i 
Hytterne,  men  det  var  tydeligt  nok  ikke  det,  der  fejlede 
den  lille.  Ingen  af  Stammens  kloge  Mænd  kunde  sige 
hvad  Barnet  fejlede,  og  det  var  Døden  nær.  Barnets  On- 
kel, en  gammel  tapper  Mand,  som  havde  haft  meget  at 
gøre  med  Hudson  Bay  Kompagniets  Poster,  der  er  spredt 
over  hele  Labrador,  mente,  at  den  hvide  Mands  Medi- 
cin var  et  Tryllemiddel  for  alle  Sygdomme,  og  at  der- 
som Barnet  kunde  komme  til  en  af  Posterne,  vilde  dets 
Liv  være  frelst.  Den  gamle  søgte  selv  efter  et  Paaskud 
til  at  komme  hen  til  Varmen  i  den  hvide  Mands  Boliger 
og  sagde,  at  han  vilde  tage  Barnet  med  sig  ud  til  Nord- 
vestfloden for  at  faa  det  helbredet.  Og  den  fortvivlede 
Moder  havde  ladet  ham  tage  af  sted.  Det  var  kun  en 
Chance,  men  det  syntes  at  være  den  eneste,  og  hun  var 
bange  for  at  møde  Barnets  Fader,  dersom  det  skulde  dø 
under  hans  Fraværelse. 

Vinden  i  Natten  havde  skudt  god  Fart,  og  Afstanden 
svandt  under  hans  rappe  Fødder.  Ved  Middagstid  havde 
han  med  Sneskoene  gravet  et  dybt  Hul  i  Sneen,  og  med 
en  god  Ild  ved  Fødderne  havde  han  faaet  en  sund  to  Ti- 
mers Søvn.  I  den  rene  Luft  behøver  man  kun  lidt  Søvn. 
Den  paafølgende  Nat  var  der  intet  Tegn  til  Ulve,  og 

han  var  sikker  paa,  at  hans  mærkelige  Beskytter  havde 
ført  dem  af  sted  paa  anden  Jagt. 

Vejen  fra  Natashquouan  førte  ham  næsten  stik  nord- 
paa.  Sent  om  Eftermiddagen  paa  hans  Rejses  fjerde  Dag 
traf  han  paa  det  friske  Spor  af  en  Ulveflok,  der  løb 
mod  Øst.  Han  tænkte  ikke  videre  over  det,  men  efter 
den  øvede  Jægers  og  Fangers  Vane  undersøgte  han  det, 
medens  han  gik  videre.  Saa  gjorde  han  pludselig  Holdt. 
Han  havde  set  et  andet  Spor  under  Ulveflokkens. 

Det  var  Sporet  af  en  Mand  paa  Snesko,  trækkende  en 
belastet  Slæde  paa  Vej  mod  Øst. 

Vinden  i  Natten  sluttede  straks  efter  Retningen,  at 
Manden  kom  fra  Hytterne  ved  Michikamaw.  Det  maatte' 
være  en  af  hans  eget  Folk.  Han  undersøgte  omhygge- 
lig Sporet  og  lagde  saa  Mærke  til,  at  Manden  gik  vak- 
lende; der  var  af  og  til  et  Fald  som  om  han  var  træt  eller 
svag.  Og  Ulveflokken  jog  ham. 

Da  Sporet  var  frisk,  kunde  de  ikke  være  langt  i  For- 
vejen. Handlende  efter  sin  første  Indskydelse  slog  den 
modige  Vinden  i  Natten  straks  ind  paa  Sporet  efter 
Flokken  og  dens  Bytte.  Saa  kom  Mindelsen  om  hans 
Ærinde,  Tanken  paa  Kvinden  og  Drengen  i  Wigwamen 
af  Birkebark,  og  han  standsede. 

Nogle  Øjeblikke  stod  han  saaledes  ubeslutsom.  Der- 
som han  hjalp  den  forfulgte  Mand,  vilde  han  efter  al 
Sandsynlighed  selv  blive  trukket  ned  og  ædt  af  den  for- 
sultede Flok.  Han  maatte  først  tænke  paa  sine  egne  og 
frelse  sit  Liv  for  deres  Skyld.  Saa  tænkte  han  paa  sin 
Stammefælle,  der  udtrættet  af  Flugten  kæmpede  sin  sid- 
ste Kamp  alene  i  Sneen.  Hans  Hustru  og  Søn  havde  i 
det  mindste  Ly  og  Selskab  med  de  andre  og  vilde  ikke 
komme  til  at  dø  Hungersdøden,  saa  længe  der  var  en 
Bid  Kød  til  Deling  i  Stammen.  Og  Billedet  af  den  vak- 

lende  og  udtrættede  Flygtning  blev  for  meget  for  ham. 
Han  snappede  sin  Riffel,  en  Repeter-Winchester  fra  Slæ- 
den og  styrtede  med  en  Knurren  fremad  i  Ulvenes  Spor. 

Solen  var  endnu  ikke  gaaet  ned,  og  han  var  sikker 
paa,  at  Flokken  ikke  vilde  vove  sig  til  at  overfalde  Man- 
den før  Tusmørket  faldt  paa.  Dersom  han  lod  Slæden 
blive  tilbage,  vilde  den  kostbare  Last  blive  et  Bytte  for 
Losse  og  Ræve,  og  han  begav  sig  derfor  hastig  paa  Vej 
stadig  med  den  paa  Slæb;  han  kunde  jo  desuden  vente 
hvert  Øjeblik  at  faa  Flygtningen  i  Sigte  og  indhente  ham. 
Medens  han  tiltrods  for  den  stærke  Kulde  svedende  løb 
fremad,  undersøgte  han  Ulvenes  Spor  og  opdagede,  at 
de  ikke  var  mange  i  Flokken,  maaske  ikke  mere  end  en 
Snes  Stykker.  Dersom  Flygtningen  skulde  vise  sig  end- 
nu at  have  Kræfter  tilovers,  kunde  de  staa  Ryg  mod  Ryg 
og  maaske  være  i  Stand  til  at  føre  den  desperate  Kamp 
igennem. 

Inden  Vinden  i  Natten  var  kommet  to  Kilometer  videre 
frem,  saa  han  Flokkens  Spor  dele  sig  og  søge  Skjul  paa 
begge  Sider  af  den  ensomme  Sneskoløbers  Spor.  Dette 
blev  mere  og  mere  ubestemt  og  vaklende,  og  han  vidste 
nu,  at  Flygtningen  ikke  kunde  være  langt  borte.  Han 
tænkte  sig  ham  allerede  nu  i  Træthed  vendt  mod  For- 
følgerne med  Ryggen  mod  et  eller  andet  Klippestykke 
og  med  den  lastede  Slæde  væltet  omkring  foran  sig  som 
en  Slags  Barrikade,  medens  Ulvene  i  Tykningen  paa 
begge  Sider  afventede  det  Øjeblik,  da  de  kunde  styrte 
sig  over  ham. 

Med  sit  yderste  Opbud  af  Kræfter  skyndte  han  sig 
fremad  og  ventede  ved  hver  Drejning  af  Vejen  at  faa 
sine  Anelser  opfyldt.  Men  Tiden  trak  ud  og  Spændingen 
blev  næsten  uudholdelig.  Tusmørket  begyndte  at  samle 
sig  mellem  de  sneklædte  Fyrretykninger.  Hvorfor  stand- 

sede  Flygtningen  dog  ikke  og  gjorde  sig  rede  til  For- 
svar? Endelig  gjorde  Vejen  paany  en  Drejning,  og  halv- 
tredsindstyve Skridt  forude  saa  han  det,  han  søgte. 

Men  der  var  en  Forandring  i  Billedet.  Ulvene  var  der, 
ikke  længere  i  Skjul,  men  allerede  skridende  frem  fra 
Tykningen.  Klippeforhøjningen  var  der  ogsaa,  og  Man- 
den med  Ryggen  imod  det.  Men  den  lastede  Slæde  var 
ikke  væltet  som  en  Barrikade  foran  ham.  Istedetfor  var 
den  skudt  hen  bag  ham  som  noget  dyrebart,  han  vilde 
værge  med  sit  Liv.  Den  høje  Skikkelse,  der  straks  stod 
bøjet  af  Udmattelse,  rettede  sig  op  i  Trods,  løftede  en 
Musket  og  fyrede  paa  en  Klynge  Ulve,  der  netop  sprang 
frem  fra  Skoven  paa  hans  venstre  Side.  Saa  kastede  han 
Vaabnet,  en  gammel  Forlader,  som  der  ikke  var  Tid  til 
at  lade  paany,  og  vendte  sig  om  mod  Slæden  efter  sin 
Økse. 

I  samme  Øjeblik  genkendte  Vinden  i  Natten  den  gamle 
Krigers  Ansigt.  Med  et  Gisp  gjorde  han  sig  fri  af  Sele- 
tøjet og  sprang  frem.  I  samme  Øjeblik  styrtede  Ulvene 
frem.  Forrest  i  Angrebet  var  et  stort,  hvidt  Dyr,  saa 
hurtig  i  Angrebet,  at  den  gamle  ikke  fik  Tid  til  at  svinge 
Øksen. 

Et  hæst  Skrig  af  Sorg  eller  Skræk  stødte  sig  frem  af 
Vinden  i  Nattens  Strube,  da  han  genkendte  sin  mystiske 
hvide  Forsvarer.  Men  han  tøvede  ikke.  Han  kastede  Rif- 
len til  Kinden  og  skød,  og  den  hvide  Ulv  faldt  livløs  ned 
over  Slædens  Forpart. 

I  en  Slags  Galskab  over  den  Helligbrøde,  han  i  sine 
egne  Øjne  nu  havde  begaaet,  fyrede  Vinden  i  Natten  Skud 
paa  Skud.  For  hver  Kugle  faldt  en  Ulv.  Men  den  store 
Førers  Skæbne  lod  til  at  have  taget  Modet  fra  Flokken, 
og  førend  Magasinet  var  fyret  tomt  sneg  de  sig  bort, 
slagne  af  Skræk. 

Uden  et  Blik  til  Manden,  han  havde  frelst,  vaklede 
Vinden  i  Natten  frem  og  kastede  sig  ned  over  den  hvide 
Ulvs  døde  Legeme,  bønfaldende  om  Tilgivelse  for,  hvad 
han  havde  gjort.  Medens  han  laa  saaledes,  naaede  et 
Barns  svage  Klynken  hans  Øre,  og  han  løftede  Hovedet 
i  en  pludselig  Angst. 

—  Jeg  vidste,  at  du  snart  vilde  komme,  Far,  sagde 
den  lille  skælvende  Stemme,  for  jeg  har  kaldt  saa  længe 
paa  dig. 

Et  lille  Ansigt,  magert  og  med  brændende  Øjne,  stir- 
rede tillidsfuldt  mod  ham  fra  Slædens  Pelsværk.  Vinden 
i  Natten  glemte  den  døde  Ulv.  Han  bøjede  sig  over  Slæ- 
den og  klyngede  den  lille  Fyr  til  sit  Bryst,  altfor  over- 
rasket til  at  gøre  nogetsomhelst  Spørgsmaal.  Hver  Nerve 
i  ham  rystede  ved  Tanken  om,  hvor  nær  han  havde  væ- 
ret ved  ikke  at  lyde  den  indre  Stemme  og  komme  til 
Hjælp. 

Den  gamle  var  i  Færd  med  at  tænde  Baal. 

—  Drengen  var  meget  syg,  forklarede  han  roligt,  til- 
syneladende uberørt  af  de  skrækkelige  Minutter,  han  lige 
havde  oplevet.  Jeg  var  paa  Vej  med  ham  til  Nordvest- 
floden for  at  faa  ham  kureret  af  den  hvide  Mands  Medi- 
cin. Men  han  er  allerede  ved  at  komme  sig;  saa  nu  kan 
vi  godt  tage  tilbage  til  Michikamaw  med  Fødemidlerne. 

—  Godt,  sagde  Vinden  i  Natten.  Han  rejste  sig  og  be- 
tragtede længe  Kroppen  af  det  store  Dyr,  han  havde 
dræbt. 

—  Vi  vil  tage  ham  med  os,  sagde  han  endelig,  og  give 
ham  en  Høvdings  Begravelse.  Det  vilde  være  en  Skam 
at  efterlade  ham  til  at  blive  ædt  op  af  Ræve. 

DEN  var  egentlig  en  Hare,  men  Skovmændene  kaldte 
den  en  Kanin  —  buck-rabbit.  Hele  Natten  havde 
den  siddet  i  Ly  af  et  ungt  Fyrretræs  tætte  Undergrene. 
De  hang  saa  lavt,  at  de  rørte  ved  Sneen  rundt  om  den  og 
ydede  glimrende  Læ  for  Uvejret.  Stormen  kom  ned  med 
en  iskold  Regn,  der  øjeblikkelig  frøs,  hvor  den  faldt. 
Hele  Natten  havde  den  haft  travlt  med  at  indeslutte  Vild- 
marken —  hvert  Træ  og  hver  Busk,  Træstubbene  og 
selve  Sneen  paa  de  aabne  Enge  og  Rydninger  i  Skoven 
—  med  en  Rustning  af  Is,  tyk,  haard  og  glasklar.  Og  Ka- 
ninen, som  kun  af  og  til  bevægede  de  lange  Øren,  sad 
ubevægelig  og  sov  i  usædvanlig  Sikkerhed,  fordi  ingen 
af  Natter  øverne  gad  forlade  deres  lune  Huler  i  et  saa- 
dant  Vejr. 

Ved  Daggry  standsede  Regnen,  og  Kulden  forstærke- 
des i  Morgenstilheden.  Skyerne  hævede  sig  langs  den  øst- 
lige Horisont,  og  en  fin,  iskold  Strøm  af  Safrangult  og 
bleg  Rosafarve  svømmede  ud  over  det  glimtende  Øde. 
Hele  Vildmarken  flammede  paa  et  Øjeblik  op  med  skif- 
tende Tunger  og  Stjerner  af  farvet  Lys,  Juvelflammer, 
ikke  af  Ild,  men  af  Frost.  Verden  var  blevet  et  Palads  af 
Krystal  og  Opal,  et  Drømmeslot,  der  kunde  forsvinde 
ved  en  Berøring,  et  Aandepust.  Og  dersom  der  virkelig 
havde  rejst  sig  en  Storm,  vilde  hele  Drømmeverdenen 
hurtigt  ligge  i  Ruiner  naar  de  stivfrosne  Kviste  og  Grene 
slog  mod  hinanden,  brækkede  og  faldt. 

Kaninen  vovede  sig  ud  fra  sit  lille  isklædte  Fyrretræ, 
og  trods  al  dens  Forsigtighed  brækkede  de  skøre  Kviste 
og  klingrede  ned  omkring  den,  idet  den  banede  sig  frem. 
Den  fine  Lyd  fiørtes  saa  skarpt  i  Stilfieden,  at  den  gjorde 
et  forskrækket  Hop  og  landede  flere  Meter  borte  fra  sit 
Tilflugtssted.  Den  gled  og  tumlede  og  kom  saa  atter  paa 
Benene,  skælvende  og  med  de  store,  fremstaaende  Øjne 
blinkende  i  alle  Retninger,  med  Ørene  spørgende  drejende 
til  alle  Sider  og  Næseborene  opspilede  for  at  vejre  en- 
hver Anelse  om  Fare. 

Intet  Syn,  ingen  Lyd  eller  Lugt  meldte  sig  dog  for  den, 
og  saa  kom  den  lidt  efter  lidt  i  Tanker  om,  at  den  var 
sulten.  Tæt  ved  bemærkede  den  Spidserne  af  en  lille 
Birkebusk  stikke  frem  af  Sneen.  Birkeknopper  og  Kviste 
var  i  Vintertiden  dens  Yndlingsføde.  Den  hoppede  hen 
imod  dem,  idet  den  gjorde  en  lille  Rundkreds  over  den 
glatte  Flade,  og  satte  sig  saa  paa  Bagbenene  for  at  nippe 
af  dem.  Men  til  dens  inderlige  Overraskelse  og  Skuffelse 
var  hver  eneste  Kvist  og  Knop  omgivet  af  et  centimeter- 
tykt Lag  af  Is.  Den  kunde  se  dem,  men  ikke  røre  dem. 
Kvist  efter  Kvist  undersøgte  den  med  mimrende  Snude, 
men  fik  overalt  den  samme  iskolde  Modtagelse.  Efter  at 
den  havde  helt  hoppet  rundt  om  den  fristende  Busk  uden 
at  kunne  forstaa  Situationen,  vendte  den  med  Afsky  den 
bedrageriske  Birk  Ryggen  og  tog  Vejen  hen  mod  en  an- 
den, der  stod  et  halvthundrede  Meter  længere  nede  ad 
Skraaningen. 

Da  den  nærmede  sig  Busken  standsede  den  pludselig 
ubevægelig  med  Hovedet  halvt  vendt  tilbage  og  Musklerne 
samlede  som  optrukne  Fjedre.  Dens  store  Øjne  havde  op- 
daget en  Bevægelse  et  eller  andet  Sted  bagved  i  Nærhe- 
den af  den  Busk,  den  lige  havde  forladt.  Kun  et  Sekund 
forblev  den  saaledes  ubevægelig,  saa  løsnedes  Fjedrene  og 

med  et  vældigt  Spring  for  den  over  og  igennem  Toppen 
af  Busken,  medens  de  løsrevne  og  sprængte  Iskrystaller 
ringlede  mod  den  skinnende  haarde  Sne.  Saa  for  den 
videre  i  panisk  Rædsel  mellem  de  tavse  Træer.  Bag  de 
glasklare  Grene  viste  sig  en  ny  Skikkelse,  snehvid  lige- 
som den  flygtende  Kanin  og  hurtig  i  Forfølgelsen,  om- 
end  ikke  slet  saa  hurtig  som  Kaninen,  men  med  et  Ud- 
tryk af  ubønhørlig  Bestemthed,  der  allerede  paa  For- 
haand  afsagde  dens  Dom.  Forfølgeren  var  meget  mindre 
end  det  udsete  Offer,  lavbenet,  langkr oppet,  smal  og 
senet  og  den  bevægede  sig  som  et  eneste  spændt  Muskel- 
bundt. Dens  lange,  elegante  Spring  var  ubeskriveligt  yn- 
defulde. Hovedet  var  trekantet,  Ørene  smaa  og  tætstil- 
lede, den  sorte  lille  Snude  ganske  spids,  og  bag  de  tynde 
sorte,  optrukne  Læber  viste  sig  de  hvide  Tænder;  Øjnene 
glødede  rødt  af  Blodtørst.  Saa  lille  den  var,  var  der  noget 
frygteligt  over  den,  og  dens  Forfølgelse  lignede  en  uaf- 
vendelig Skæbnes  Komme.  Ved  hvert  Hop  kradsede  dens 
staalhaarde  Kløer  skarpt  mod  Sneens  Krystaldække,  og 
hist  og  her  ringlede  en  Istap  sølvklart  hen  over  den  glim- 
tende Overflade. 

Omtrent  halvtredsindstyve  Meter  fulgte  Væselen  lige  i 
Kaninens  Spor.  Saa  drejede  den  til  højre.  Den  havde  tabt 
sit  Bytte  af  Syne.  Men  den  kendte  Kaninens  Flugtmetode. 
Den  vidste,  at  den  vilde  løbe  i  en  Cirkel,  og  tog  saa  en 
Radius  til  Cirklen  for  at  afskære  Flygtningen.  Den  vidste, 
at  den  maaske  kom  til  at  gentage  denne  Manøvre  flere 
Gange,  men  nærede  ingen  Tvivl  om  Resultatet.  Et  Par 
Sekunder  efter  var  ogsaa  den  forsvundet  mellem  de  azur- 
blaa  Skygger  og  de  rødgule  Lys  i  den  isklædte  Skov. 

I  adskillige  Minutter  laa  Skovlysningen  tom  som  Dø- 
den, medens  Vinterdaggryets  bitre,  men  skønne  Glorie 
strømmede  stærkere  og  stærkere  ned  over  den.  Pludselig 

viste  Kaninen  sig  igen,  denne  Gang  i  den  modsatte  Ende 
af  Lysningen.  Dens  Løb  var  nu  ubeslutsomt  med  smaa 
formaalsløse  Hop  til  alle  Sider,  som  om  den  havde  tabt 
Modet.  Omtrent  i  Midten  af  Lysningen  lod  den  til  at  give 
op,  overvældet  af  Panik.  Den  standsede,  tøvede,  drejede 
sig  og  trykkede  sig  derpaa  fladt  mod  den  nøgne  Sne,  vold- 
somt skælvende  og  stirrende  med  Øjne,  der  var  ved  at 
træde  ud  af  Hovedet,  mod  det  Punkt  i  Skoven,  hvorfra 
den  netop  var  kommet  ud. 

Et  Par  Sekunder  efter  viste  Forfølgeren  sig.  Den  saa 
Offeret  ventende,  men  skyndte  sig  ikke  derfor  mere  end 
før.  Med  samme  frygtelige  Bestemthed  nærmede  den  sig. 
Kun  Kæberne  aabnede  sig  saa  de  lange  Hjørnetænder 
glimtede  nøgne;  og  Øjnene  glødede  med  et  stærkere  Lys. 

Endnu  et  af  de  skæbnesvangre  Spring,  og  den  vilde 
have  haft  sit  Offer  ved  Struben.  Da  skreg  Kaninen. 

I  dette  Øjeblik  faldt  med  en  sydende  Lyd  en  mørk 
Skygge  ned  fra  Luften.  Den  slog  ned  paa  Kaninen,  som 
blev  indhyllet  i  et  frygteligt  Vingebask.  Jernkløer,  der 
bed  og  klamrede  sig  fast  som  Fældekæber  omklamrede 
dens  Ryg.  Den  skreg  paany,  men  kæmpede  nu  kramp- 
agtigt som  om  den  hypnotiske  Fortryllelse,  Væselen  hav- 
de indgydt  den,  nu  blev  brudt  af  Høgens  uventede  An- 
greb. 

Men  Væselen  var  ikke  saaledes  tilsinds  at  lade  Byttet 
snappe  væk  lige  for  Næsen  af  sig.  Skønt  den  var  en  gru- 
som og  utæmmet  Morder,  der  altid  dræbte  blot  for  Blod- 
lystens Skyld,  selv  om  dens  Sult  forlængst  var  stillet, 
havde  den  et  Mod  som  en  saaret  Bøffeltyr.  Som  en  sølv- 
hvid Flænge  i  Luften  sprang  den  lige  ind  i  de  baskende 
Vingers  blindende  Forvirring. 

Den  fik  fat  lige  under  den  ene  Vinge,  hvor  Fjerpanse- 
ret var  tyndest,  og  begyndte  at  gnave  indad  med  sine 

Bag  de  glasklare  Grene  viste  sig  en 
ny  Skikkelse,  snehvid  ligesom  den  flyg- 
tende Kanin  og  hurtig  i  Forfølgelsen. 

skarpe  Tænder.  Med  et  forfærdet  Skrig  friede  Høgen 
sine  Kløer  fra  Kaninens  Ryg  og  greb  vildt  efter  sin  An- 
griber. Kaninen,  som  vred  sig  løs  under  Kampen,  sprang 
stærkt  blødende,  men  uden  noget  farligt  Saar,  ind  i  Tyk- 
ningen og  forsvandt.  Den  var  kommet  til  Besindelse  igen 
og  var  ikke  nysgerrig  efter  at  vide,  hvorledes  Slaget  mel- 
lem dens  Fjender  vilde  falde  ud. 

Til  Trods  for  al  dens  store  Styrke  og  dens  Vaabens 
knusende  Overlegenhed  var  Stillingen  højst  ugunstig  for 
Høgen.  Væselen  vedholdt  sit  dødelige  Bid  og  arbejdede 
sig  indefter  som  en  Bulldog,  samtidig  med,  at  den  havde 
snoet  sin  smidige  Krop  saaledes,  at  Høgen  ikke  kunde  faa 
fat  i  den  med  Kløerne.  Høgen  flængede  den  rasende  i 
Ryggen  med  Næbet,  men  de  sejge,  gummiagtige  Muskler 
modstod  til  en  vis  Grad  selv  dette  skarpe  Vaaben.  Ende- 
lig fik  den  med  Næbet  fat  i  Laaret  paa  sin  Modstander 
og  trak  det  sammenrullede  Legeme  frem,  saa  at  den  fik 
Tag  med  den  ene  af  Kløerne. 

Dette  Tag  var  knusende  og  uimodstaaeligt,  men  det 
var  for  langt  tilbage  til  at  være  umiddelbart  skæbnesvan- 
gert. Væselens  smidige  Legeme  rettede  sig  ud  under  det 
smertefulde  Greb,  men  den  gav  ikke  Slip  paa  sit  Bid. 
Dens  Tænder  vedblev  at  gnave  indefter,  stadig  dybere 
indefter  mod  de  ædle  Dele. 

Kampen  vedblev  i  Stilhed  saavidt  Kombattanternes 
Stemmer  angik.  Men  Slagene  af  Høgens  Vinger  gav  Gen- 
lyd mod  den  glashaarde  Sneflade.  Og  eftersom  Kampen 
tumlede  frem  og  tilbage,  kom  de  baskende  Vinger  i  Be- 
røring med  en  Busk,  hvis  Isgrene,  skøre  som  Glas  og 
glimtende  som  Krystalprismer  i  en  mægtig  Krone,  briste- 
de for  de  vældige  Vingeslag  og  med  skingrende,  ringlende 
Lyd  fløj  til  alle  Sider  hen  over  den  syngende  Isflade. 

Lyden  gik  langt  gennem  Skovens  stille,  regnbuestraa- 

lende  Rum  og  naaede  en  søgende  Rævs  Øre.  Den  vendte 
sig  forhaabningsfuldt  mod  Lyden,  der  maaske  kunde  lede 
den  til  en  nem  Frokost.  Ved  Kanten  af  Lysningen  stand- 
sede den  og  kiggede  ud  gennem  en  Busk  af  Krystalild, 
før  den  vovede  sig  ud  paa  Skuepladsen. 

Saa  optaget  Høgen  end  var  af  Kampen,  fik  dens  alt- 
seende Øjne  dog  et  Glimt  af  Rævens  røde  Omrids  gen- 
nem Busken.  Med  en  rasende  Vingebasken  fik  den  sig 
hævet  fra  Sneen.  Ræven  sprang  efter  den  i  et  lynsnart 
Fremstød,  mens  Isnaalene  klingrede  omkring  den;  men 
den  var  for  sen  i  Vendingen,  Fuglen  var  allerede  i  Luf- 
ten og  bar  sin  dødelige  Byrde  med  sig.  Ræven  sprang 
op  i  Luften  efter  den,  men  dens  snappende  Kæber  naaede 
ikke  sit  Maal.  I  tung  Flugt  arbejdede  Høgen  sig  opad  mod 
en  Trætop,  hvor  den  atter  kunde  henvende  Opmærksom- 
heden paa  det  gnavende  Torturinstrument,  som  klyngede 
sig  fast  under  dens  ene  Vinge. 

Den  kloge  Ræv,  som  saa,  at  Høgen  var  i  yderste  Nød, 
fulgte,  forventningsfuldt  stirrende  opad,  efter  den  som 
den  fløj. 

Med  den  dødelige  Koncentration  om  Opgaven,  som  er 
dens  Races  Kendemærker,  havde  Væselen  imidlertid  ikke 
givet  nogen  Agt  paa,  at  den  blev  baaret  gennem  Luften. 
Og  den  vidste  intet  af,  hvad  der  foregik  forneden.  Dens 
flammende  Øjne  begravede  sig  i  Fjendens  Fjer,  dens 
Tænder  arbejdede  sig  uafvendeligt  indefter. 

Lige  i  Kanten  af  Lysningen  umiddelbart  over  Toppen 
af  en  tætgrenet  ung  Birk,  der  skød  Millioner  af  kulørte 
Spidser  ind  i  Solopgangen,  kom  Enden.  Væselens  Tæn- 
der naaede  Høgens  vildt  bankende  Hjerte,  som  stand- 
sede i  en  kvælende  Strøm  af  rødt  Blod. 

Stendød  bragede  den  store  Luftrøver  ned  gennem  den 
slanke  Birketop,  medens  Krystallerne  flimrende  og  rin- 

gende  fløj  til  alle  Sider.  Med  udbredte  Vinger  dumpede 
den  ned  mod  Sneens  haarde  Flade,  næsten  lige  foran 
Rævens  fornøjede  Øjne. 

Væselens  ondskabsfulde  Hovede  viste  sig  derpaa  be- 
dækket med  Blod  triumferende  mellem  Fjerene. 

Medens  Sejrherren  var  i  Færd  med  at  gøre  sig  fri, 
sprang  Ræven  med  en  ligegyldig  Mine  hen  og  greb  den 
i  Nakken,  knækkede  den  behændigt  og  slængte  den  lange, 
livløse  Krop  til  Side  paa  Sneen.  Den  havde  ingen  Brug 
for  Væselens  bitre,  sejge  Kød,  naar  der  var  bedre  Mad 
for  Haanden.  Saa  trak  den  Høgen  tæt  hen  til  Stammen 
af  den  unge  Birk  og  lagde  sig  ned  til  et  mageligt  Frokost- 
maaltid. 


BJØRNEN,  SOM  BILDTE  SIG  IND 
AT  VÆRE  EN  HUND 


Det  store  Revier 


12 


I 

DEN  magre,  sorte  Moder  løftede  Hovedet  efter  at  hun 
havde  puslet  lidt  ved  sin  lille  Unges  Fløjelspels. 
Ungen  var  kun  fireogtyve  Timer  gammel  og  ejede  hele 
hendes  vilde  Hjertes  Hengivenhed;  men  hun  havde  hørt 
Lyden  af  tunge  Fodtrin,  der  kom  op  ad  Bjerget.  Det  var 
selvbevidste  frygtløse  Fodtrin,  som  ikke  søgte  at  lægge 
Skjul  paa,  at  de  nærmede  sig,  derfor  vidste  hun  med  det 
samme,  at  de  kom  fra  det  eneste  Væsen,  som  var  ind- 
bildsk nok  til  at  bevæge  sig  støjende  i  den  store  Stilhed. 
Hendes  Hjerte  bankede  af  ængstelig  Mistænksomhed.  Og 
efter  endnu  engang  at  have  slikket  Ungen,  skubbede  hun 
den  blidt  tilside  og  stak  forsigtigt  Hovedet  udenfor  Hu- 
len. 

Det  var  en  Skovmand,  en  Jæger  i  brungraa  homespun 
Dragt  og  tunge  Skaftestøvler  med  Bøssen  slængt  over 
Skulderen,  der  slentrede  op  ad  den  næppe  synlige  Sti, 
som  førte  lige  forbi  hendes  Dør.  Hendes  egne  store  Spor 
var  samme  Morgen  blevet  slettet  ud  af  et  blødt,  hurtigt- 
tøende  Foraarssnefald,  og  Manden,  som  var  optaget  af 
at  finde  Vej  over  den  ukendte  Bjergsti,  anede  ikke,  at 
han  var  i  Færd  med  at  overskride  en  andens  Enemærker. 
Men  Bjørnen,  som  ikke  havde  anden  Tanke  end  det  lille 
sorte  Kryb  derinde  i  Hulen,  kunde  ikke  tænke  sig  andet, 
end  at  Manden  kom  for  at  røve  hendes  eneste  Skat.  Hun 
løb  atter  tilbage  i  Hulen,  skubbede  med  Snuden  Ungen 

blidt  ind  i  et  Hjørne  og  fejede  med  Labberne  nogle  tørre 
Blade  hen  over  den.  Og  med  Øjnene  flammende  af  l-rygt 
og  Raseri  gik  hun  saa  hen  til  Indgangen,  hvor  hun  krøb 
ubevægelig  sammen  for  at  afvente  den  kommende  Fjende. 

Manden  stavrede  videre  op  ad  Bjerget,  af  og  til  mum- 
lende og  brummende,  naar  Fødderne  gled  paa  de  glatte 
mosklædte  Sten.  Og  han  trak  Vejret  dybt  af  Lettelse,  da 
han  naaede  en  lille  plan  Afsats  paa  nogle  faa  Meter,  i 
hvis  anden  Ende  et  Par  buskagtige  Fyrretræer  voksede. 
Bag  ved  Buskene  lagde  han  Mærke  til  noget,  der  lignede 
Indgangen  til  en  lille  Hule,  og  skridtede  nysgerrigt  der- 
hen for  at  undersøge,  hvad  det  var.  Men  allerede  ved  det 
første  Skridt  bragede  en  sort  Skikkelse  med  aabent  Gab 
og  strittende  Kløer  ud  mellem  Fyrrebuskene  og  styrtede 
imod  ham. 

En  Mand,  som  er  opdraget  i  de  store  Skove,  har  lært 
at  tænke  hurtigt  eller  rettere  at  tænke  og  handle  i  samme 
Sekund.  I  samme  Nu  som  Dyret  brød  frem,  havde  han 
Bøssen  parat  og  fyrede.  Ladningen  bestod  kun  i  store 
Hønsehagl,  bestemt  for  de  lavtflyvende  Flokke  af  Gæs 
eller  Bramgæs.  Men  paa  det  nære  Hold  af  tre — fire  Me- 
ter slog  den  gennem  sit  Maal  som  en  tung  Dum-dum 
Kugle  med  en  Kraft,  der  standsede  Bjørnens  Spring  som 
Slaget  af  en  Damphammer.  Den  faldt  i  Sporet  som  en 
Dynge  henslængt  Pelsværk  og  grinende  Tænder. 

—  Du  var  noget  nærgaaende,  mumlede  Manden,  idet 
han  tog  Hylsteret  ud  og  satte  en  ny  Patron  ind.  Saa  un- 
dersøgte han  omhyggeligt  den  faldne  Bjørn. 

Da  han  opdagede,  at  hans  Offer  var  Moder  og  hendes 
Pels  var  rusten  og  pjaltet  efter  Vinterens  Søvn,  indgik 
Medfølelsen  og  den  for  Skovmanden  ejendommelige  Nyt- 
temoral et  fint  Forbund  indeni  ham. 

—  Stakkels,  gamle  Tøs,  mumlede  han,  hun  har  nok 

en  Unge  i  Hullet  derhenne.  Det  var  vel  derfor  hun  var 
saa  rap  paa  det.  Det  er  en  Skam,  jeg  var  nødt  til  at  skyde 
hende  netop  nu,  hvor  hun  er  udenfor  Sæsonen  og  Pelsen 
ikke  er  Flaaningen  værd. 

Saa  snart  han  kom  ind  i  Hulens  Halvmørke,  opdagede 
han  Ungens  utilstrækkelige  Skjulested.  Da  han  tog  den 
op,  hvinede  den  af  Skræk,  og  saa  lille  den  var,  slog  den 
ud  med  sine  Babylabber  saa  snart  den  lugtede  Fjenden. 
Manden  grinede  overbærende. 

—  Du  er  sgu  ikke  bange  af  dig,  sagde  han.  Og  da  han 
havde  et  forstaaende  Hjerte  og  kendte  til  forskellige  smaa 
Eksperimenter,  lagde  han  Ungen  ned  og  vendte  tilbage 
til  Bjørnemoderen.  Med  sin  Jagtkniv  skar  han  flere  store 
Haandfulde  af  den  pjaltede  Pels  og  stoppede  det  i  sine 
Lommer,  hvorpaa  han  gned  Hænder,  Ærmer  og  Brystet 
af  sin  Jakke  godt  ind  mod  det  varme  Legeme. 

—  Naa,  sagde  han,  da  han  atter  var  vendt  tilbage  til 
Hulen  og  samlede  Ungen  op,  jeg  har  jo  nok  gjort  dig 
moderløs,  men  jeg  skal  prøve  at  lindre  dine  Følelser 
saa  meget  som  muligt.  Nu  maa  du  se  at  bilde  dig  ind,  at 
jeg  er  din  Mama,  indtil  jeg  kan  finde  en,  der  er  bedre. 

Han  tog  Ungen  op  paa  Armen  og  med  Snuden  ind  i 
en  Haandfuld  af  Moderens  Pels  hørte  den  op  med  at 
spekulere  over  et  Problem,  den  alligevel  ikke  kunde 
klare,  og  døsede  hen  i  en  urolig  Søvn.  Fornøjet  over  sit 
nye  Legetøj  gik  Manden  videre,  forsigtigt  for  ikke  at  for- 
styrre dens  Søvn. 

Ovre  hos  Jabe  Smith  paa  den  anden  Side  Bjerget  var 
der  netop  hændet  en  lille  Tragedie.  Jabes  Hund,  en  lang- 
haaret  brun  Retriever,  var  blevet  berøvet  sine  nyfødte 
Hvalpe.  Hun  havde  født  seks,  hvoraf  de  fem  var  bleven 
druknet  med  det  samme,  for,  skønt  Jabe  havde  et  ømt 
Hjerte,  var  han  nok  klar  over,  at  Barmhjertigheden  kunde 

blive  for  kostbar,  dersom  han  skulde  have  sin  lille  Rydning 
oversvømmet  af  Hunde.  Nu  havde  Moderen  i  et  Par  Dage 
i  et  mørkt  Hjørne  af  Stalden  udgydt  al  sin  Ømhed  over 
den  tilbageblevne  Hvalp,  og  medens  hun  nogle  Øjeblikke 
var  borte  for  at  faa  sig  lidt  til  Livets  Ophold,  kom  en  af 
Jabes  store  røde  Okser  ind  i  Stalden  og  traadte  paa  Hval- 
pen. Dette  hændte  om  Morgenen,  og  hele  Dagen  havde 
Moderen  løbet  ynkeligt  klynkende  og  klagende  rundt  om- 
kring Stalden,  medens  hun  kastede  lange,  sørgmodige 
Blikke  ind  i  Krogen,  som  hun  baade  var  uvillig  til  at 
nærme  sig  og  heller  ikke  kunde  holde  sig  borte  fra. 

Da  hendes  Herre  nu  vendte  tilbage  og  kiggede  ind  ad 
Stalddøren,  fik  Hunden  Øje  paa  den  lille  pelsklædte  Fyr, 
han  bar  paa  Armen.  Hendes  Hjerte  higede  straks  efter 
den;  hun  skrabede  ham  med  Forpoterne  og  rejste  sig  op 
ad  ham,  til  hun  kunde  naa  at  slikke  den  slumrende  Bjør- 
neunge. Jabe  Smith  gik  ind  og  saa  efter  i  Krogen,  og  saa 
forstod  han  det  bedre. 

—  Ja,  hvis  du  vil  have  Fyren,  Jimmy,  sagde  han,  saa 
har  du  ham  her;  saa  slipper  jeg  da  for  mere  Vrøvl. 


II 

Drevet  af  Sult  og  beroliget  ved  den  Haandfuld  Pels- 
haar,  som  Jabe  havde  lagt  op  til  Hunden,  akcepterede 
Bjørneungen  sin  Fostermoder.  Hun  var  jo  noget  lille,  og 
hun  havde  en  foruroligende  Lugt;  men  Hovedsagen  var, 
at  hun  havde  noget  som  stillede  hans  Appetit.  Ganske 
vist  var  Smagen  noget  fremmed,  og  Nyheder  er  en  daar- 
lig  Anbefaling  for  Babyer  af  alle  Arter;  men  alt,  hvad 
Bjørneungen  i  Virkeligheden  forlangte  af  Mælk  var,  at 
den  skulde  være  varm  og  at  der  skulde  være  rigeligt  af 

den.  Og  efter  at  den  var  blevet  slikket  og  kælet  for  og 
ammet  indtil  dens  lille  Vom  var  saa  rund  som  en  Melon, 
glemte  den  Hulen  paa  Bjergsiden  og  antog  Jabe  Smiths 
Kostald  som  en  fuldstændig  normal  Bopæl  for  smaa 
Bjørne. 

Jimmy  var  af  Naturen  en  god  Moder.  Havde  hendes 
egne  Unger  levet,  vilde  hun  have  overøst  dem  med  Omhu 
og  Ømhed  i  det  bestemte  Antal  Uger,  hvorefter  hun  med 
ubønhørlig  Bestemthed  vilde  have  vænnet  dem  fra  og 
ladet  dem  klare  sig  selv  til  deres  Sjæls  bedste.  Men  et 
Sted  i  hendes  kække  Hundepersonlighed  var  der  et  An- 
strøg af  Temperament,  noget  der  næsten  nærmede  sig 
Fantasi  og  hvortil  hendes  mærkelige  Fostersøn  appelle- 
rede, som  ingen  almindelig  Hvalp  kunde  have  gjort.  Hun 
elskede  Ungen  med  en  vis  Overspændthed  og  gav  sig 
fuldstændig  hen  deri.  Selv  hendes  elskede  Herre  kom  i 
anden  Række,  og  hans  Familje,  som  hun  hidtil  havde 
anset  sig  for  at  være  Vogter  for,  eksisterede  nu  kun  for 
hende,  dersom  den  var  til  Gavn  for  den  sorte  Søn,  som 
hun  bildte  sig  ind  selv  at  have  frembragt.  Den  lilles  for- 
bavsende Vækst  gjorde  hun  sig  meget  til  af,  og  hun 
tænkte  aldrig  paa  at  vænne  ham  fra  før  han  selv  tog 
Bestemmelsen  ved  at  foretrække  Køkkenets  solidere 
Lækkerier.  Da  hun  ikke  længere  kunde  amme  ham,  ved- 
blev hun  at  være  hans  hengivne  Kammerat,  Legesøster 
og  Drabant;  og  Ungen,  som  var  en  skalkagtig,  men  ven- 
lig Sjæl,  gengældte  hendes  Hengivenhed  ved  at  efterligne 
hende  paa  alle  mulige  Maader.  Bjørne  er  af  Naturen  me- 
get tavse  Dyr,  og  hendes  støjende  Gøen  lod  til  altid  at 
vække  hans  Nysgerrighed  og  Beundring;  men  hans  For- 
søg paa  at  efterligne  den,  resulterede  kun  lejlighedsvis  i 
et  gryntende  Vuf.  Denne  Strubelyd,  som  var  hans  eneste 
Ytring  foruden  den  Klynken,  hvormed  han  bekendtgjorde 

sin  Appetits  hyppige  Fordringer,  blev  akcepteret  som 
hans  Navn,  og  han  lærte  hurtigt  at  lyde  det. 

Jabe  Smith  var  som  sagt  en  Mand  med  Forstaaelse  og 
Skarpsindighed,  og  han  var  ikke  længe  om  at  opdage, 
at  Vuf  voksede  op  under  den  Indbildning,  at  han  var  en 
Hund.  Det  var  paa  sin  Vis  maaske  en  Behagelighed,  at 
han  ikke  vidste,  han  var  en  Bjørn;  men  da  han  lod  til  at 
gøre  Fordring  paa  alle  sin  Fostermoders  Privilegier,  for- 
udsaa  Jabe  Smith  det  ikke  fjerne  Tidspunkt,  da  den  kraf- 
tige og  altfor  hjertelige  lille  Fyr  vilde  vokse  op  til  en 
Kæmpe  paa  over  tre  Hundrede  Kilo  og  udentvivl  allige- 
vel bilde  sig  ind  at  være  en  Hund.  Jabe  Smith  begyndte 
derfor  at  undertrykke  Jimmys  Venlighed,  idet  han  mente^ 
at  Eksemplet  vilde  have  den  ønskede  Virkning  paa  Bjør- 
neungen. I  Særdeleshed  søgte  han  at  fjerne  enhver  reste- 
rende Indbildning  om,  at  hun  kunde  gaa  for  at  være 
Skødehund.  Han  ønskede  ikke,  at  nogen  saadan  Tanke 
skulde  opstaa  i  Hjernen  paa  Vuf.  Ligeledes  vænnede  han 
øjeblikkelig  stakkels  Jimmy  af  med  hendes  kærlige  Vane 
med  at  springe  op  og  plante  Forpoterne  paa  hans  Bryst. 
En  Hengivenhedsytring  af  den  Art  fra  en  flere  Hundrede 
Kilos  Bjørn  kunde  jo  blive  lidt  overvældende. 

Jabe  Smith  havde  ingen  Børn,  der  kunde  gøre  Situatio^ 
nen  mere  kompliceret.  Familjen  bestod  kun  af  hans  Kone, 
et  lille,  men  stærkt  varierende  Antal  af  Katte  og  Killin- 
ger, samt  Jimmy  og  Vuf.  Baade  paa  Fru  Smith  og  paa 
Kattene  havde  Vufs  Indbildning  den  Virkning,  at  ogsaa 
de  betragtede  ham  som  en  Hund.  Kattene  kradsede  ham, 
da  han  var  lille,  og  de  kradsede  ham  med  samme  Tillids- 
fuldhed, da  han  blev  større.  Naar  Fru  Smith  var  i  godt 
Humør,  lod  hun  ham  gaa  frit  om  i  Huset,  forkælede  ham 
med  Lækkerier  fra  Køkkenet  og  lo,  naar  hans  venlige, 
men  klodsede  Krop  kom  i  Vejen  for  hendes  Skrubbe- 

/  Hælene  paa  den  mere  behændige 
Jimmy  blev  han  med  Skændsel  jaget 
bort  fra  Køkkendøren,  medens  Fru 
Smiths  vrede  Kost  klaskede  ham  paa 
det  Sted,  hvor  Nataren  havde  glemt  at 
give  ham  en  Hale.  (Pag.  186.) 

galskab  eller  Fejeraseri.  Men  naar  der  var  Storm  i  Luf- 
ten, regnede  hun  ham  ikke  for  mere  end  en  sort  Puddel- 
hvalp. I  Hælene  paa  den  mere  behændige  Jimmy  blev 
han  med  Skændsel  jaget  bort  fra  Køkkendøren,  medens 
Fru  Smiths  vrede  Kost  klaskede  ham  paa  det  Sted,  hvor 
Naturen  havde  glemt  at  give  ham  en  Hale.  Ved  saadanne 
Lejligheder  sad  Jabe  Smith  gerne  og  fik  sig  en  betænksom 
Pibe  paa  Bræddestablen,  medens  han  betragtede  de  be- 
skæmmede Flygtninge  med  Sympati. 

Mangelen  af  Halen  var  en  af  de  Hindringer,  Vuf  stod 
overfor,  naar  han  spillede  Hunderollen.  Han  var  utrætte- 
lig i  sine  Anstrengelser  for  at  logre  med  Halen.  Og  da 
Tian  ikke  havde  nogen  Hale  at  logre  med,  gjorde  han  sit 
bedste  med  hele  sin  massive  Bagpart,  til  stor  Ulejlighed 
for  alt,  hvad  der  kom  i  Vejen  for  den.  Men  trods  al  hans 
Klodsethed  var  hans  gode  Vilje  saa  uforanderlig,  at  ingen 
paa  Gaarden  var  bange  for  ham  undtagen  Svinet.  Svinet, 
der  af  Naturen  var  en  uhelbredelig  Skeptiker  og  desuden 
i  Besiddelse  af  en  skarp  og  følsom  Næse,  vedblev  haard- 
nakket  at  betragte  ham  som  en  Bjørn  og  Elsker  af  Flæsk, 
og  hvinede  nervøst,  hver  gang  det  saa  ham.  Da  der  saa- 
ledes  ikke  var  noget  som  forstyrrede  hans  Tilfredshed, 
udover  Fru  Smiths  lejlighedsvise  Anfald  med  Kosten,  førte 
Vuf  et  roligt  og  stille  Liv  og  var  glad  ved  at  være  en 
Hund. 

III 

Det  var  først  om  Efteraaret,  da  han  var  blevet  tre  Aar 
gammel,  at  Vuf  begyndte  at  blive  en  Smule  misfornøjet. 
Uden  at  han  vidste  hvorfor,  forekom  det  ham,  at  der  var 
noget  der  manglede  ham  i  Jabe  Smiths  Gaard,  ja  endog- 
saa  hos  selve  Jabe  og  hans  Fostermoder  Jimmy.  Duften 
fra  de  dybe  Skove  hinsides  Græsmarkerne  havde  en 

mærkelig  dragende  Magt  over  ham.  Han  blev  hvileløs. 
Der  var  noget  som  kaldte  paa  ham,  noget  der  rørte  sig  i 
hans  Blod  og  ikke  vilde  lade  ham  i  Fred.  Og  en  Morgen, 
da  Jabe  Smith  kom  ud  for  at  fodre  Hestene,  opdagede 
han,  at  Vuf  var  forsvundet.  Det  bedrøvede  ham,  men  det 
forundrede  ham  ikke.  Han  prøvede  at  forklare  den  for- 
ladte Jimmy,  at  de  sandsynligvis  inden  ret  længe  vilde  faa 
Flygtningen  tilbage.  Men  han  var  ikke  nogen  Mester  i 
Hundesproget,  og  Jimmy,  som  ikke  forstod  ham,  var 
meget  sørgmodig. 

Da  Vuf  havde  passeret  de  yderste  af  de  afbrændte 
Rydninger,  skyndte  han  sig  afsted  med  feberagtig  Hast. 
Driften  førte  ham  i  Retning  af  de  halvøde  runde  Toppe 
omkring  gamle  Sugar  Loaf,  hvor  Blaabærrene  paa  denne 
Aarstid  stod  fuldmodne  og  bristefærdige  af  Saft.  Her  i  de 
gyldentgrønne,  aabne,  vindsvøbte  Højder  foraad  Vuf  sig 
grundigt  i  de  blaaduggede  Buske;  men  det  var  egentlig 
ikke  Bær,  han  var  kommet  efter. 

Og  da  han  en  skønne  Dag  traf  en  nydelig  ung  Hun- 
bjørn, hvis  fine,  sorte  Snude  drev  af  Bærsaft,  fik  han 
Øjnene  op  for,  hvad  det  var  han  savnede.  Maaske  troede 
han,  at  ogsaa  hun  var  en  Hund;  men  i  saa  Fald  var  hun 
en  Hund  af  uforlignelig  Ynde,  og  var  ham  kærere  end 
selv  den  lille  brune  Jimmy,  hans  gode  Fostermoder,  no- 
gensinde havde  været.  Den  fremmede  Dame,  som  til  at 
begynde  med  var  noget  forundret  over  Vufs  voldsomme 
Anstrengelser  for  at  logre  med  en  ikke  eksisterende  Hale, 
fandt  øjensynlig  Behag  i  sin  store  Bejler.  Og  i  de  næste 
Uger  strejfede  de  to  gennem  de  efteraarsgule,  drømmende 
Skove  i  New  Brunswick,  og  i  al  den  Tid  glemte  Vuf  Gaar- 
den,  sin  Herre,  Jimmy  og  Fru  Smiths  voldsomme  Fejekost. 

Men  da  den  første  skarpe  Nattefrost  meldte  sig,  og 

Jorden  skrattede  af  de  nedfaldne  Blade,  begyndte  Vuf 
og  hans  Mage  at  tabe  Interessen  for  hinanden.  Hun  var 
saa  elskværdig  at  glemme  ham  og  vandrede  afsted  alene, 
kun  interesseret  i  at  tilfredsstille  sin  Appetit,  der  var 
taget  mægtigt  til.  Det  var  nødvendigt  at  hun  fik  lagt  noget 
Sul  paa  Ribbenene,  som  kunde  vare  gennem  den  lange 
Vintersøvn  i  en  eller  anden  Hule  eller  hult  Træ.  Hvad 
Vuf  angik,  kom  han  i  Tanker  om  Jabe  Smith  og  Jimmy 
og  den  venlige  velkendte  Gaard  og  Lækkerbidskenerne 
fra  Køkkenet  og  den  rare  Duft  af  Pandekager.  Var  Kul- 
den og  den  store  Naturs  Øde  noget  for  ham,  en  Hund? 
Nej,  og  han  vendte  sig  fra  sit  Arbejde  med  at  grave  i  en 
Myretue  og  tog  Vejen  lige  mod  Hjemmet. 

Da  han  naaede  saa  langt,  fandt  han  imidlertid  kun  en 
Skorsten,  der  rejste  sig  nøgen  og  røgsværtet  over  et  Vir- 
var af  forkullede  Ruiner.  En  Skovbrand  var  en  halv  Snes 
Dage  i  Forvejen  fejet  hen  over  Stedet  og  havde  skaaret 
et  milevidt  Gab  gennem  Skovene.  Jabe  Smiths  lille  Hjem 
var  fuldstændig  udslettet.  Da  det  var  for  sent  paa  Aaret 
til  at  genopbygge  det,  var  Skovmanden  draget  til  en  af 
Nybygderne  i  Haab  om  at  kunne  komme  tilbage  ved  For- 
aarstid  og  tage  fat  paa  Genopførelsen. 

Vuf  kunde  slet  ikke  forstaa  noget  af  det.  I  en  Dags  Tid 
vandrede  han  utrøstelig  rundt  mellem  Ruinerne,  snøf- 
tende og  klynkende,  og  fyldt  med  en  Følelse  af  Fornær- 
methed  over  saaledes  at  være  forladt.  Hvor  glad  vilde 
han  ikke  have  været  over  at  høre  sin  Fjende  Svinet 
grynte,  eller  endogsaa  over  at  føle  Fru  Smiths  vrede  Feje- 
kost over  sine  Rygstykker.  Men  selv  en  saa  fattig  Trøst 
blev  ham  ikke  forundt.  Og  Dagen  efter  var  han  blevet 
saa  sulten,  at  han  opgav  ethvert  Haab  om  Flæskesvær 
og  andre  Bidder  og  traskede  afsted  til  Skovene  for  paany 
at  søge  sin  Føde  selv. 

Saa  længe  den  strenge  Vinter  endnu  ikke  var  begyndt, 
havde  han  ingen  Vanskelighed  ved  at  finde  Mad.  Rødder 
kunde  graves  op,  Larver,  Orme  og  Biller  kunde  findes 
under  Sten  og  Stammer,  og  Myretuer  kunde  gennemro- 
des. Der  fandtes  ogsaa  Hvepsereder  og  Biboer,  stikkende 
men  velsmagende.  Han  var  en  Mester  i  at  fange  de  sky 
Skovmus  ved  at  ligge  taalmodigt  paa  Lur  efter  dem  ved 
Siden  af  deres  Huller  og  lynsnart  lægge  sin  store  Lab 
over  dem,  naar  de  kom  frem.  Men  da  den  haarde  Frost 
begyndte  og  forseglede  det  fugtige  Grønsvær  med  et  Staal- 
harnisk, og  da  Sneen  begravede  Musehullerne  under  et 
tre — fire  Fod  tykt  Dække,  blev  det  vanskeligt  at  holde 
Livet  oppe.  Hveranden  Dag  aflagde  han  i  sin  Nød  en 
Visit  ved  Rydningen  og  vandrede  sørgmodigt  rundt  mel- 
lem Ruinerne  i  det  fortvivlede  Haab,  at  hans  forsvundne 
Venner  maatte  komme  tilbage. 

Det  var  ved  en  af  disse  melankolske  Visitter,  at  Vuf 
første  Gang  mødte  en  Han  af  sin  egen  Race  og  viste, 
hvor  langt  han  var  fra  at  nære  nogen  Bevidsthed  om 
Slægtskab.  En  aarsgammel  Kvie  af  Jabe  Smiths  Bestand, 
som  var  undsluppen  ved  Branden  og  flygtet  langt  ud  i  Øde- 
marken, havde  omsider  fundet  Vejen  tilbage.  I  adskillige 
Uger  var  det  lykkedes  den  at  holde  Livet  oppe  med  vis- 
sent Græs,  som  den  kunde  sparke  op  af  Sneen,  samt 
Grene  af  Birk  og  Poppel.  Nu  var  den  kun  en  Bensæk, 
som  den  stod  der  i  Sneen  bag  ved  Ruinerne  med  Øjnene 
vilde  af  Sult  og  Elendighed. 

Dens  ynkelige  Brølen  naaede  en  gammel,  sulten  Han- 
bjørns Øre.  Den  var  paa  Jagt  i  Skovene  i  Nærheden  og 
meldte  sig  straks.  Et  eneste  Slag  af  dens  store  Forlab 
gjorde  en  Ende  paa  Kviens  Pinsler,  og  den  vUde,  gamle 
Røver  skulde  netop  til  at  begynde  Maaltidet. 

Men  Vuf,  som  blot  havde  været  lidt  længere  borte. 

hørte  ogsaa  den  samme  Brølen.  Og  for  ham  lød  det  som 
en  Stemme  fra  de  gode  gamle  Dage  med  Venlighed  og 
Overflod  og  Fejekoste,  og  han  skyndte  sig  afsted  med  nyt 
Haab  i  Hjertet.  Han  kom  lige  tidsnok  til  at  se  Offeret 
blive  slaaet  ned. 

En  af  de  Lærdomme,  Vuf  havde  faaet  af  sin  Foster- 
moder, var  den  Forpligtelse,  som  paahvilede  enhver  ær- 
lig Hund  til  at  forsvare  sin  Herres  Ejendom.  Den  ulykke- 
lige Kvie  var  utvivlsomt  Jabe  Smiths  Ejendom.  Og  Vuf 
kendte  den  i  Virkeligheden  udmærket  godt  fra  dengang, 
den  som  lille  havde  truet  ad  ham  med  sine  fremspirende 
Horn.  Opfyldt  af  retfærdig  Vrede  stormede  han  frem  og 
kastede  sig  mod  Morderen. 

Denne  var  en  af  disse  gnavne,  gamle  Hanner,  som  har 
glemt  eller  er  vokset  fra  Vanen  med  at  gaa  i  Vinterhi  og 
derfor  er  dømt  til  at  strejfe  om  hele  Vinteren.  Dens  Tem- 
perament var  derfor  i  alle  Tilfælde  vildt  nok.  Og  ved 
denne  frække  Indblanding  i  dens  lovlige  Jagt  brød  det  ud 
i  Raseri.  Vuf  var  større,  bedre  ernæret  og  langt  stær- 
kere; men  i  Begyndelsen  sloges  den  gamle  med  en  Hur- 
tighed og  Heftighed,  der  var  nærved  at  forbløffe  Vuf  s  hid- 
til slumrende  Stridsaand.  Men  saa  kom  den  fremmede 
til  at  sende  et  Strejfslag  over  Vufs  Snude,  det  var  kun 
Resterne  af  et  Slag,  men  det  traf  det  mest  ømtaalelige 
Centrum  for  en  Bjørns  Værdighed  —  og  saa  skete  der 
en  pludselig  Forandring  i  Duellen.  For  første  Gang  i  sit 
Liv  saa  Vuf  rødt,  og  han  fik  en  veritabel  Bersærkergang. 
Modstanderen  blev  simpelthen  jævnet  med  Jorden  som  en 
Kludedukke  og  pryglet  til  ynkelig  Underkastelse  i  Sneen 
i  Løbet  af  et  halvt  Minut.  Ved  at  simulere  død,  hvad 
der  forøvrigt  i  det  Øjeblik  ikke  krævede  nogen  særlig  Si- 
mulering, lykkedes  det  den  at  narre  den  troskyldige  Vuf, 
som  trak  sig  tilbage  paa  Bagbenene  for  at  overveje  sin 

Triumf.  Og  dette  Øjeblik  benyttede  den  overvundne  til 
at  komme  paa  Benene  og  snige  sig  undskyldende  afsted 
gennem  Sneen.  Vuf,  som  følte  sig  beroliget  ved  Sejren, 
gjorde  ikke  Mine  til  at  følge  efter. 

Da  Vuf  s  Overmod  var  kølnet  lidt,  lagde  han  sig  ned 
ved  Siden  af  den  døde  Kvie;  Vinden  blæste  stærkt  den 
Dag,  og  der  var  Ly  i  denne  Krog  mellem  Ruinerne.  Saa 
ødelagt  Kviekroppen  end  var,  dannede  den  desuden  lige- 
som et  Forbindelsesled  med  den  lykkelige  Fortid.  Den 
var  Jabe  Smiths  Ejendom,  og  det  trøstede  ham  paa  en 
Maade  at  ligge  ved  Siden  af  den  og  bevogte  den  for  sin 
Herre.  Eftersom  Dagen  gik  og  hans  Appetit  steg,  be- 
gyndte han  halvt  i  Tanker  at  gnave  lidt  af  det  gode,  røde 
Kød  ved  Siden  af  sig.  Han  følte  ganske  vist  nok  en  Slags 
Samvittighedsnag  og  skelede  af  og  til  nervøst  op,  som 
om  han  ventede,  at  Fejekosten  skulde  nærme  sig.  Men 
snart  blev  han  mere  tillidsfuld,  og  den  Trøst  det  var  at 
være  i  Nærheden  af  Kvien,  føltes  betydeligt  stærkere. 

Saa  længe  der  var  noget  tilbage  af  Kvien,  blev  Vuf  tro- 
fast paa  sin  Post,  ja  længere  endnu.  I  næsten  to  Dage 
efter  at  Resterne,  med  Undtagelse  af  Horn  og  Klove  og 
de  Ben,  der  var  for  store  til  at  han  kunde  knuse  dem, 
var  opspist,  tøvede  han.  Endelig  drev  den  ubarmhjertige 
Sult  ham  af  sted,  og  sørgmodig  overbevist  om,  at  han 
ikke  kunde  gøre  mere  for  Jabe,  eller  Jabe  for  ham,  gen- 
optog han  sine  Vandringer. 

En  tre  Ugers  Tid  senere  befandt  Vuf  sig  tung  om  Hjer- 
tet og  tom  i  Maven  i  en  Del  af  Skovene,  han  aldrig  før 
havde  besøgt.  Men  andre  havde  været  der,  det  viste  et 
bredt  Spor,  der  saa  ud  som  det,  Jabe  Smiths  Træslæde 
plejede  at  sætte.  Her  var  Aftryk  af  Hestehove,  og  Vufs 
Hjerte  bankede  af  Glæde.  Han  skyndte  sig  langs  Spo- 
ret, og  snart  mærkede  han  en  svag,  men  delikat  Lugt  i 

sine  snøftende  Næsebor.  Flæsk  og  Bønner  —  det  var 
ikke  til  at  tage  fejl  af!  Han  standsede  et  Sekund  for  at 
snuse  ordentlig  til  sig,  og  løb  saa  atter  videre.  Og  da 
Sporet  gjorde  en  Omdrejning  saa  han  en  Træhytte  foran 
sig. 

En  menneskelig  Bolig  stod  for  Vuf  som  Indbegrebet 
af  Venlighed,  Mad  og  Husly.  Han  nærmede  sig  derfor 
uden  Tøven. 

Der  var  intet  Tegn  til  Liv  paa  Pladsen,  med  Undtagelse 
af  Røgen  fra  Skorstenen.  Døren  var  lukket,  men  Vuf 
vidste,  at  Døre  plejede  at  aabne  sig,  naar  man  kradsede 
paa  dem  og  klynkede  overtalende.  Han  gav  sig  i  Færd 
dermed  og  standsede  saa  for  at  lytte  efter  Svaret.  Svaret 
kom  —  en  tung,  velbehagelig  Snorken  inde  fra  Hytten. 
Det  var  hen  paa  Formiddagen,  og  Lejrkokken  tog  sig  en 
Slummer  efter  Rengøringen,  medens  Middagen  kogte. 

Vuf  kradsede  og  klynkede  igen.  Og  eftersom  han  blev 
mere  og  mere  utaalmodig,  rejste  han  sig  paa  Bagbenene 
for  at  kradse  med  begge  Labber  paa  en  Gang.  Lykken 
var  med  ham,  for  han  kom  netop  til  at  støde  til  Laasen, 
der  løftede  sig,  saa  at  Døren  pludselig  gik  op  og  han 
næsten  faldt  ind  over  Dørtærskelen.  Det  havde  ikke  væ- 
ret hans  Mening  saaledes  at  falde  m.ed  Døren  ind  i  Huset, 
og  han  standsede  derfor  og  kiggede  forsagt  men  forhaab- 
ningsfuldt  ind  i  Dunkelheden. 

Den  brølende  Snorken  standsede  i  samme  Øjeblik.  I 
Baggrunden  af  Hytten  fik  Vuf  Øje  paa  et  rundt,  forskræk- 
ket Ansigt  omringet  af  tynde,  røde  Whiskers  og  en  rød 
Haartop,  der  stirrede  paa  ham  over  Kanten  af  en  af  Over- 
køjerne. Vuf  havde  haabet  at  finde  Jabe  Smith  derinde; 
men  dette  var  en  fremmed,  og  han  undertrykte  derfor 
sin  Lyst  til  at  styrte  ind  og  vælte  sig  indsmigrende  foran 
Køjen.  Han  vovede  sig  kun  halvt  ind  over  Dørtærskelen 

Og  blev  staaende  der  og  foretage  disse  voldsomme  Vridnin- 
ger, som  skulde  gælde  for  at  være  Logren  med  Halen. 
For  en  koldblodig  Betragter  af  selv  den  mest  begrænsede 
Intelligens  vilde  det  have  staaet  klart,  at  disse  Vridninger 
var  ment  indsmigrende.  Men  Kokken  i  Conroys  Camp 
var  bleven  overrasket  og  var  ingen  kølig  Betragter  — 
han  var  simpelthen  godt  forskrækket.  Der  stod  en  Bøsse 
lænet  mod  Væggen  under  Køjen  og  en  stor,  haaret  Haand 
stjal  sig  frem,  rakte  ned  og  greb  fat  i  den. 

Vuf  logrede  endnu  mere  indsmigrende  med  Bagfjer- 
dingen og  gjorde  endnu  et  forhaabningsfuldt  Skridt  frem- 
ad. Op  gik  Bøssen.  Der  kom  en  blaahvid  Flamme,  og 
Knaldet  slog  øredøvende  igen  fra  de  snevre  Vægge. 

Kokken  var  under  alle  Omstændigheder  en  daarlig 
Skytte,  og  i  dette  Øjeblik  var  Forholdene  særlig  uheldige 
for  ham.  Kuglen  gik  lige  hen  over  Vuf  s  Hoved  og  svir- 
rede som  en  Hveps  tværs  over  Rydningen.  Vuf  vendte 
Hovedet,  for  at  se  hvad  det  var.  Manden  fyrede  efter. 
Hvis  noget  var  blevet  ramt,  vilde  han  nemlig  gaa  og  hente 
det,  som  han  havde  lært  af  Jabe  og  Jimmy.  Men  der  var 
intet  at  se,  og  han  klynkede  derfor  endnu  lidt  mere  og 
vovede  sig  helt  ind  i  Hytten. 

Kokken  ledte  desperat  efter  endnu  en  Patron.  Der  var 
ingen  at  finde.  Han  vidste,  at  Kisten  henne  ved  Døren 
var  fuld  af  dem.  Derfor  krøb  han  tilbage  i  Køjen  og  gjor- 
de sig  saa  lille  som  mulig  i  Haab  om,  at  en  vis  Flæske- 
side paa  Bænken  ved  Ovnen  maatte  aflede  den  frygtelige 
fremmedes  Opmærksomhed  og  give  ham  en  Chance  for 
at  komme  ud  af  Døren. 

Men  Vuf  havde  hverken  glemt  Jimmys  gode  Eksempel 
eller  Mrs.  Smiths  Fejekost.  Det  faldt  ham  slet  ikke  ind  at 
tage  uden  Forlov.  Men  han  var  meget  sulten.  Noget 
maatte  der  gøres  for  at  vinde  Yndest  hos  denne  mærke- 

ligt  Ugæstfrie,  rundhovede  Mand  i  Køjen.  Han  saa  sig 
ivrigt  omkring  og  opdagede  saa  et  Par  fedtede  Oksehuds 
Indianersko,  der  laa  paa  Gulvet  ved  Døren,  gik  hen  og 
samlede  den  ene  op  i  Munden  og  bar  den  hen  og  lagde 
den  ydmygt  fra  sig  foran  Køjen. 

Skønt  Kokken  unægtelig  var  blevet  svært  forskrækket, 
var  han  paa  ingen  Maade  noget  Fæ.  Denne  rørende 
Gave  af  en  af  hans  egne  Sko  aabnede  Hjertet  og  Øjnene 
paa  ham.  Saadan  en  Bjørn  kunde  ikke  have  onde  Hen- 
sigter. Han  satte  sig  op  i  Køjen. 

—  Halløj!  sagde  han.  Hvad  vil  du  her,  Sønneke? 
Hvad  har  du  paa  Hjerte? 

Det  store,  sorte  Bæst  vred  sig  fortvivlet  og  rullede  sig 
glædestraalende  midt  paa  Gulvet  ved  Lyden  af  den  men- 
neskelige Stemme. 

—  Det  lader  til,  han  tror,  han  er  en  Slags  Hund,  mum- 
lede Kokken  tankefuldt.  Og  pludselig  kom  han  saa  i  Tan- 
ker om  visse  Rygter. 

—  Jeg  tror  min  Salighed  det  maa  være  den  tamme 
Bjørn  til  ham,  Jabe  Smith,  derovre  ved  East  Fork,  som 
det  brændte  for  i  Efteraaret. 

Kokken  krøb  beroliget  ned  fra  Køjen  og  gav  sig  til  at 
hælde  en  god  Slump  Sirup  over  Indholdet  af  Affalds- 
spanden. Han  kendte  Bjørnens  „søde  Tand".  Da  Tøm- 
merhuggerne  og  Kuskene  kom  hjem  til  Middag,  blev  de 
ikke  lidet  forbløffede  over  at  finde  en  stor  Bjørn  soven- 
de ved  Siden  af  Ovnen.  Da  den  farligt  udseende  Fyr  laa 
i  Vejen,  og  ingen  af  Folkene  lod  til  at  bryde  sig  om  at 
sidde  altfor  nær  ved  ham,  smækkede  Kokken  ham  til 
deres  Forfærdelse  med  den  flade  Haand  paa  Rumpen  og 
viste  ham  uden  Ceremonier  hen  i  en  Krog. 

—  Det  er  saadan  en  Slags  Hund  udi  egen  Indbildning, 
forklarede  Kokken,  og  jeg  har  ladet  ham  komme  inden- 

for  til  lidt  Selskab  og  Adspredelse.  Han  kan  hente  Jeres 
Tøfler  og  Sokker  til  jer,  og  det  er  ligesom  lidt  hjemligere 
i  Lejren  med  et  Husdyr  i  Stuen. 

—  Det  kan  være  rigtig  nok,  sagde  Formanden,  men 
hvad  var  det  for  et  Drøn,  vi  hørte  for  en  Times  Tid  si- 
den? Skød  du  noget? 

—  Nej,  det  var  bare  en  lille  Misforstaaelse  før  ham  og 
mig  blev  bekendt  med  hinanden,  forklarede  Kokken  lidt 
forlegent.  Det  har  vi  gjort  godt  igen. 

